
Voorwoord  deur  skrywer 


Geskiedskrywer:  ProfSJ  Botha 


Die  gemeente  Zuurfontein  kan  terug  kyk  oor 
vyftig  jaar  van  kerkwees.  Hierdie  terugkyk  sal 
egter  eers  werklik  sinvol  en  vreugdevol  wees 
as  dit  voorafgegaan  en  gevolg  word  deur  ’n 
dankbare  en  ootmoedige  opkyk  na  Bo.  Die 
vyftig  jaar  sou  immers  nie  daar  gewees  het  as 
dit  nie  was  vir  die  lankmoedigheid  en  trou  van 
die  Here  God  nie. 

Ondanks  bedreiginge  van  buite  en  mis- 
lukkings  van  binne,  is  Hy  die  Een  wat  steeds 
sy  kerk  in  stand  hou.  Geloof  het  van  Hom 
gekom  en  ook  volharding  in  die  geloof. 

Daarom  is  dit  vanselfsprekend  dat  die 
gemeente  by  die  herdenking  van  sy  vyftigste 
bestaansjaar  voor  alles  en  bo  alles  aan  die 
Here  God  alleen  die  eer  sal  gee.  Ook  hierdie 
Gedenkalbum  wil  in  alle  nederigheid  hiertoe 
’n  bydrae  wees. 

Aan  die  Kerkraad  ’n  woord  van  dank  dat 
die  vererende  opdrag  om  hierdie  publikasie 
saam  te  stel  aan  my  gegee  is.  Dit  was  inte- 
ressant  en  verrykend.  Hartlike  dank  ook  aan 
twee  persone  wat  besonder  baie  moeite 


gedoen  het  om  my  te  help,  naamlik  mevroue 
Calie  Engelbrecht  en  Sarie  Holtzhauzen. 
Hulle  is  beide  agterkleindogters  van  die 
eerste  eienaar  van  die  plaas  Zuurfontein, 
Johannes  Stephanus  Marais. 

Bronne  wat  gebruik  is  vir  die  skrywe  van 
die  geskiedenis  is: 

Notules  van  Gemeentevergaderings  1939  - 
1989;  notules  van  Kerkraadsvergaderings  1939 
- 1989;  notules  van  NHSV-vergaderings  1942- 
1989;  notules  van  Boukommissievergaderings 
en  Finansiële  Kommissievergaderings  tot 
1948;  die  Gemeenteblaaie:  Die  Banier  en 
vanaf  1956  tot  1989  Die  Anker,  Die  Hervormer 
(verskillende  nommers);  Gedenkblad  1960; 
BC  Parker  (red)  Spieëlbeeld  van  die  verlede  - 
Kemptonpark  1903  -1978  (uitgegee  deur 
Grags  Editors  in  samewerking  met  die 
Biblioteekkomitee  van  die  Stadsraad  van 
Kemptonpark);  vertellings  deur:  Mev  Malie 
Duvenage  en  mnr  Izak  Joubert  en  ongepu- 
bliseerde  aantekeninge  oor  die  familie  Marais 
deur  mev  Calie  Engelbrecht. 

’n  Woord  van  dank  aan  mnr  Riek  van 
Rensburg,  Direkteur  van  die  Argiefbewaar- 
plek  van  die  Nederduitsch  Hervormde  Kerk, 
en  sy  personeel. 

Nadat  die  Gemeente  dan  nou  terug  gekyk 
het  na  die  verlede  en  terwyl  die  Gemeente 
steeds  biddend  na  Bo  kyk,  kan  die  toekoms 
tegemoet  gegaan  word  met  reikhalsende 
verlange: 

; 

‘Kom,  Here  Jesus!’ 

(Open  22:20). 

Prof  dr  SJ  Botha  (Hervormde  Teologiese 
Opleiding:  Klipdrif) 

20  Junie  1989 

Groeteboodskappe 


DIE  NEDERDUITSCH  HERVORMDE 
KERK 


Voorsitter  van  dieAlgemene  Kommissie:  ProfJP 
Oberholzer 


Die  gemeente  Zuurfontein  was  van  sy  eerste 
begin  af  ’n  lewenskragtige  liggaam  met  die 
polsende  lewe  van  die  verstedelikte  en  ge- 
ïndustrialiseerde  Afrikanergemeenskap  wat 
die  mas  opgekom  het  en  hom  aangepas  het  by 
die  eise  van  die  tyd. 

Die  belydende  ledetal  in  1939  was  ’n  skra- 
le  176,  maar  dit  het  spoedig  gegroei,  sodat 
vandag,  ’n  halfeeu  later,  daar  vyftien  keer 
soveel  in  vier  gemeentes  is.  Die  name  van 
vyftig  jaar  gelede  - Marais,  Venter,  Duvenage, 
Botha,  Jacobs,  Joubert,  van  Rensburg,  Lou- 
rens  - is  steeds  aanwesig,  in  hierdie  gemeente 
en  ander,  en  vertel  ’n  verhaal  van  trou  en 
bestendigheid. 


Dit  is  ’n  voorreg  om  namens  die  Kommis- 
sie  van  die  Algemene  Kerkvergadering  geluk- 
wense  oor  te  dra  aan  gemeente,  kerkraad  en 
predikant.  Mag  u groei  en  bloei  in  die  kerk 
van  Christus,  en  gereed  bly  vir  sy  koms. 

Prof  dr  JP  Oberholzer 

(Voorsitter  van  die  Kommissie  van  die 
Algemene  Kerkvergadering) 


DIE  RING  VAN  ZUURFONTEIN 


Ringskriba:  Dr  HT  van  Deventer 


Dit  was  vir  my  ’n  aangename  voorreg  om  van- 
af  1986  tot  1989  Voorsitter  van  die  Ring  van 
Zuurfontein  aan  die  gemeente  Zuurfontein 
verbonde  te  wees.  Onder  die  ampsdraers  en 
gemeentes  in  die  Ring  is  daar  deurgaans  er- 
kenning  en  waardering  vir  die  werk  wat  oor 


baie  jare  en  deur  baie  mense  in  die  gemeente 
gedoen  is. 

Die  Ring  van  Zuurfontein  is  saam  met  die 
gemeente  die  Here  dankbaar  vir  50  jaar  van 
kerkwees  en  gemeentewees.  Namens  al  die 
gemeentes  dra  ek  graag  hartlike  en  opregte 
groete  oor  aan  die  gemeente  by  die  viering 
van  hulle  vyftigste  bestaansjaar.  Dit  is  almal 
se  wens  dat  die  werk  in  die  gemeente  steeds 
met  ywer  en  toewyding  onder  die  leiding  van 
die  Heilige  Gees  sal  voortgaan  in  die  gees  van 
Miga  6:9: 

‘Om  die  Here  te  dien, 
dit  is  wysheid’. 

Dr  HT  van  Deventer 

(Voorsitter  : Ring  van  Zuurfontein) 

DIE  NEDERDUrrSE  GEREFORMEERDE 
GEMEENTE  KEMPTONPARK-NOORD 

Wanneer  ’n  mens  verjaar,  is  jy  nog  ’n  jaar 
ouer,  maar  ’n  jaar  nader  aan  die  einde  van  jou 
lewe.  Nog  ’n  jaar  van  die  oorblywende  kort- 
stondige  bestaan  is  weggekerf.  Menslike  be- 
staan  balanseer  tussen  die  historiese  en  die 
oorblywende:  elke  stukkie  wat  verby  is,  is  ’n 
gekerfde  stukkie  uit  die  oorblywende.  Die 
somtotaal  van  die  vergange  en  die  oorbly- 
wende  bly  onveranderlik  en  word  deur  mens- 
like  verganklikheid  genoodsaak.  Die  bepaling 
van  die  somtotaal  bly  buite  die  beslissings- 
ruimte  van  die  mens. 

Wanneer  ’n  gemeente  verjaar,  is  daar  nie 
nog  ’n  jaar  weggekerf  nie,  maar  word  nog  ’n 
jaar  ingekerf  in  die  lewensbestaan  van  die  ge- 
meente.  Die  somtotaal  van  die  vergange  en 
die  oorblywende  is  nie  ’n  balanserende  onver- 
anderlikheid  wat  deur  menslike  vergank- 
likheid  genoodsaak  word  nie.  Die  berekening 


en  bepaling  daarvan  lê  buite  die  grense  van 
menslikheid:  dit  is  geleë  in  die  genadige 
bemoeienis  van  God  in  Christus.  Daarom:  al 
kom  en  gaan  mense,  God  se  kerk  bly  voort- 
bestaan. 

Mag  u gemeente  u besondere  roeping  om 
die  sout  vir  die  aarde  en  die  lig  vir  die  wêreld 
te  wees,  met  oorvloedige  vreugde  en  vrug 
uitleef.  Mag  elke  ingekerfde  jaar  gekenmerk 
word  deur  die  oorvloedige  seën  van  die  Here. 

Hartlik  geluk  met  die  vyftigste  verjaardag 
van  u gemeente! 

Ds  JG  Swanepoel 

(Predikant  : Nederduitse  Gereformeerde 
Gemeente  Kemptonpark-Noord) 

DIE  GEREFORMEERDE  KERK 
KEMPTON  PARK 

Dit  is  werklik  ’n  voorreg  om  u gemeente  geluk 
te  wens  met  u 50-jarige  bestaan.  Ons  is  saam 
met  u dankbaar  om  ook  in  soveel  jare  van  be- 
staan  en  groei  die  genadige  en  versorgende 
hand  van  die  Here  te  sien  en  te  ervaar. 

Ons  dra  u tydens  u halfeeu  verjaarsdag 
aan  die  Here  op,  en  ons  bid  saam  met  u en 
ook  vir  u dat  daar  altyd  groei  en  voortgang 
van  u gemeente  sal  wees.  Ons  bid  dat  die  Hei- 
lige  Gees  u ook  in  hierdie  tyd  van  soveel 
spanning  en  geloofsverdwaaldheid  as  wat  ons 
tans  in  ons  land  beleef,  sal  lei,  en  dat  Hy 
steeds  die  ware  en  blywende  geloof  in  u lede 
vestig. 

Ons  gemeente  deel  41  van  die  vyftig  jaar 
van  u bestaan  hier  in  Kempton  Park  met  u. 
Oor  al  die  jare  heen  was  daar  geen  spanning 
nie,  en  het  die  twee  kerke  altyd  hartlik 
saamgewerk.  Die  Gereformeerde  Kerk 
Kempton  Park  het  selfs  in  die  beginjare  u 
fasiliteite  met  u gedeel,  sodat  ons  eredienste 


kon  hou.  Die  Gereformeerde  Kerk  Kempton 
Park  is  u steeds  dankbaar  vir  u onbaat- 
sugtigheid. 

Die  Here  seën  u. 

Dr  MJ  du  Plessis 

(ns  Die  Geref  Kerk  Kempton  Park) 


DIE  STADSRAAD  VAN  KEMPTON  PARK 


Burgemeester:  Raadslid  CJB  Scholtz 


Die  Nederduitsch  Hervormde  gemeente 
Zuurfontein,  is  op  die  vooraand  van  die 
Tweede  Wêreldoorlog  gestig. 

Dit  was  moeilike  tye  met  groot  politieke 
woelinge  en  dit  is  dan  ook  ’n  aanduiding  van 
die  moed  wat  aan  die  dag  gelê  was  deur  hier- 
die  gemeente  om  in  sulke  tye  die  ‘tentpenne’ 
wyer  in  te  slaan  en  hulle  moes  dan  ook  ten 
midde  van  die  onsekere  tye  hulle  voete  vind. 

Hierdie  pioniers  het  egter  hulle  geloofs- 
oog  as  Christene  op  God  gerig  gehou  want 


hulle  het  geweet  waar  hulle  hulp  vandaan 
kom.  Hierdie  onwrikbare  geloof  het  dan  ook 
gelei  tot  die  uitbou  van  ’n  sterk  en  voor- 
spoedige  gemeente.  Vyf  dekades  in  die  lewe 
van  ’n  mens  is  ’n  lang  tyd  maar  nie  vir  ’n 
gemeente  van  die  Kerk  van  Christus  nie. 
Hartlik  gelukwense  aan  die  gemeente  met 
hulle  halfeeu  fees. 

Ons  wil  hulde  bring  aan  die  pioniers  wat  die 
moed  gehad  het  om  die  gemeente  te  stig.  Ons 
bede  is  dat  Zuurfontein-gemeente  in  die  jare 
wat  nog  voorlê,  verder  sal  voortbou  onder  die 
seënende  hand  van  God  met  ewigheids-werk 
wat  hulle  verrig. 

Raadslid  CJB  Scholtz 
Burgermeester 

DIE  LAERSKOOL  KEMPTON  PARK 

Dit  is  vir  ons  as  skool  ’n  voorreg  om  aan  die 
Zuurfonteinse  Gemeente  van  die  Neder- 
duitsch  Hervormde  Kerk  van  Afrika  ons  hart- 
like  groete  oor  te  dra  tydens  u halfeeu- 
feesviering. 

Kerk  en  Skool  word  deur  gemeenskaplike 
faktore  gebind:  Ons  onderwysstelsel  is  Chris- 
telik-Nasionaal  gerig  en  u gemeente  het  vanaf 
1939  van  die  geboue  van  die  Laerskool  Kemp- 
ton  Park  vir  kerkhoudoeleindes  gebruik  ge- 
maak.  Dit  bevestig  dus  die  band  wat  daar 
tussen  Kerk  en  Skool  bestaan.  Daarom  bid 
ons  u toe:  Mag  God  u gemeente  ryklik  seën  - 
nou,  sowel  as  die  jare  vorentoe! 

L Badenhorst 

(Hoof : Laerskool  Kempton  Park) 


Hoofstuk  1 


Historiese  oorsig 


KEMPTON  PARK 

Die  Nederduitsch  Hervormde  Gemeente 
Zuurfontein  dra  die  naam  van  die  plaas 
waarop  die  dorp  Kempton  Park  in  1903 
aangelê  is.  Die  dorp  is  dus  heelwat  ouer  as  die 
gemeente,  terwyl  die  naam  van  die  gemeente 
teruggryp  na  die  geskiedenis  vóór  die  stigting 
van  die  dorp. 

Of  daar  enige  ander  vestiging  op 
Zuurfontein  was  voor  1859  en  of  hy  self  toe 
reeds  daar  gewoon  het,  is  onbekend,  maar  op 
25  Oktober  1859  is  kaart  en  transport  van  die 
plaas  Zuurfontein  nommer  369  in  die  distrik 
Pretoria  aan  Johannes  Stephanus  Marais 
toegeken.  Die  grootte  van  die  plaas  was  4056 
morge  en  591  vierkante  roede.  Waarom  die 
plaas  Zuurfontein  genoem  is,  is  ook 
onbekend. 

Johannes  Stephanus  Marais,  wat  op  1 
Julie  1822  waarskynlik  te  Tulbagh  gebore  is 
en  as  kind  saam  met  sy  ouers  aan  die  Groot 
Trek  deelgeneem  het,  was  getroud  met 
Jacoba  Aletta  Maria  Dorothea  Beukes,  die 
dogter  van  Cornelis  Johannes  Beukes,  wat  op 
sy  beurt  op  die  buurplaas  ten  noorde  van 
Zuurfontein,  Rietfontein  32  IR  gewoon  het. 
Die  plaas  is  op  17  Maart  1865  op  naam  van 
Beukes  geregistreer. 

Die  Marais  egpaar  het  agt  kinders  gehad, 
twee  seuns  en  ses  dogters.  In  1893  is  Marais 
op  vyftigjarige  ouderdom  oorlede  en  het  sy 
weduwee  met  ’n  wewenaar  Matthys  Jacobus 
Buitendag  getrou.  Mettertyd  het  die  plaas 
Rietfontein  21  in  besit  gekom  van  die  seun 
Cornelis  Johannes  Marais  (gebore  17-9-1860). 

Die  plaas  Zuurfontein  is  op  sy  beurt  in 


MnrJS  Marais  (geb  01.07.1822): 
eerste  eienaar  van  die  plaas  Zuurfontein 


vier  dele  onderverdeel  en  het  onderskeidelik 
die  eiendom  geword  van  Daniel  Jacobus 
Christoffel  Riekert  die  eggenoot  van  Engela 
Susara  Marais,  Jan  Adriaan  Duvenage  die 
eggenoot  van  EMMSE  Marais,  Theunis  Hasie 
Duvenage  die  eggenoot  van  MAHM  Marais 
en  op  29  Mei  1894  is  die  vierde  deel 
geregistreer  op  naam  van  Matthys  Jacobus 
Buitendag,  die  tweede  eggenoot  van  Jacoba 
AMD  Marais  (nee  Beukes).  Op  sy  beurt  is 


1 


Mnr  en  mev  CJ  Marais:  Eienaar 
van  Rietfontein  21 


Cornelis  Johannes  Marais  getroud  met  Maria 
Gesina  Catharina  Buitendag,  die  dogter  van 
sy  stiefvader  Matthys  Jacobus  Buitendag. 

Nie  alleen  sou  die  dorp  Kempton  Park  op 
sy  plaas  aangelê  word  en  sou  die  Neder- 
duitsch  Hervormde  Gemeente  later  die  naam 
van  sy  plaas  kry  nie,  maar  ook  sou  die  nasate 
van  Johannes  Stephanus  Marais  ’n  belangrike 
rol  speel  in  sowel  die  dorp  as  die  gemeente. 
Toe  die  plaas  in  1859  op  sy  naam  geregistreer 
is,  was  nóg  dorpstigting  nóg  gemeentestigting 
egter  in  sy  gedagtes  omdat  daar  op  daardie 
stadium  nog  geen  rede  was  waarom  daar  ’n 
dorp  aangelê  sou  moes  word  nie.  Ook  kerklik 
was  die  gebied  op  daardie  stadium  deel  van 
die  Nederduitsch  Hervormde  Gemeente 
Pretoria. 

Vanaf  1886  het  verskeie  gebeurtenisse 
egter  wel  plaasgevind  wat  elkeen  bygedra  het 


tot  die  uiteindelike  vestiging  van  die  dorp 
Kempton  Park. 

Die  eerste  van  hierdie  gebeurtenisse  was 
die  ontdekking  van  goud  in  1886  op  die  plaas 
Langlaagte  sowat  50  kilometer  ten  Weste  van 
Zuurfontein. 

Die  tweede  gebeurtenis,  wat  onder  ande- 
re  baie  sterk  deur  die  eerste  gebeurtenis 
gestimuleer  is,  was  die  bou  van  ’n  spoorlyn 
oor  die  plaas  Zuurfontein.  Dit  was  inderdaad 
reeds  ’n  Voortrekkerideaal  om  ’n  verbinding 
met  ’n  seehawe  te  bewerk.  Dit  het  gelei  tot 
die  ideaal  om  ’n  spoorlyn  vanaf  Pretoria  na 
die  Ooskus  te  bou.  Die  ontdekking  van  goud 
het  hierdie  spoorlyn  nou  noodsaakliker  as  ooit 
gemaak.  Trouens  dit  sou  baie  meer  moes 
wees  as  net  maar  ’n  Pretoria-Ooskus  spoorlyn, 
ook  na  die  Suide  van  Pretoria  was  spoorver- 
bindings  noodsaaklik.  Op  25  Junie  1890  is 
deur  die  regering  van  die  Zuid  Afrikaansche 
Republiek  opdrag  gegee  aan  die  Neder- 
duitsche  Afrikaansche  Spoorwegmaatschappij 
om  ’n  spoorlyn  Oos  van  die  nuwe  stad 
Johannesburg  verby  te  bou  na  Vereeniging  en 
Volksrust  met  aansluiting  vanaf  Johannes- 
burg.  Dit  het  daartoe  gelei  dat  die  spoorlyn  na 
Germiston  oor  die  plaas  Zuurfontein  gebou 
is.  Stasies  is  aangelê  by  Irene,  Kaalfontein  en 
Zuurfontein.  Die  Zuurfontein  stasie  het  nou 
die  bymekaarkomplek  van  die  boere  in  die 
omtrek  geword  en  so  is  die  eerste  gemeen- 
skapslewe  in  die  omgewing  romdom  die  stasie 
gevorm. 

Die  derde  gebeurtenis  wat  ook  uit  die 
ontdekking  van  goud  voortgevloei  het,  maar 
tog  ook  meegewerk  het  tot  die  totstand- 
koming  van  die  dorp  Kempton  Park,  was  die 
oprigting  van  ’n  plofstoffabriek  in  die 
omgewing  van  Zuurfontein.  Die  dinamiet- 
fabriek,  soos  dit  in  die  omgang  genoem  is,  is 
naamlik  opgerig  op  gedeeltes  van  die 
aangrensende  plase  Modderfontein  en 

Klipfontein  ten  Noordweste  van  Zuurfontein. 
Vir  die  vervoer  van  die  werkers, 
boumateriaal,  masjinerie  en  grondstowwe 
moes  ’n  tien  kilometerlange  spoorlyn  vanaf 
Modderfontein  na  Zuurfonteinstasie  gebou 
word  en  dit  het  ’n  verdere  faktor  geword  vir 
die  aanlê  van  ’n  dorp  in  die  omgewing  van  die 
stasie. 

Die  uiteindelike  stigter  van  die  dorp  sou 
egter  nie  een  van  die  plaaslike  inwoners  wees 
nie  maar  ’n  Duitser  met  die  naam  van  Carl 
Friedrich  Wolff.  Hy  is  op  Kersdag  1851  in 
Kempten,  die  hoofstad  van  die  Beierse  Algaú- 
distrik,  gebore.  Na  ’n  verblyf  te  Port 
Elizabeth,  Pretoria  en  Johannesburg  as  werk- 
nemer  van  die  maatskappy  Adolph  Mosenthal 
en  Kie,  het  hy  die  plaaslike  direkteur  geword 
van  die  Duitse  Nobel-Trust  wat  besig  was  met 
die  oprigting  van  die  dinamietfabriek  onder 
lisensie  van  die  maatskappy  wat  hulle  plaaslik 
gestig  het  naamlik  Zuid-Afrikaansche  Fabrie- 
ken  voor  Ontplofbare  Stoffen.  As  sodanig  het 
Wolff  die  opdrag  gehad  om  met  die  regering 


van  die  Zuid  Afrikaansche  Republiek  en  die 
grondeienaars  van  die  betrokke  plase  te 
onderhandel.  Ten  opsigte  van  Zuurfontein 
moes  hy  met  Matthys  Johannes  Buitendag  on- 
derhandel  oor  die  bou  van  die  spoorlyn  vanaf 
die  Zuurfontein  stasie  na  Modderfontein.  Dit 
het  uitgerekte  onderhandelinge  gevra  veral 
omdat  Buitendag  se  beswaar  was  dat  sy  deel 
van  die  plaas  wat  reeds  deur  die  Noord- 
Suidspoorlyn  verdeel  was,  nou  nog  verder 
versnipper  sou  word.  Uiteindelik  is  ’n 
ooreenkoms  bereik  en  op  7 Januarie  1895  het 
Buitendag  sy  toestemming  tot  die  bou  van  die 
spoorlyn  gegee. 

Buitendag  het  ’n  deel  van  113  morg  van  sy 
deel  van  Zuurfontein  wat  ten  Ooste  van  die 
Noord-Suidspoorlyn  geleë  was  op  8 Februarie 
1895  aan  ene  George  Just  verkoop,  wat  dit 
weer  op  sy  beurt  op  7 Mei  1896  aan  niemand 
minder  nie  as  Carl  Friedrich  Wolff  verkoop 
het. 

Hoewel  dit  nie  bo  alle  twyfel  bewys  kan 
word  nie,  bestaan  daar  tog  ’n  baie  sterk 


Grense  van  Kempton  Park  dorpsgebied  - 1978 

vermoede  dat  Wolff  reeds  in  sy  onderhande- 
linge  met  Buitendag  die  moontlikhede  inge- 
sien  het  dat  die  deel  van  Zuurfontein  ten 
Ooste  van  die  spoorlyn  vir  ’n  dorp  geskik  was. 
Voorlopig  sou  die  Tweede  Vryheidsoorlog 
van  1899  - 1902  sy  planne  in  die  verband 
vertraag.  Kort  na  die  vrede  van  Vereeniging 
van  31  Mei  1902  het  Wolff  op  13  Augustus 
1902  die  genoemde  113  morg  aan  sy  eie  maat- 
skappy  Kempton  Park  Estates  Limited  ver- 
koop.  Alles  was  nou  gereed  vir  ’n  dorpstigting 
om  te  volg.  In  die  feesalbum  wat  met  die  vyf- 
en-sewentigste  verjaardag  van  Kempton  Park 
uitgegee  is  onder  die  titel  Spieëlbeeld  van  die 
verlede:  Kempton  Park  1903-1978  onder  redak- 
sie  van  BC  Parker  word  die  stigting  op  bladsye 
19  en  20  soos  volg  beskryf: 

‘Op  25  Augustus  1903  het  die  destydse 
Landmeter-Generaal,  HM  Jackson,  plan- 
ne  vir  die  stigting  van  ’n  nuwe  dorps- 
gebied  (‘the  said  property  to  be  known  as 


Mnr  CF  Wolff  (geb  25.12.1851): 
Stigter  van  Kempton  Park 


Kempton  Park’)  goedgekeur  en  die  dorp 
het  amptelik  tot  stand  gekom. 

Gedurende  die  tydperk  onmiddellik  na 
die  vredesverdrag  was  daar  ’n  mate  van 
verwarring  onderwyl  ’n  nuwe  regerings- 
administrasie  saamgestel  is.  Hoewel  die 
Landmeter-Generaal  die  plan  vir  die  stig- 
ting  van  die  nuwe  dorp  goedgekeur  het, 
het  ’n  amptelike  proklamasie  nie  in  die 
staatskoerant  verskyn  nie  en  die  Regi- 
strateur  van  Aktes  het  ook  nie  ’n  gere- 
gistreerde  dorpstitel  as  bewys  van 
registrasie  van  die  dorp  geregistreer  nie. 

By  ontstentenis  van  enige  ander  ampte- 
like  dokumente  het  die  datum  van  die 
Landmeter-Generaal  se  goedkeuring  die 
amptelike  geboortedatum  van  Kempton 
Park  geword. 

Carl  Friedrich  Wolff  se  volmag  het  verwys 
na  ‘the  said  property  to  be  known  as 
Kempton  Park’  onderverdeel  in  216  erwe. 
Dit  was  die  eerste  amptelike  melding  wat 
van  Kempton  Park  gemaak  word.  Die  ge- 
skiedenis  vermeld  nie  enige  besondere 
redes  vir  die  naamkeuse  nie.  ’n  Voor-die- 
hand-liggende  afleiding  sou  Wolff  se 
geboorteplek,  Kempten,  wees,  maar  daar 
is  geen  verklaring  vir  die  verskil  in 
spelling  nie.  Die  feit  dat  die  maatskappy 
wat  die  eiendom  besit  het  ook  geregi- 
streer  is  as  Kempton  Park  Estates 
Limited,  maak  die  situasie  meer  ingewik- 
keld.  Die  spelling  kon  die  gevolg  van  ’n 
tipografiese  fout  gewees  het  wat  toe 
gedupliseer  is.  Die  gedagte  het  ook 
ontstaan  dat  die  naam  sy  oorsprong  het  in 
Kempton  Park  in  Groot  Brittanje,  waar 
die  beroemde  renbaan  geleë  is,  maar 
geen  regstreekse  verbinding  van  dié  aard 

kon  vasgestel  word  nie.  Oor  die  korrekte 
oorsprong  van  die  naam  kan  daar  derhal- 
we  maar  net  gegis  word. 

Die  oorspronklike  dorpsplan  het  vir  paaie 
voorsiening  gemaak.  Twee  was  reeds  deur 
wielspore  aangedui.  Die  vernaamste  was 
die  verbindingspad  tussen  Pretoria  en 
Germiston,  wat  die  Landmeter-Generaal 
as  die  Westelike  grens  van  die  dorp 
aanvaar  het  en  wat  amptelik  as  Pretoria- 
weg  bekend  geraak  het.  Die  ander  pad 
was  die  roete  van  Zuurfontein  stasie  na 
Benoni.  Die  pad  het  ’n  T-aansluiting  met 
Pretoriaweg  gevorm  en  is  Centrallaan 
genoem.  Dit  het  egter  ’n  hele  klompie 
jare  geduur  voordat  die  paaie,  waarvoor 
op  die  oorspronklike  plan  voorsiening 
gemaak  is,  werklik  as  sodanig  tot  stand 
gekom  het.  Carl  Friedrich  Wolff  het  erf 
nommer  212  aan  die  suidelike  grens  van 
die  dorp,  naby  die  Oostelike  hoek,  vir  sy 
eie  gebruik  gekoop  en  later  die  eerste 
huis  in  Kempton  Park  op  die  perseel 
gebou. 

En  so  is  Kempton  Park  gebore’. 

In  verband  met  hierdie  relaas  van  gebeure 
rondom  die  stigting  van  die  dorp  moet 
eerstens  opgemerk  word  dat  dieselfde 
publikasie  op  bladsy  7 die  geboortedatum 
aangee  as  26  Augustus.  Tweedens  kan  in 
verband  met  die  naam  van  die  dorp  oorweeg 
word  of  die  verskil  in  spelling  nie  toegeskryf 
kan  word  aan  die  feit  dat  ’n  Engelse  klerk  op 
die  klank  af  maklik  die  naam  Kempten  kon 
verskryf  het  na  Kempton.  Dat  dit  ’n  baie 
waarskynlike  verklaring  is  blyk  onder  andere 
uit  ’n  mondelinge  mededeling  van  mnr  Izak 
Joubert  dat  die  onderwysers  in  die  laerskool 
dit  dikwels  op  hulle  harte  gedruk  het  dat  die 


spelling  Kempton  Engels  was.  Die  stigting  van 
die  Nederduitsch  Hervormde  Gemeente 
Kempten  in  1972  dui  daarop  dat  in  die 
geledere  die  oortuiging  gehuldig  word  dat  die 
korrekte  benaming  Kempten  moes  gewees 
het. 

In  elk  geval  was  die  groei  van  die  nuwe 
dorp  baie  stadig.  Met  die  meer  welvarende 
Johannesburg  en  Germiston  so  naby  en  selfs 
Pretoria  slegs  ’n  klein  endjie  verder,  is  dit  te 
verstane  dat  Kempton  Park  wat  nie  soveel 
aanloklikhede  gehad  het  nie,  maar  stadig  sou 
groei.  Tot  in  1935  is  daar  byvoorbeeld  slegs 
108  van  die  216  erwe  verkoop,  terwyl  die 
bevolking  teen  1939,  dit  wil  sê  by  die  stigting 
van  die  Nederduitsch  Hervormde  Gemeente 
Zuurfontein  ook  nog  slegs  op  ongeveer  2000 
te  staan  gekom  het.  Ryk  mense  was  nie  baie 
nie  en  die  meeste  inwoners  was  werkers  by 
die  dinamietfabriek,  die  spoorweë  en  enkele 
grensbesighede.  Bowendien  was  dit  veral 
buitelanders  soos  Italiane,  Duitsers, 
Hollanders,  Engelse,  Oostenrykers  en  Skotte 
wat  by  die  dinamietfabriek  gewerk  het  en  aan 
die  dorp  aanvanklik  ’n  kosmopolitiese 
bevolking  besorg  het. 

Totdat  die  dorp  in  1935  ’n  gesondheids- 
komitee  gekry  het  was  daar  feitlik  geen 
geriewe  in  die  dorp  nie.  Elkeen  moes  maar 
min  of  meer  vir  homself  sorg.  Vir  byna  alles 
moes  na  Germiston,  Johannesburg  of  selfs 
Pretoria  gegaan  word.  In  1939,  dieselfde  jaar 
waarin  die  Nederduitsch  Hervormde  Ge- 
meente  gestig  is,  het  die  dorp  dorpsraad- 
status  bekom  en  op  28  Oktober  1942  het  die 
Stadsraad  van  Kempton  Park  tot  stand 
gekom. 

In  1943,  dertig  jaar  na  die  stigting  van  die 
dorp  het  ’n  beslissing  geval  wat  die  groei  en 
die  ontwikkeling  van  die  dorp  merkwaardig 
sou  verander.  Dit  was  die  beslissing  van  die 
Suid  Afrikaanse  regering  om  te  Witkoppies, 

net  Suid  van  Kempton  Park,  een  van  drie  in- 
ternasionale  lughawens  op  te  rig.  In  Kempton 
Park  was  alles  in  rep  en  roer  en  binne  agtien 
maande  het  grondpryse  met  gemiddeld  166% 
gestyg.  A1  het  die  lughawe  nie  die  naam  van 
die  dorp  gekry  nie,  maar  wel  dié  van  die 
destydse  eerste  minister  van  die  Unie  van 
Suid-Afrika  generaal  Jan  Smuts,  het  dit  nog- 
tans  die  goue  era  in  die  bestaan  van  Kempton 
Park  laat  aanbreek.  Uiteindelik  het  die  lug- 
hawe  ontwikkel  tot  ’n  klein  stad  binne  die 
grense  van  Kempton  Park.  In  1978  is  soos  volg 
geoordeel  oor  die  invloed  van  die  lughawe  op 
die  dorp  (Parker  1978:  53): 

‘Kempton  Park  se  goue  era  het  begin  toe 
die  lughawe  in  1943  reg  op  sy  drumpel 
beplan  is.  Die  beplanners  van  die  lughawe 
het  reeds  hul  oog  op  die  jaar  2000.  Die 
meesterplan  stel  drie  eenheidseindpunte 
in  die  vooruitsig  wat  gesamentlik  30- 
miljoen  passasiers  per  jaar  sal  kan  be- 
hartig,  byna  drie  keer  soveel  as  die 
huidige  vermoë.  Dit  wil  voorkom  of  Jan 
Smuts-Lughawe  wat  reeds  ’n  dramatiese 
uitwerking  op  die  groei  van  Kempton- 
Park  gehad  het,  bestem  is  om  steeds  ’n 
belangrike  invloed  op  die  toekoms  van 
die  dorp  uit  te  oefen’. 

Benewens  die  oprigting  van  die  lughawe, 
maar  tot  ’n  groot  mate  tog  as  gevolg  daarvan 
was  daar  ook  ander  gebeurtenisse  wat  die 
groei  van  die  dorp  in  meerdere  of  mindere 
mate  gestimuleer  het.  Waar  die  dorp  aan- 
vanklik  min  nywerhede  kon  trek  het  dit  veral 
na  1943  verander.  Een  van  die  eerstes  was  die 
omskepping  van  die  Klipfontein  Organiese 
Produkte  waar  mosterdgas  vir  die  oorlogs- 
poging  van  die  Britse  regering  sedert  1942 
vervaardig  is,  tot  ’n  fabriek  wat  insekdoders 
vervaardig  het.  Later  het  Isando-nywerheids- 


dorp  gevolg. 

Ander  ontwikkelinge  wat  die  vooruitgang 
van  Kempton  Park  gestimuleer  het,  was  die 
vestiging  van  die  Esselenpark-spoorwegkol- 
lege,  die  Kelvin-kragstasie  en  die  Atlas- 
Vliegtuigkorporasie.  By  al  hierdie  instellings 
was  ook  lidmate  van  die  Nederduitsch  Her- 
vormde  Kerk  betrokke  en  dit  het  ook  na  vore 
gekom  in  die  lewe  en  werk  van  die  gemeente 
Zuurfontein. 

Vanaf  die  stigting  van  Kempton  Park  het 
lidmate  van  die  Nederduitsch  Hervormde 
Kerk  ’n  belangrike  bydrae  gelewer.  Die 
Marais-,  Buitendag-  en  Duvenagegesiime  het 
almal  aan  die  Nederduitsch  Hervormde  Kerk 
behoort  wat  benewens  hulle  bydrae  op  kerk- 
like  gebied,  ook  in  die  gemeenskap  ’n  lei- 
dende  rol  gespeel  het.  In  die  reeds  genoemde 
feesuitgawe  word  hulle  rol  soos  volg  beskryf 
(Parker  1978:  23): 

‘Gedurende  die  wordingsjare  is  die 
gemeenskap  in  en  om  Kempton  Park 
deur  die  Buitendach-,  Marais-  en 
Duvenage-gesinne  oorheers.  Hoewel  die 
gesinne  nie  van  die  begin  af  dorpsmense 
was  nie,  het  hulle  en  hulle  families 
regdeur,  tot  vandag  toe,  ’n  groot  invloed 
op  die  bestaan  van  die  plaaslike 
samelewing  uitgeoefen’. 

Na  die  Tweede  Vryheidsoorlog  1899  - 1902  is 
alles  in  werk  gestel  om  die  Afrikaner  te 
verengels  en  hiervoor  is  veral  die  skool  inge- 
span.  Dit  het  gelei  tot  die  stigting  van  die 
CNO-skole  (Christelik  Nasionale  Onderwys) 
wat  ’n  protes  teen  hierdie  verengelsingsbeleid 
was.  Hierdie  skole  is  deur  die  Afrikaanse 
kerke,  individue  en  vriende  uit  Holland  in 
stand  gehou.  In  die  waenhuis  van  Jan  Adriaan 
Duvenage  op  Zuurfontein  is  so  ’n  CNO-skool 
opgerig. 

Mnr  JA  Duvenage:  Op  sy  gedeelte  van  die  plaas 
Zuurfontein  is  die  Christelike  Nasionale 
Onderwys  (CNO)  skool  opgerig 


Die  hoof  was  mnr  Willem  Kamp  en  daar  is 
ongeveer  30  leerlinge  onderrig.  Ongelukkig  is 
mnr  Kamp  in  1906  oorlede  en  is  die  skool 


gesluit.  Intussen  is  in  1904  ’n  regeringskool 
opgerig,  ook  aanvanklik  bekend  as  die 
Zuurfonteinskool  en  vanaf  1934  as  die 
Kempton  Parkskool. 

Hier  is  egter  groot  taalprobleme  onder- 
vind.  Die  skoolinspekteur  het  op  2 Maart  1906 
so  na  hierdie  probleem  verwys  (Parker  1978: 
25): 

‘Language  is  a great  problem  at  Zuur- 
fontein  and  every  allowance  must  be 
made.  There  are  English,  Dutch,  Russian, 
German  and  Italians’. 

Bowendien  is  verdere  probleme  veroorsaak 
deur  vinnige  verwisseling  van  onderwysers  en 
ontoereikende  vervoerfasiliteite.  So  ernstig 
het  die  probleem  geword  dat  in  1908  weer  ’n 
privaatskool  op  die  plaas  van  Jan  Duvenage 
tot  stand  gekom  het  waarheen  ontevrede 
ouers  hulle  kinders  kon  stuur.  Vanaf  1909  het 
sake  in  die  staatskool  beter  begin  gaan  veral 
danksy  die  werk  van  mnr  S Schoeman  wat  toe 
as  skoolhoof  aangestel  is. 


Die  kinders  wat  die  Christelike  Nasionale  Onderwys  (CNO)  skooltjie  op  ouderling  JA  Duvenagese 
plaas  besoek  het.  Heelregs:  Meester  Willem  Kamp  (skoolhoof).  Agterste  ry  nr  4 is  MJ  Marais  - die 

eerste  kassier  van  die  gemeente 

AANLOOP  TOT  DIE  STIGTING  VAN  DBE 
NEDERDUITSCH  HERVORMDE  GE- 
MEENTE  ZUURFONTEIN 


Eerste  Christelike  Nasionale  Onderwys 
skoolgeboutjie  op  die  plaas  van  JA  Duvenage 


Nog  ’n  ander  belangrike  saak  waartoe  die 
lidmate  van  die  Nederduitsch  Hervormde 
Kerk  vanaf  die  vroegste  tye  ’n  groot  bydrae 
gelewer  het  was  die  instandhouding  van  die 
jaarlikse  Geloftefeesviering,  Te  midde  van  die 
kosmopolitiese  gemeenskap  het  die  Afrika- 
ners  trou  hieraan  vasgehou  en  dit  het  ’n 
belangrike  bydrae  gelewer  dat  die  Afrikaner- 
gemeenskap  hom  kon  bly  handhaaf.  Trouens 
by  die  nagaan  van  die  notules  van  die  kerk- 
raad  van  die  gemeente  Zuurfontein  is  dit 
duidelik  dat  vir  die  afgelope  vyftig  jaar  met 
groot  reëlmaat  jaarliks  oor  die  Geloftefees 
gehandel  is  en  oor  die  bydrae  van  die  ge- 
meente  daartoe. 

Dit  was  dan  die  dorp  en  gemeenskap 
waarbinne  die  Nederduitsch  Hervormde 
Gemeente  Zuurfontein  in  1939  afgestig  is  en 
waar  die  gemeente  vir  die  afgelope  vyftig  jaar 
geleef  en  gewerk  het. 


Die  gebied  wat  later  die  gemeente  Zuur- 
fontein  sou  omvat,  het  áanvanklik,  kerklik 
gesproke,  onder  die  gemeente  Pretoria 
ressorteer.  Tant  Malie  Duvenage  (gebore  Du 
Plessis)  die  oudste  tans  nog  lewende  lidmaat 
van  die  gemeente,  het  op  haar  ses-en-tagtigste 
verjaardag  op  7 Oktober  1988,  die  vroeë  tyd- 
perk  nog  helder  voor  die  gees  geroep.  Sy  het 
in  1915  as  dertienjarige  dogter  saam  met  haar 
ouers  uit  Marico  se  wêreld  na  Zuurfontein 
gekom  en  het  kerklik  ingeskakel  by  die  ge- 
meente  Pretoria  waar  dr  JHJA  Greyvenstein 
die  predikant  was.  Uit  haar  vertellinge  kan  ’n 
beeld  gevorm  word  van  die  kerklike  lewe  van 
die  Zuurfonteiners  van  die  tyd.  Daar  was  nie 
sprake  daarvan  dat  die  erediens  elke  Sondag 
bygewoon  kon  word  nie.  Trouens,  dit  was 
eintlik  maar  net  met  Nagmaaltye  dat  met  wa- 
en-osse  na  Pretoria  afgereis  is,  waar  dan  in 
tente  op  die  kerkplein  uitgekamp  is.  Die  wyk 
waarbinne  Zuurfontein  geval  het,  het  tot  by 
Irene  gestrek  en  vir  baie  jare  was  broeder  JA 
Duvenage,  eienaar  van  Zuurfontein  nommer 
181,  algemeen  bekend  as  oom  Jan,  die  ouder- 
ling. 

In  die  vroeë  dertigerjare,  terwyl  ds  JJ 
Kuhn  predikant  van  die  gemeente  Germiston 
was,  is  die  Zuurfonteiners  die  keuse  gebied 
om  na  die  gemeente  Germiston  oor  te  gaan. 
Ten  spyte  daarvan  dat  dit  vir  hulle  geriefliker 
sou  wees  om  na  Germiston  oor  te  gaan,  het 
baie  tog  verkies  om  by  Pretoria  te  bly.  Dit  was 
veral  ook  hulle  gehegdheid  aan  en  hoë  waar- 
dering  vir  ds  Simon  Vermooten,  predikant  van 
Pretoria,  wat  baie  lidmate  laat  besluit  het  om 
liewer  by  die  gemeente  Pretoria  te  bly.  As 
ouderling  FC  Venter,  die  skriba  van  die 
gemeente  Zuurfontein,  in  Oktober  1949  die 

eerste  tien  jaar  van  die  gemeente  se  bestaan 
in  herinnering  roep,  dan  skryf  hy  soos  volg  oor 
die  verbintenis  met  Pretoria: 

‘Die  gemeente  was  eers  deel  van  Pretoria 
gewees  onder  ds  S Vermooten.  En  selfs 
vandag  (1949)  gesels  die  oueres  uit  ons 
gemeente  nog  oor  die  lekker  ou  dae  van 
Pretoria  waar  hulle  gedoop,  aangeneem 
en  getroud  is.  En  met  ’n  tinteling  in  die  oë 
vertel  hulle  grappige  staaltjies  uit  ver- 
gange  se  dae.  Vir  ’n  groot  deel  van  die 
gemeente  was  dit  geriefliker  gewees  om 
na  Germiston  oor  te  gaan  onder  ds  JC  du 
Plessis,  maar  tog  het  baie  van  hulle  bly 
vashou  aan  die  ou  moedergemeente’. 

Dit  het  dus  beteken  dat  die  Zuurfonteiners 
teen  1938  kerklik  gesproke  deels  by  die 
gemeente  Germiston  en  deels  by  die  ge- 
meente  Pretoria  ingeskakel  was.  Dit  was  ook 
die  jaar  waarin  vir  die  eerste  keer  amptelik 
gehandel  is  oor  moontlike  afstigting  van  ’n 
selfstandige  gemeente  en  eienaardig  genoeg 
het  die  gedagte  nie  van  die  Zuurfonteiners 
gekom  nie,  maar  wel  van  die  gemeente  Boks- 
burg  wat  in  1932  tot  stand  gekom  het.  Hierdie 
jong  gemeente  wou  graag  ’n  eie  predikant  be- 
roep  maar  sou  dit  alleen  kon  doen  in  kombi- 
nasie  met  ’n  ander  gemeente  en  die  kerkraad 
het  die  moontlikheid  ingesien  van  ’n  ge- 
meente  te  Zuurfontein,  blykbaar  nog  voordat 
die  Zuurfonteiners  self  aan  die  moontlikheid 
gedink  het.  Die  kerkraad  van  Boksburg  het 
daarom  op  6 Julie  1938  ’n  brief  aan  die  kerk- 
raad  van  Germiston  geskryf  met  die  versoek 
dat  te  Kempton  Park  ’n  gemeente  afgestig 
moes  word. 

Die  kerkraad  van  Germiston  het  hierdie 
versoek  beantwoord  deur  ’n  kommissie  be- 
staande  uit  ds  JC  du  Plessis  en  ouderlinge  RJ 
van  den  Bergh  en  H Kruger  aan  te  wys  om  die 


gevoel  van  die  Kemptonparkers/Zuurfontein- 
ers  in  die  verband  te  gaan  vasstel.  ’n 
Vergadering  is  belê  waarheen  alle  belang- 
hebbendes  uitgenooi  is  en  waar  die  saak 
bespreek  is.  Hierdie  vergadering  het  negatief 
geoordeel  oor  die  saak  van  afstigting.  Wat  die 
rede  hiervoor  was  is  nie  presies  vas  te  stel  nie. 
Dit  wil  voorkom  of  dit  op  daardie  tydstip 
bloot  te  onverwags  was,  aangesien  die  lidmate 
uit  die  gebied  nog  maar  kort  tevore  vanaf 
Pretoria  na  Germiston  oorgegaan  het  en  baie 
ander  steeds  aan  Pretoria-gemeente  behoort 
het.  Tog  is  die  gedagte  van  ’n  eie  gemeente 
hier  geplant  want  slegs  ses  maande  later 
versoek  een  van  die  ouderlinge  uit  die  gebied, 
H Jacobs,  die  kerkraad  van  Germiston  om 
met  die  kerkraad  van  die  gemeente  Pretoria 
in  verbinding  te  tree  om  grenswysigings  tussen 
die  twee  gemeentes  tot  stand  te  bring  met  die 
oog  op  afstigting  van  ’n  gemeente  in  die 
gebied.  Die  versoek  aan  Pretoria  was  dat  die 
grens  tussen  Germiston  en  Pretoria  sou  wees: 

‘Voortrekkerpad,  bekend  as  Benoni-Kaal- 
fontein  pad  vanaf  Brentwoodpark  tot  by 
Kaalfontein  en  dan  oor  die  Noordelike 
punt  van  Mooifontein  na  Klipfontein 
bekend  as  Horns  Kopje’. 

Ouderling  Jacobs  se  versoek  was  ook  die  re- 
sultaat  van  informele  gesprekke  met  van  die 
Zuurfonteiners  wat  nog  onder  die  gemeente 
Pretoria  geval  het  en  wat  die  idee  van  afstig- 
ting  nou  goedgesind  was.  Trouens  die  gevoel 
ten  gunste  van  afstigting  het  so  sterk  posgevat 
dat,  toe  Pretoria  bietjie  lank  neem  om  op  die 
versoek  te  antwoord,  reeds  op  13  April  1939 
aan  ouderling  Jacobs  opdrag  gegee  is  om  ’n 
volledige  sensus  in  die  gebied,  met  insluiting 
van  diegene  wat  na  die  voorgestelde  grenswy- 
siging  ingesluit  sou  word,  op  te  stel. 

Op  die  kerkraadsvergadering  van  Germis- 

ton  van  8 Junie  1939  is  die  positiewe  ant- 
woord  van  die  gemeente  Pretoria  ter  tafel 
gelê.  Op  dieselfde  vergadering  blyk  dit  ook 
dat  sake  reeds  ver  ontwikkel  het,  want 
ouderling  Jan  Adriaan  Duvenage  van  die 
Pretoria-deel  rapporteer  saam  met  ouderling 
Jacobs  dat  hulle  die  gevraagde  sensus 
opgeneem  het  en  dat  in  die  gebied  daar  297 
lidmate,  waarvan  165  belydende  lidmate,  was. 

By  die  bespreking  van  die  saak  van 
afstigting  was  dit  broeder  Duvenage  se 
gedagte  dat  voor  afstigting  eers  ’n  saal  gebou 
moes  word.  Daarom  het  die  kerkraad  besluit 
om  eers  te  wag  op  ’n  formele  versoek  van  die 
belanghebbendes  voordat  die  afstigting 
goedgekeur  sou  word.  Intussen  is  besluit  om 
die  gebied  in  vier  wyke  in  te  deel  en  is 
benewens  ouderling  Jacobs  ook  nog  drie 
verdere  ouderlinge  naamlik  JA  Duvenage 
(sr),  IJ  Joubert  en  F Botha  gekies,  asook  die 
broeders  L Botha  en  MAJ  van  Rensburg  as 
diakens.  Ook  is  by  dieselfde  vergadering  ’n 
voorlopige  boukommissie  aangestel  bestaande 
uit  ouderling  Jacobs  en  die  broeders  JA 
Duvenage,  IJ  Joubert,  FC  Venter  en  MJ 
Marais,  met  die  opdrag  om  fondse  vir  die  bou 
van  ’n  saal  in  te  samel. 

Reeds  op  die  vergadering  van  die 
kerkraad  van  Germiston  op  14  Julie  1939 
rapporteer  ouderling  Jacobs  dat  ’n  verga- 
dering  van  die  belanghebbendes  met  17  teen  2 
stemme  (susters  het  nog  nie  stemreg  gehad 
nie)  besluit  is  om  vir  afstigting  te  vra. 
Terselfdertyd  word  rapporteer  dat  die 
belydende  lidmatetal  tot  175  gestyg  het.  In 
reaksie  hierop  spreek  ouderling  Kruger  ’n 
woord  van  gelukwensing  en  stel  voor  dat  ’n 
gemeente  onder  die  naam  Zuurfontein 
afgestig  sou  word.  Hierdie  voorstel  is  eenparig 
deur  die  kerkraad  aanvaar  en  met  dank  is  ook 
kennis  geneem  van  broeder  Jan  Duvenage 
wat  ’n  half  morg  grond  sonder  enige 


serwituutregte  aangebied  het  vir  die  oprigting 
van  ’n  kerkgebou.  Jan  Adriaan  Duvenage  is 
op  6 Augustus  1862  in  die  Zoutpansberg 
distrik  gebore.  Op  11  Mei  1885  is  hy  in  die 
huwelik  bevestig  met  Elsie,  die  vyfde  dogter 
van  Johannes  Stephanus  Marais,  die  eerste 
eienaar  van  die  plaas  Zuurfontein.  Ouderling 
Duvenage  is  reeds  in  1890  as  kerkraadslid  van 
Pretoria  gekies  en  wel  as  diaken  en  in  1893  is 
hy  as  ouderling  van  Pretoria  gekies.  Vir  die 
volgende  42  jaar  het  hy  hierdie  amp  ononder- 
broke  beklee.  Kort  voor  die  afstigting  van 
Zuurfontein  het  hy  met  sy  hele  wyk  oorgegaan 
na  die  gemeente  Germiston  en  kort  daarna  na 
Zuurfontein.  Vir  die  afgelope  vyftig  jaar  was 
daar  nog  altyd  een  of  meer  van  sy  kinders, 
kleinkinders  of  skoonkinders,  aktief  betrokke 
by  die  gemeente.  Vier  van  sy  kleinkinders 
woon  steeds  in  die  gemeente  naamlik  Jannie 
Duvenage,  Daisy  Gomes,  Jannica  Botma  en 
Sarie  Holtzhauzen.  Toe  ook  van  die  Ring  van 
Trichardtsfontein  toestemming  tot  afstigting 
ontvang  is,  is  die  formele  afstigting  bepaal  vir 
9 September  1939. 

Intussen  het  die  boukommissie  nie  stil- 
gesit  nie,  maar  met  groot  ywer  aan  die  werk 
gespring  om  ’n  kerksaal  gebou  te  kry.  In  die 
drie  maande  vandat  hulle  aangestel  is  tot  by 
die  formele  afstigting  van  die  gemeente,  het 
die  kommissie  nie  minder  nie  as  agt  keer 
vergader.  Op  die  eerste  vergadering  van  14 
Junie  1939  is  gekonstitueer  met  broeder  JA 
Duvenage  as  voorsitter  en  broeder  FC  Venter 
as  sekretaris.  Terselfdertyd  is  besluit  om  na 
die  kerksaal  van  die  gemeente  Edenvale  te 
gaan  kyk.  By  die  volgende  vergadering,  tien 
dae  later  is  reeds  gerapporteer  dat  die 
dokumentasie  rondom  die  kerkgrond  afgehan- 
del  was,  dat  kollektelyste  in  die  vier  wyke 
rondgestuur  word  en  dat  die  afmetings  van  die 
saal  70  voet  by  26  voet  by  14  voet  moes  wees. 
Op  die  vergadering  van  1 Julie  1939  is  die 

bouplan  goedgekeur,  maar  is  terselfdertyd 
ook  kennis  geneem  daarvan  dat  daar  lidmate 
was  wat  gekant  was  teen  die  bou  van  die  saal. 
Ds  Du  Plessis,  die  predikant  van  Germiston,  is 
versoek  om  hierdie  lidmate  saam  met  die 
betrokke  ouderlinge  te  besoek  en  tot  ander 
insigte  te  bring. 

Op  die  boukommissievergadering  van  12 
Augustus  1939  is  verslag  ontvang  dat  98  pond 
6 sjielings  en  6 pennies  (plus-minus  R197)  as 
boufonds  ontvang  is  en  daarop  is  besluit  om 
tenders  vir  die  bouwerk  aan  te  vra.  Op  latere 
vergaderings  is  besluit  dat  die  boukommissie 
’n  hoeksteen  van  20  duim  by  17  duim  by  4 1/2 
duim  wou  hê  en  dat  die  steen  deur  die  voor- 
sitter  ouderling  Jan  Duvenage  gelê  moes 
word.  Ouderling  Duvenage  het  aangebied  om 
self  ook  vir  die  hoeksteen  te  betaal.  Ouderling 
IJ  Joubert  se  versoek  was  dat  die  woorde  ‘Die 
Here  het  vir  ons  ruimte  gegee’  op  die  steen 
aangebring  moes  word.  Teen  einde  Augustus 
1939  is  met  die  bouwerk  begin  en  is  besluit 
om  op  2 Oktober  1939  die  hoeksteenlegging 
te  laat  plaasvind.  Dus  was  die  bouwerk  goed 
op  dreef  toe  die  afstigtingsvergadering  op 
Saterdag  9 September  1939  om  IShOO  in  die 
skool  te  Kempton  Park  byeengekom  het. 

DIE  AFSTIGTING  VAN  ZUURFONTEIN 

Onder  leiding  van  die  teenwoordige 
ringskommissielede  van  die  Ring  van 
Trichardtsfontein,  naamlik  ds  LM  le  Roux 
(voorsitter),  ds  JC  du  Plessis  (skriba)  en 
ouderlinge  WA  van  Schalkwyk  en  HBL 
Klopper,  het  die  afstigting  plaasgevind.  Nadat 
die  aanwesiges  Psalm  146:1  gesing  en  ds  Le 
Roux  in  gebed  voorgegaan  het,  is  eenparig  op 
voorstel  van  broeder  IJ  Joubert,  gesekondeer 
deur  broeder  Jan  Duvenage,  tot  afstigting 
besluit.  Die  naam  Zuurfontein,  wat  tevore 


reeds  ter  sprake  was,  is  ook  nou  formeel  op 
voorstel  van  broeder  IJ  Joubert,  gesekondeer 
deur  broeder  FC  Venter,  eenparig  aanvaar. 
Die  bestaande  wyksgrense  tussen  Edenvale, 
Germiston,  Boksburg  en  Pretoria,  sou  die 
grense  van  die  nuwe  gemeente  vorm.  As 
ouderlinge  is  verkies  JA  Duvenage,  HM 
Jacobs,  FJ  Botha  en  IJ  Joubert,  terwyl  as 
diakens  verkies  is  MAJ  van  Rensburg,  TH  du 
Plessis,  JM  Lourens  en  WBK  Botha.  As  eerste 
konsulent  is  ds  JC  du  Plessis  en  as  tweede  ds 
PJ  Smit  aangewys.  Met  die  bevestiging  van  die 
kerkraadslede  het  die  gemeente  Zuurfontein 
formeel  tot  stand  gekom. 

Broeder  IJ  Joubert,  ’n  seun  van  ouderling 
Joubert  en  later  ook  predikant  van  die  Neder- 
duitsch  Hervormde  Kerk,  roep  die  gebeure 
van  vyftig  jaar  gelede  soos  volg  in  herinnering: 

‘Saterdagmiddag,  9 September  1939,  was 
in  meer  as  een  opsig  ’n  unieke  gebeur- 
tenis  wat  ek  as  ’n  jong  knaap  van  vyftien 
jaar  kan  onthou.  In  twee  skakelklaska- 
mers  van  die  eertydse  Kemptonparkse 
Laerskool,  was  daar  nie  baie  lidmate,  ver- 
teenwoordigend  van  die  gemeentes  Ger- 
miston  en  Pretoria  teenwoordig  nie  - nie 
omdat  daar  geen  entoesiasme  vir  ’n  eie 
gemeente  bestaan  het  nie,  maar  om-dat 
daar  heel  toevallig  op  dieselfde  uur  op 
Eeufeeskoppie,  aan  die  voet  van  die 
Voortrekkermonument-in-wording,  ’n  to- 
neel  hom  afgespeel  het,  waar  in  die  bit- 
terheid  wat  daar  geheers  het,  nadat  die 
Unie  van  Suid-Afrika  enkele  dae  gelede 
tot  die  oorlog  in  Europa  toegetree  het, 
twee  volksleiers  tewete  genl  JBM  Hertzog 
en  dr  DF  Malan  mekaar  die  broederhand 
van  samewerking  gereik  het. 

Plegtig  was  die  toneel  wat  hom  in  die 
eenvoud  van  ’n  klaskamer  afgespeel  het. 

waar  dr  LM  le  Roux,  voorsitter  van  die 
ring  van  Trichardtsfontein  die  verga- 
dering  gelei  het  en  die  besluit  om  ’n 
gemeente  af  te  stig  eenparig  aanvaar  is. 
Oor  die  stigting  van  die  nuwe  gemeente 
was  daar  eensgesindheid,  maar  tog  was 
daar  verskil  van  mening  oor  wat  die  naam 
van  die  gemeente  sou  wees  - Kempton 
Park  of  Zuurfontein.  Daar  is  besluit  op 
die  naam  Zuurfontein,  veral  gesien  teen 
die  agtergrond  van  die  feit  dat  die  grond 
vir  die  kerkplein  van  die  gemeente, 
geskenk  deur  oom  Jan  Duvenage,  op  die 
plaas  Zuurfontein,  aangrensend  aan  die 
dorp,  geleë  sou  wees‘. 

Dat  daar  ’n  verskil  van  opinie  was  of  die  naam 
Kempton  Park  of  Zuurfontein  aan  die  nuwe 
gemeente  gegee  moes  word,  soos  broeder 
Joubert  onthou,  is  baie  moontlik.  By  die 
afstigtingsvergadering  egter  is  die  notule 
beslis  dat  dit  ’n  eenparige  besluit  was  dat  die 
naam  Zuurfontein  moes  wees.  Dit  is  natuurlik 


baie  moontlik  dat  die  jong  Joubert  voor  die 
betrokke  vergadering  wel  gehoor  het  dat  oor 
die  twee  name  gespekuleer  is,  maar  dat  by  die 
vergadering  self  uiteindelik  wel  eenstem- 
migheid  was. 

DIE  EERSTE  KERKGEBOU 

By  die  heel  eerste  kerkraadsvergadering  van 
die  nuutgestigte  gemeente  op  18  September 
1939  aan  huis  van  ouderling  Jan  Duvenage,  is 
die  volgende  funksionarisse  aangewys: 

Skriba:  ouderling  IJ  Joubert 
Vise-voorsitter:  ouderling  HM  Jacobs 
Kassier:  broeder  MJ  Marais,  seun  van  Cor- 
nelius  Johannes  Marais  en 
Skriba  vir  registrasie:  broeder  FC  Venter 

Een  van  die  eerste  ander  sake  waaraan  die 
die  kerkraad  aandag  moes  gee  was  om  te 
handel  oor  die  hoeksteenlegging  wat 


Kempton  Park  Laerskool.  In  twee  klaskamers  van  dié  skool  is  die  gemeente  gestig  (Die  Ronde 

Poskantoor  is  tans  daargeleë) 


12 


Mnr  en  mev  IJ  Joubert:  Eerste  skriba  en  later 
ook  kassier  en  skriba 


Mnr  en  mev  Frikkie  Venter:  Skriba  (1951  - 
1957) 


M J Marais  (eerste  kassier),  sy  eggenote  en  hulle 
seuntjie  C J Marais:  later  Superintendent  van 
kategese. 


DsJC  du  Plessis:  Konsulent  (1939  - 1946) 

Ouderling  JA  Duvenage  lê  die  hoeksteen  van  die 
eerste  kerkgebou  (02.10.1939) 


voorlopig  reeds  deur  die  boukommissie  vir  2 
Oktober  vasgestel  is. 

Vreemd  genoeg  het  die  kerkraad  besluit 
om  te  vra  dat  die  kerkraad  van  Germiston  die 
hoeksteenlegging  moes  bekragtig.  Dit  terwyl 
die  gemeente  ’n  afsonderlike  gemeente  was 
en  die  kerkraad  dus  selfstandig  besluite  kon 
neem.  Wat  die  rede  vir  hierdie  optrede  was,  is 
nie  heeltemaal  duidelik  nie.  Vermoedelik  het 
dit  te  make  gehad  met  die  feit  dat  die 
oorspronklike  opdrag  deur  die  kerkraad  van 
Germiston  gegee  is.  In  elk  geval  is  ook  besluit 
om  ds  Simon  Vermooten  te  nooi  om  die  rede 
te  lewer  by  dié  geleentheid.  Die  groot 
toegeneentheid  tot  hulle  vorige  predikant  het 
dus  duidelik  na  vore  gekom.  Waarom,  is  nie 
bekend  nie,  maar  die  rede  is  toe  nie  deur  ds 
Vermooten  gelewer  nie,  maar  wel  deur  ds  PJ 
Smit,  predikant  van  die  Boksburg-Springs 
kombinasie.  As  ouderling  FC  Venter  tien  jaar 
later  na  die  hoeksteenlegging  van  2 Oktober 


1939  terug  verwys,  dan  onthou  hy  ook  nog  dat 
dit  die  dag  van  die  verjaardag  van  ouderling 
Jan  Duvenage,  wat  die  hoeksteen  gelê  het,  se 
eggenote  was. 

So  voorspoedig  het  die  bouwerk  gevorder 
dat  die  kerksaal  op  13  Januarie  1940  ingewy 
kon  word.  Vir  die  gemeente  was  dit  ’n 
vreugdevolle  en  dankbare  oomblik.  Ouderling 
Izak  Joubert,  die  skriba,  het  die  volgende 
berig  in  Die  Hervormer  van  31  Januarie  1940 
oor  die  inwyding  geplaas: 

‘Die  inwydingsplegtigheid  van  die  eerste 
kerk  alhier  het  plaasgevind  op  13  Janu- 
arie  1940,  om  3 uur. 

Ds  J.C.  du  Plessis  open  die  verrigting  met 
die  sing  van  Ps.  100,  verse  3 en  4.  Hierna 
rig  hy  ’n  welkomswoord  aan  die  afgevaar- 
digdes,  predikante,  ouderlinge,  belang- 
stellendes  en  gemeentelede. 

Ds  J.J.  Prinsloo  van  Rustenburg  dank  ds. 
Du  Plessis  vir  sy  welkomswoord.  Hy  wens 
die  gemeente  Zuurfontein  geluk  dat  hulle 
die  ou  Voortrekkernaam  herstel  het  deur 
die  gemeente  Zuurfontein  te  noem,  en 
ook  dat  hulle  die  gebou  nie  hulle  kerksaal 
noem  nie  maar  hulle  kerk.  Ook  vermaan 
ds.  Prinsloo  die  kerkraad  en  sê  dat  vreem- 
de  dinge  nie  by  die  kerkdeur  of  vensters 
insluip  nie  maar  wel  by  die  konsistorie- 
deur.  Ook  wens  ds.  Prinsloo  die  boukom- 
missie  geluk  met  hulle  mooi  kerk. 

Ook  dank  ds.  Prinsloo  oom  Jan  Duvenage 
vir  die  half  morg  wat  hy  aan  die  gemeente 
geskenk  het. 

Hierna  kom  ds.  Prinsloo  van  Johannes- 
burg  aan  die  woord  en  wens  ook  die 
gemeente  Zuurfontein  geluk  met  hulle 

mooi  kerkgebou  en  sê  dat  hy  nooit  kon 
droom  het,  toe  25  jaar  gelede  hier  op 
Johannesburg  die  gemeente  nog  so  klein 
was,  dat  hier  vandag  ’n  gemeente  sou  kon 
bestaan  nie  met  hulle  eie  kerkgebou.  Ds. 
Prinsloo  wys  op  die  geweldige  uitbreiding 
van  die  Hervormde  Kerk.  Oud.  Duvenage 
van  die  gemeente  Boksburg  vra  versko- 
ning  vir  die  afwesigheid  van  ds.  Smit  en 
bring  ook  die  groete  van  Boksburg  oor  na 
die  gemeente. 

Oud.  Bekker  van  Germiston,  van  die 
moeder-gemeente,  bring  ook  die  groete 
oor  en  spreek  sy  verbasing  uit  en  sê:  Ek 
het  altyd  hoor  praat  van  ’n  saal  wat  gebou 
word,  maar  tot  my  verbasing  moet  ek  sien 
wat  ’n  mooi  kerk  gebou  hier  staan. 

Ouderling  S.le  Roux  het  namens  die  Ned. 
Herv.  of  Geref.  Kerk  ’n  paar  woorde  van 
gelukwense  gespreek. 

Mnr.  Swart  het  namens  die  dorpsraad  ook 


die  gemeente  geluk  gewens  met  hulle 
mooi  kerkgebou.  Hierop  sê  ds.  J.C.  du 
Plessis  aan  mnr.  Swart  dat  ons  nog  altyd 
wag  op  hulle  donasie. 

Mm.  S.Schoeman,  hoof  van  die  Kempton 
Park  se  skool,  sê  dat  hy  baie  bly  is  dat  tog 
een  van  die  drie  Hollandse  Kerke  so  ver 
gekom  het  om  ’n  kerk  te  bou.  Hierop  ver- 
soek  ouderling  Izak  Joubert  ds.  J.J. 
Prinsloo  van  Johannesburg  namens  die 
kerkraad  om  die  kerkdeur  oop  te  sluit  vir 
die  gemeente  Zuurfontein.  Ds.  Prinsloo 
gaan  toe  voort  en  sê:  In  die  Naam  van  die 
Drie-enige  God,  Vader,  Seun  en  Heilige 
Gees  ontsluit  ek  die  deur. 

Oudl.  J.A.  Duvenage  gaan  vooruit  met  die 
Bybel  en  lê  dit  neer  op  die  kansel.  Ds. 
Prinsloo  van  Johannesburg  het  die  diens 
geopen  deur  die  gemeente  te  laat  sing  van 
Ps.  84:1.  Sy  teks  was  uit  Haggai  1 vers  9: 
"Julle  het  uitgesien  na  baie  en  kyk  dit  het 
min  geword". 


Die  eerste  kerkgebou:  Casuarinastraat,  Kempton  Park 

Na  die  preek  het  ds.  J.C.  du  Plessis  die 
skenkers  bedank  vir  die  volgende 
skenkings:  mnr.  en  mevr.  H.D.G.  Viljoen 
’n  teks  met  die  twee  armbeurse;  mnr.  Izak 
Joubert  en  mnr.  M.J.  Marais  die  kansel- 
bybel,  Psalm-  en  Gesangeboek  met  For- 
muliere;  oom  Jan  Duvenage  die  stoel  vir 
die  preekstoel  en  die  nagmaal-tafel,  van 
die  susters  van  die  gemeente  die  Nag- 
maalservies,  en  mnr.  Weinberg  vir  al  die 
slotte’. 

Tien  jaar  later  het  ouderling  FC  Venter  die 

gebeure  so  in  herinnering  geroep: 

‘13  Januarie  1940  die  dag  waarna  die 
meeste  met  verlange  uitgesien  het  waarop 
die  saal  ingewy  is.  Na  die  sing  van  Psalm 
81  vers  1 ontsluit  ds.  J.J.  Prinsloo  die 
kerkdeur  in  die  Naam  van  die  Vader,  die 
Seun  en  die  Heilige  Gees.  Ouderling  JA 
Duvenage  het  die  Bybel  ingedra  en  op  die 
kansel  geplaas  waarna  die  gemeente 
staande  gesing  het  van  Ps.  84  vers  1.  In 
hierdie  Psalm  wat  hulle  met  oorgawe  ge- 
sing  het  en  wat  so  mooi  gepas  het  by  hulle 
innerlike  verlange  om  op  te  gaan  na  hulle 
eie  Gods  Huis  lê  alles  in  opgesluit;  die 
verlede  van  heen  en  weer  trek,  die  jubel- 
toon  van  gestilde  verlange,  maar  ook  die 
vertroue  in  die  toekoms.  ’Welsalig  Heer 
wie  op  U bou,  aan  U geheel  hom  toever- 
trou’. 

Na  die  openingsrede  deur  ds.  J.J.  Prinsloo 
uit  Hagai  2 word  Ps.  116  vers  10  gesing, 
waarna  ieder  met  lof  en  dank  in  hulle 
harte  huiswaarts  keer. 

Na  vyftig  jaar  onthou  die  reeds  genoemde 

broeder  IJ  Joubert  die  kerkbou-aksie  en 

inwyding  soos  volg: 


Mnr  CJ  du  Plessis:  Een  van  eerste 
dopelinge  (28.01.1940) 


Mnr  IJ  Joubert:  Eerste  gemeenteseun  wat  in  die 
Nederduitsch  Hervormde  Kerk  predikant  geword 
het  (1949  - 1968) 

‘Spoedig  is  daar  ’n  aanvang  gemaak  met 
die  bou  van  ’n  eie  kerkgebou  op  die 
kerkplein,  dan  ook  so  geplaas  aan  die 
eindpunt  van  ’n  straat  sonder  inagneming 
van  enige  toekomstige  dorpsuitbreiding. 
A1  wat  van  belang  was  was  die  feit  dat  die 
kerkgebou  wat  vir  die  gemeente  die 
simbool  was  van  hul  geloofsvertroue  en 
idealisme  sigbaar  moes  wees  vir  elkeen 
wat  Noordwaarts  in  die  straat  sou  ry.  Die 
bou-onderneming  is  deur  die  gemeente 
self  aangepak,  met  my  oorlede  vader  as 
voorsitter  van  die  boukommissie,  terwyl 
twee  gemeentelede  nl  oom  Thys  Marais, 
vader  van  mev  Calie  Engelbrecht  en  oom 
Frikkie  Venter,  vader  van  mev  Sarie 
Holtzhausen,  borg  geteken  het  vir  die 
skulde  wat  aangegaan  is.  Toe  ek  self  as 
skoolseun  op  ’n  Saterdag  die  sementkleur 
van  die  gemesselde  kansel  met  bruin  verf 
moes  toeverf,  kon  ek  nie  droom  dat  ek 
later  as  konsulent  en  scriba  van  die  Ring 


van  Germiston,  self  op  die  kansel  van  die 
nuwe  kerkgebou  sou  staan  nie. 

Dit  was  ’n  grootse  oomblik  toe  die 
gemeente  binne  die  eerste  jaar  van  sy 
bestaan  voor  die  kerkie  gestaan  het,  die 
deure  deur  wyle  ds  JJ  Prinsloo  ontsluit  is 
en  die  gemeente  die  kerkgebou  kon 
binnegaan,  toe  reeds  ten  volle  gemeubi- 
leerd,  deurdat  die  banke  ’n  geskenk  was 
van  die  gemeente  Trichardtsfontein  wat 
hulle  ou  kerkbanke  aan  die  gemeente  ge- 
skenk  het.  Treffend  was  ook  die  woorde 
waarmee  ds  Prinsloo  die  gemeentelede 
buite  verwelkom  het,  voordat  die  deure 
oopgesluit  is  en  wyle  ouderling  Jan 
Duvenage  die  nuwe  Kanselbybel  op  die 
kansel  geplaas  het.  Dit  was  die  aankno- 
pingspunt  van  sy  treffende  woorde:  ‘Deur 
hierdie  deur  word  die  suiwere  Woord  van 
God  die  Kerk  ingedra,  maar  die  gemeen- 
te  moet  daarteen  waak  dat  die  Dwaal- 


Eerste  katkisante.  Voor  sit  ouderling  I Joubert,  ds  du  Plessis  en  ouderling  Botha. 

leringe  nie  by  die  konsistoriedeure  die  DIE  DIENSTYD  VAN  DS  JC  DU  PLESSIS 
Kerk  binnekom  nie’.  AS  KONSULENT  1939  - 1945 


Twee  opmerkings  kan  oor  die  herinneringe 
van  broeder  Joubert  gemaak  word,  naamlik 
eerstens  dat  sy  vader  nie  die  voorsitter  nie 
maar  wel  die  onder-voorsitter  van  die 
boukommissie  was.  Dit  is  egter  ’n  feit  dat  sy 
vader  wel  deeglik  ’n  belangrike  en  leidende 
rol  gespeel  het,  nie  alleen  by  die  oprigting  van 
die  eerste  kerkgeboutjie  nie,  maar  ook  by  die 
aanvanklike  bouwerk  aan  die  gemeente  self 
waar  hy  tot  1943  skriba  en  vanaf  1940-1942 
ook  kassier  was. 

Die  tweede  opmerking  raak  die  kerkban- 
ke  wat  van  Trichardtsfontein  ontvang  sou 
wees,  terwyl  in  die  notule  van  die  kerk- 
raadsvergadering  van  16  Januarie  1940  met 
dank  kennis  geneem  word  dat  die  gemeente 
Germiston  hulle  ou  kerkbanke  aan  die  ge- 
meente  Zuurfontein  geskenk  het. 


Hoewel  die  gemeente  baie  graag  ’n  eie 
predikant  wou  hê,  was  dit  vir  die  eerste  jare 
buite  die  kwessie.  Die  gemeente  was  egter 
gelukkig  en  tevrede  met  die  dienste  van  ds  JC 
du  Plessis  van  Germiston  wat  die  gemeente  as 
konsulent  bedien  het.  Vir  die  twee  eredienste 
per  maand,  begrafnisse,  huweliksbevestigings 
en  kerkraadsvergaderings  wat  ds  Du  Plessis 
gelei  het  was  hulle  baie  dankbaar.  Verder  het 
die  kerkraadslede  deur  troue  arbeid  die 
gemeente  stadig  maar  seker  gebou. 

Die  eie  kerkgebou  het  die  dienste  van  ’n 
koster  en  orreliste  ook  nodig  gemaak.  Op  die 
kerkraadsvergadering  van  16  Januarie  1940  is 
broeder  F O’kelly  teen  1 pond  per  maand  as 
koster  aangestel  en  mev  D van  Heerden  as 
orreliste.  Van  mej  E Germishuizen  is  ’n  klein 
orreltjie  of  ‘musiekie’  as  geskenk  ontvang. 


Kerkraad  van  die  Nederduitsch  Hervormde  Gemeente  Zuurfontein  (1942). 

Agter:  JA  Duvenage,  NJ  van  Rensburg,  oudl  JMJ  Steenkamp  (Kassier),  diakF  Marais,  NJ  Prinsloo  en  oudl 
GT  Steyn.  Voor:  Oudle  F Botha,  HM  Jacobs  (Vise-Voorsitter),  ds  JC  du  Plessis  (Eerwaarde  voorsitter), 
diak  BP  du  Plessis  (Skriba)  en  oudl  PJ  Snyman. 

Tydens  dieselfde  kerkraadsvergadering  is 
broeder  Johannes  Jacobs  as  superintendent 
vir  die  Sondagskool  aangestel,  is  opdrag  gegee 
vir  die  aankoop  van  ’n  eie  Nagmaalstel  en  is 
ook  ’n  vyfde  wyk  gevorm  met  AJ  Reyneke  as 
ouderling  en  PH  du  Plessis  as  diaken. 

Gedurende  die  naweek  van  27  en  28 
Januarie  1940  het  die  gemeente  vir  die  eerste 
keer  in  sy  eie  kerkgeboutjie  vergader  om  die 
heilige  Nagmaal  te  vier.  Dit  was  net  so  ’n 
geleentheid  van  groot  vreugde  en  dankbaar- 
heid  vir  die  gemeente  wat  ook  onvergeetlik 
was  vir  diegene  wat  daaraan  deel  gehad  het. 

Direk  na  afloop  van  die  voorbereidings- 
diens  wat  op  Saterdagaand  27  Januarie  1940 
plaasgevind  het,  het  ’n  gemeentevergadering 
gevolg  waar  die  boukommissie  verslag  moes 
doen.  Hoewel  die  kerkgebou  eers  op  13 
Januarie  1940  ingewy  is,  is  die  laaste 
vergadering  van  die  boukommissie  waarvan  ’n 
notule  voorhande  is  op  27  Oktober  1939 
gehou.  Waarskynlik  het  die  kommissie  nog 
gereeld  vergader  en  ook  onvermoeid  met  sy 
werk  voortgegaan  hoewel  om  een  of  ander  on- 
bekende  rede  nie  meer  notule  van  die  verga- 
derings  gehou  is  nie.  Nietemin  het  die 
kommissie  nou  volledig  verslag  oor  sy  werk 
gelewer  en  het  dit  geblyk  dat  die  uitgawe  by 
die  aanbou  van  die  kerkgebou  952  pond  13 
sjielings  en  2 pennies  beloop  het  terwyl  die 
inkomste  slegs  431  pond  4 sjielings  en  4 
pennies  bedra  het.  Die  gemeente  het  met 
groot  dankbaarheid  kennis  geneem  van  die 
werk  wat  deur  die  boukommissie  verrig  is.  Die 
gemeente  het  onderneem  om  so  gou  moontlik 
die  kerkskuld  te  delg  en  die  boukommissie  te 
ontbind. 

Op  Sondag  28  Januarie  1940  het  die 
gemeente  dan  vir  die  eerste  keer  in  sy  eie 
kerkgebou  die  Nagmaal  gevier.  Of  dit  by  die 
geleentheid  of  by  ’n  latere  geleentheid  gebeur 
het,  is  onbekend  maar  broeder  IJ  Joubert 


herinner  hom  nog  die  volgende  gebeure  ty- 
dens  ’n  Nagmaalsviering: 

‘’n  Sekere  suster  het  aan  die  Nagmaals- 
tafel  kom  sit  sonder  ’n  hoed  op  haar  kop. 
Oudl  Jan  Duvenage,  baie  konserwatief  en 
getrou  aan  die  tradisie  van  die  Hervorm- 
de  Kerk,  het  stilweg  opgestaan,  ’n  hoed 
van  sy  getroude  dogter  se  kop  afgehaal  en 
sonder  enige  seremonie  dit  op  die  suster 
se  kop  gesit.  Nadat  sy  Nagmaal  gebruik 
het,  het  hy  weer  die  hoed  afgehaal  en  op 
sy  dogter  se  kop  teruggesit’. 

Om  die  gemeente  se  finansies  op  ’n  gesonde 
voet  te  kry  het  die  kerkraad  op  sy  vergadering 
van  11  Maart  1940  besluit  om  ’n  Finansiële 
Kommissie  in  die  lewe  te  roep.  Dit  sou  be- 
staan  uit  drie  kerkraadslede  naamlik  ouder- 
linge  JA  Duvenage,  Reyneke  en  IJ  Joubert  en 
twee  gemeentelede  te  wete  MJ  Marais  (kas- 
sier)  en  FC  Venter.  Die  Finansiële  Kommis- 
sie  was  ’n  uiters  nuttige  orgaan  van  bystand  vir 
die  kerkraad  en  het  grootliks  daartoe  bygedra 
dat  die  materiële  sy  van  die  gemeente  se  akti- 
witeite  die  nodige  aandag  gekry  het. 

’n  Interessantheid  was  dat  die  kerkraad 
op  sy  vergadering  van  6 April  1940  op  ’n  brief 
van  mev  ds  AJ  Smit  geantwoord  het  dat  hulle 
die  naam  Dorkas  verkies  het  bo  Sustersver- 
eniging.  Die  naam  Dorkas  was  die  naam  wat 
in  die  gemeente  Germiston  bekend  was  en 
waaronder  die  susters  daar  as  ’n  vroue  be- 
weging  tot  stand  gekom  het.  Uit  hierdie  be- 
weging  het  die  NHSV  in  1940  gegroei.  In 
Zuurfontein  is  egter  eers  twee  jaar  later  ’n  tak 
van  die  NHSV  gestig.  Die  kerkraad  het  op  sy 
vergadering  van  15  September  1942  ’n  besluit 
geneem  dat  ’n  NHSV-tak  gestig  moes  word  en 
op  Saterdag  26  September  1942  is  die  tak 
deur  mev  ds  JC  du  Plessis  gestig. 

Vir  die  eerste  byna  een-en-’n-half  jaar  van 

die  gemeente  se  bestaan  was  daar  tevreden- 
heid  met  die  twee  eredienste  per  maand  plus 
die  vier  Nagmaalsgeleenthede  per  jaar.  Op  sy 
vergadering  van  14  Februarie  1941  het  die 
kerkraad  egter  besluit  dat  voortaan  elke  Son- 
dag  twee  eredienste  sou  plaasvind  en  dat  die 
ouderlinge  om  die  beurt  leesdienste  sou  hou. 
Tot  kombinasie  met  ’n  ander  gemeente  was 
die  kerkraad  voorlopig  nie  bereid  nie.  So  is 
versoeke  in  die  verband  van  die  kerkraad  van 
Kensington  meerdere  kere  afgewys. 

Die  kerkraad  het  voortdurend  sy  ‘oog  op 
die  toekoms’  gehou  en  het  daarom  geoordeel 
dat  ’n  morg  grond,  aangrensend  aan  die  kerk- 
grond  aangekoop  moes  word.  Die  gemeente- 
vergadering  van  23  September  1941  het  met 
die  kerkraad  saamgestem  en  daarom  toestem- 
ming  verleen  dat  gedeelte  D van  die  plaas 
Zuurfontein  nommer  18  van  mnr  en  mev  WF 
Niemann  aangekoop  kon  word.  Om  die  nodi- 
ge  fondse  in  te  samel  vir  die  aankoop  van 
hierdie  grond  is  gereeld  braaivleisaande 
gehou. 

By  die  kerkraadsvergadering  van  7 Mei 
1942  maak  die  skriba-kassier,  ouderling  IJ 
Joubert  bekend  dat  hy  uit  die  gemeente  ver- 
huis  en  daarom  moet  bedank  as  skriba,  kas- 
sier  en  ouderling.  Want  benewens  die  feit  dat 
hy  sedert  die  stigting  van  die  gemeente  ouder- 
ling  en  skriba  was,  het  hy  vanaf  17  Maart 
1940,  met  die  bedanking  van  broeder  MJ 
Marais,  ook  as  kassier  waargeneem.  Vir  die 
werk  wat  hy  gedoen  het,  het  hoë  waardering 
bestaan  en  daarom  het  die  kerkraad  hom  10 
pond  as  geskenk  aangebied  om  vir  hom  ’n 
bees  te  koop  aangesien  hy  nou  met  beeste 
gaan  boer.  Verder  is  ook  ’n  boekrak  as  ’n  af- 
skeidsgeskenk  gegee,  met  ’n  silwerplaatjie 
daarop  aangebring,  waarop  woorde  van  waar- 
dering  van  die  gemeente  gegraveer  is.  Sy  plek 
as  kassier  is  oorgeneem  deur  ouderling  H Ja- 
cobs,  terwyl  broeder  BP  du  Plessis  as  skriba 


aangewys  is. 

Vanweë  die  uitgestrektheid  van  die  ge- 
meente  en  geen  beskikbare  openbare  vervoer 
nie,  is  besondere  probleme  rondom  kategese 
of  Sondagskool  ondervind.  Om  die  probleme 
die  hoof  te  bied  is  uiteindelik  op  nie  minder 
nie  as  vyf  plekke  Sondagskole  gestig  naamlik 
Zuurfontein,  K.O.P.,  Bredell,  Pomona  en 
Birchleigh. 

Benewens  die  binnegemeentelike  finan- 
siële  verpligtinge,  het  die  gemeente  ook  nog 
gereeld  jaarliks  bydraes  gemaak  aan  die  By- 
belgenootskap,  die  Mediese  Fakulteit  van  die 
Universiteit  van  Pretoria,  die  Hulpbehoe- 
wende  gemeentefonds  en  die  Teologiese 
Opleidingsfonds. 

In  die  eerste  helfte  van  1943  het  die 
gemeente  die  voorreg  gehad  om  die  verga- 
dering  van  die  Ring  van  Trichardtsfontein  te 
ontvang.  By  die  geleentheid  het  die  lede  van 
die  NHSV-tak  hulle  voortreflik  van  hulle  taak 
gekwyt  om  die  lede  van  die  vergadering  te 
onthaal. 

Die  behoefte  aan  ’n  eie  predikant  het 
egter  al  sterker  begin  leef  in  die  harte  van  die 
gemeentelede.  Derhalwe  is  op  ’n  gemeente- 
vergadering  van  17  April  1943  aan  die 
kerkraad  opdrag  gegee  om  grond  aan  te  koop 
vir  die  bou  van  ’n  pastorie.  Na  ’n  ruil- 
kooptransaksie  met  die  plaaslike  munisi- 
paliteit,  het  die  gemeente  in  besit  gekom  van 
erwe  684  en  685  in  Kempton  Park  uitbreiding 
2.  Tot  die  daadwerklike  bou  van  die  pastorie 
is  egter  eers  teen  die  einde  van  1947  gekom. 
Intussen  het  dit  af  en  toe  gebeur  dat  die 
gemeente  deur  ’n  proponent  besoek  is.  So  was 
proponent  JA  Smit  aan  die  begin  van  1944  vir 
’n  paar  weke  in  die  gemeente  behulpsaam  met 
huisbesoek  en  die  lei  van  eredienste.  Nog  ’n 
jaar  sou  egter  verloop  voordat  weer  oor  ’n  eie 
predikant  gepraat  sou  word.  Op  die  kerk- 
raadsvergadering  van  20  Januarie  1945  het 


20 


ouderling  F Botha  formeel  voorgestel  dat  nou 
’n  eie  predikant  beroep  sou  word.  Die  kerk- 
raad  het  besluit  om  by  die  gemeenteverga- 
dering  daartoe  toestemming  te  vra. 
Uiteindelik  loop  dit  daarop  uit  dat  op  ’n 
spesiale  vergadering  van  die  kerkraad  op  28 
September  1945  tot  ’n  kombinasie  met  die 
gemeente  Primrose  gekom  word  en  op  30 
Oktober  1945  beroep  die  gesamentlike 
kerkraad  ds  GJJ  Roos  van  Bronkhorstspruit. 
Kragtens  die  ooreenkoms  sou  Zuurfontein 
twee  oggend-  en  twee  aanderedienste  per 
maand,  huisbesoek  en  Nagmaal  ontvang.  Die 
predikant  sou  in  Primrose  woon  en  die 
kerkraad  van  Zuurfontein  was  verant- 
woordelik  vir  een  derde  van  die  traktement  en 
een  derde  van  die  reiskoste.  Op  12  Desember 
1945  het  die  gemeente  die  groot  nuus 
verneem  dat  ds  Roos  die  beroep  aangeneem 
het. 


DS  GJJ  ROOS  SE  EERSTE  VERBLYF  IN 
ZUURFONTEIN  1946-  1947 

Op  19  Januarie  1946  is  ds  Roos  in  Zuur- 
fontein  bevestig.  Die  gemeente  was  verheug 
want  al  het  ds  Roos  in  Primrose  gewoon,  was 
hy  tog  ook  Zuurfontein  se  predikant.  Die  wyse 
waarop  die  gemeente  ds  en  mev  Roos  ontvang 
het,  toon  duidelik  die  groot  vreugde  en  blyd- 
skap  wat  daar  by  hulle  geheers  het  oor  wat 
hulle  as  ’n  besondere  voorreg  beskou  het.  Die 
skriba,  ouderling  BP  du  Plessis,  het  die  ge- 
beure  soos  volg  in  Die  Hervormer  van  20 
Maart  1946  rapporteer: 

‘Vrydag  18  Jan.  1946  het  ons  die  voorreg 
gehad,  om  ons  eerste  leraar  te  ontvang  en 
te  verwelkom. 

’n  Stoet  motors  het  Ds.  en  Mev.  G.J.J. 


Ds  GJJ  Roos 


Mev  HD  Roos  (Van  Biljon) 

Roos  op  die  Primrose-  Zuurfontein  grens 
ingewag.  Nadat  Ds.  En  Mev.  Roos  daar 
aan  die  aanwesiges  voorgestel  is,  het 
almal  saam  na  die  Herv.  Kerk  gegaan 
waar  ’n  groot  skaar  mense  die  predikant 
en  sy  gade  ingewag  het. 

Oudl.  en  Mev.  B.P.  du  Plessis  het  die 
gaste  verwelkom.  Nadat  al  die  gaste  hulle 
sitplekke  in  die  kerkgebou  ingeneem  het, 
het  Oudl.  en  Mev.  B.P.  du  Plessis  onder 
die  sing  van  Ps.  141:1  Ds.  en  Mev.  Roos 
ingebring.  Ds.  J.C.  du  Plessis  wat  vir  6 
jaar  die  Konsulent  van  die  gemeente  was, 
het  as  seremoniemeester  opgetree.  Ds.  du 
Plessis  het  Ds.  en  Mev.  Roos  baie  har- 
telik  verwelkom  in  die  gemeente. 

Oudl.  W.W.C.  Pieterse  het  ’n  adres  na- 
mens  die  gemeente  aan  Ds.  Roos  oor- 
handig. 

Namens  die  N.H.S.V.  het  Mev.  M.  Duve- 
nage  ’n  adres  aan  Mev.  Ds.  Roos  gegee. 

Mnr.  H.M.  Jacobs,  Superintendent  van 
Sondagskole  het  namens  die  kinders  ’n 
adres  aan  ds.  Roos  oorhandig. 

Daar  is  ’n  pragtige  ruiker  aan  Mev.  ds. 
Roos  oorhandig  deur  Mev.  R.  Robberts 
namens  die  gemeente.  Oudl.  L.  Robberts 
het  ’n  geskenk  aan  ds.  du  Plessis  gegee 
namens  die  gemeente. 

Na  ’n  pouse  van  30  minute  is  die  verrig- 
tinge  voort  gesit  in  ’n  groot  tent  waar 
tafels  gedek  gestaan  het  met  allerhande 
lekkernye. 

Oudl.  B.  van  der  Walt  het  namens  die 
Geref.  Kerk  ds.  en  mev.  Roos  verwelkom. 
Mnr.  Fourie,  scriba  van  die  Ned.  Herv.  of 


Geref.  Kerk,  het  namens  ds.  de  Villiers  ’n 
woord  van  welkom  uitgespreek. 

Die  Burgemeester,  mnr.  J.  van  der  Walt, 
het  namens  die  Stadsraad  gepraat  en  mnr. 
J.S.J.  Visser  namens  die  plaaslike  skool. 

Ds.  Roos  het  daarna  al  die  sprekers 
bedank.  In  besonder  het  hy  die  Reëlings- 
komitee  bedank  vir  die  pragtige  reëlings 
wat  hulle  getref  het.  Ook  het  hy  die  Sus- 
ters  bedank  vir  die  deel  wat  hulle  bygedra 
het. 

Oudl.  du  Plessis  het  ’n  woord  van  dank 
gerig  aan  Ds.  du  Plessis  vir  die  tyd  wat  hy 
as  konsulent  ons  altyd  so  getrou  byge- 
staan  het.  Die  verrigtinge  is  afgesluit  met 
die  sing  van  Ges.  12:1. 

Saterdag  die  19de  om  3 uur  is  ds.  Roos 
bevestig  deur  ons  bekwame  konsulent,  ds. 
J.C.  du  Plessis.  Die  opkoms  van  predikan- 
te  na  die  bevestiging  was  baie  swak. 

Saterdagaand  7 uur  het  ds.  Roos  sy  in- 
treepreek  gehad,  wat  baie  lafenis  geskenk 
het.  Na  die  diens  het  die  konsulent  ds. 
J.C.  du  Plessis  in  ’n  Kerkraadvergadering 
die  voorsitter-stoel  as  ook  die  argief,  wat 
in  orde  was,  oorhandig  aan  ds.  Roos. 

Sondag  10  vm.  is  die  Heilige  Nagmaal  be- 
dien  en  meer  as  die  helfte  van  die  ge- 
meente  het  by  die  tafels  aangesit  en  ver- 
sterking  gevind. 

Sondag  3 nm.  was  die  Nabetragting  en 
doopdiens. 

A1  die  dienste  is  baie  goed  bygewoon  en 
die  kerk  was  stampvol.’ 

Een  van  die  eerste  sake  waaraan  aandag 
gegee  is,  was  die  oprigting  van  ’n  gemeen- 
teblad.  Ook  hier  sou  dit  nie  net  die  gemeente 
Zuurfontein  se  blad  wees  nie,  maar  sou  die 
blad  in  kombinasie  met  Primrose  die  lig  sien 
en  sou  dit  die  naam  Die  Banier  dra.  Hoewel 
dit  nie  heeltemaal  die  ideaal  vir  Zuurfontein 
was  nie,  het  hulle  met  die  blad  voortgegaan 
tot  in  1949,  dit  wil  sê  selfs  lank  nadat  die 
gemeente  Zuurfontein  ook  sy  eie  inwonende 
predikant  gekry  het.  Hoewel  Die  Banier  onge- 
twyfeld  meer  nuus  van  Primrose  gedra  het,  is 
belangrike  gebeure  in  Zuurfontein  tog  ook 
gereflekteer.  Dit  is  interessant  dat  Die  Banier 
steeds  (1989)  as  gemeenteblad  van  die  ge- 
meente  Primrose  uitgegee  word. 

In  die  heel  eerste  uitgawe  van  Die  Banier 
was  daar  twee  berigte  wat  die  positiewe  voor- 
uitgang  van  die  gemeente  Zuurfontein  illu- 
streer.  In  die  eerste  berig  word  verwys  na  die 
groei  van  die  Sondagskool  vanaf  6 kinders  in 


1939  tot  129  in  1946,  wat  in  4 Sondagskole 
ingedeel  was  met  13  onderwysers. 

Die  tweede  berig  het  gehandel  oor  die 
NHSV-tak  van  Zuurfontein  wat  aan  nie  min- 
der  nie  as  tien  verskillende  instansies 
skenkings  gemaak  het  en  aan  die  einde  van 

1945  nog  ’n  batige  saldo  van  85  pond  9 
sjielings  en  4 pennies  getoon  het. 

Ongelukkig  egter  het  daar  in  die  loop  van 

1946  om  een  of  ander  rede,  wat  nie  meer  pre- 
sies  te  bepaal  is  nie,  onmin  tussen  die  kerk- 
raad  en  die  gemeente  ontstaan.  Ds  Roos  het 
geoordeel  dat  hy  die  gemeente  selfs  skerp  in 
die  openbaar  moes  teregwys.  Daarom  het  hy 
in  Die  Banier  van  September  1946  die  volgen- 
de  geskryf: 

‘As  daar  ooit  ’n  gemeente  is  waar  per- 
soonlike  kwessies  ’n  rol  speel  en  die 
gemeentelike  eenheid  verbreek,  dan  is  dit 
Zuurfontein.  Waarom  is  dit  so?’ 


Kerkraad  Nederduitsch  Hervormde  Gemeente  Zuurfontein  (1947). 

Agter:  Diaks  JJ  BothOy  M Zwaan,  oudl  HJ  Kriel  en  diak  FWC  van  der  Merwe.  Tweede  ry:  Oudl  HJ  de 
Beer,  diak  van  Heerden,  oudl  HM  Jacobs,  diaks  CJ  Wolfaardt,  T Mosterd  en  JG  Duvenage.  Eerste  ry: 
Oudle  WW  Pieterse,  MJ  Marais,  LN  Robberts,  ds  GJJ  Roos,  ds  MM  Grobler  (Voorsitter:  Die  Ring  van 
Trichadtsfontein),  oudle  TW  Vosloo,  FJ  Marais  en  FC  Venter. 

Op  die  kerkraadsvergadering  van  29  Septem- 
ber  1946  voer  ds  Roos  die  saak  verder  as  hy 
aan  die  hand  doen  dat  die  kerkraad  in  sy  ge- 
heel  bedank,  omdat  daar  nie  ordentlike  same- 
werking  tussen  die  kerkraad  en  die  gemeente 
was  nie.  Die  kerkraad  het  inderdaad  bedank 
en  op  4 Oktober  1946  is  weer  ’n  kerkraad 
gekies. 

Dit  was  inderdaad  ’n  redelik  drastiese 
optrede,  tog  het  dit  blykbaar  die  gewenste 
uitwerking  gehad  aangesien  daarna  nooit 
weer  na  so  iets  soos  struweling  tussen  die 
kerkraad  en  gemeente  verwys  is  nie. 

Aan  die  begin  van  1947  het  twee  belang- 
rike  sake  wat  die  toekoms  van  die  gemeente 
geraak  het,  na  vore  gekom.  Die  eerste  was  die 
bou  van  ’n  eie  pastorie.  Die  kerkraad  het  op 
sy  vergadering  van  17  Januarie  1947  besluit 
dat  die  tyd  nou  aangebreek  het  om  ’n  eie 
pastorie  aan  te  bou  en  daarby  dat  dit  ’n 
moderne  huis  moes  wees.  Met  die  oog  hierop 
het  hulle  mnr  Hendrik  Vermooten  as  argitek 
benoem  om  die  nodige  bouplanne  gereed  te 
kry.  Hoewel  dit  nie  uitdruklik  so  gestel  is  nie, 
was  dit  tog  duidelik  dat  die  kerkraad  besef  het 


Ouderling  BP  du  Plessis:  Tweede  skríba 


dat  die  beroep  van  ’n  eie  predikant  nie  meer 
te  ver  in  die  toekoms  was  nie. 

Die  tweede  saak  het  dan  juis  die  beroep 
van  ’n  predikant  geraak.  Die  vraag  wat  uit- 
gemaak  moes  word,  was  of  daar  weer  ’n  kom- 
binasie  gesluit  moes  word  en  of  die  gemeente 
selfstandig  moes  beroep.  Op  ’n  spesiale  kerk- 
raadsvergadering  van  22  Januarie  1947  was 
verteenwoordigers  van  die  gemeentes  Prim- 
rose  en  Alberton  teenwoordig.  Die  kerkraads- 
lede  van  Primrose  het  laat  blyk  dat  hulle  nie 
langer  as  die  einde  van  1947  sou  voortgaan 
met  die  kombinasie  nie.  Daarteenoor  het  die 
verteenwoordigers  van  Alberton  juis  versoek 
om  in  kombinasie  met  Zuurfontein  te  tree  ten 
einde  ’n  predikant  te  beroep.  Die  kerkraad 
van  Zuurfontein  het  alles  stilswyend  aan- 
gehoor  en  daarop  besluit  om  nie  die  saak 
verder  te  bespreek  nie.  Vermoedelik  was  die 
kerkraad  op  daardie  stadium  nog  onseker  of 
die  gemeente  wel  alleen  ’n  predikant  sou  kon 
dra,  tog  wou  die  kerkraad  nie  gebind  wees  aan 
slegs  een  opsie  nie.  Vir  1947  was  hulle 
geholpe  en  daarom  wou  hulle  eers  tyd  hê  om 
te  besluit. 

Op  26  Mei  1947  het  die  kerkraad  van 
Zuurfontein  wel  die  amptelike  kermisgewing 
van  die  kerkraad  van  Primrose  dat  hulle  die 
kombinasie-ooreenkoms  op  31  Desember 
1947  sou  opsê,  behandel.  Die  kerkraad  van 
Zuurfontein  was  nie  oor  hierdie  verwikkeling 
teleurgestel  nie  aangesien  die  oortuiging  om 
selfstandig  te  beroep  nou  reeds  baie  sterk 
gevoel  is.  Om  hierdie  oortuiging  te  versterk 
het  ds  Roos  self  ’n  belangrike  rol  gespeel.  Op 
die  gemeentevergadering  van  16  Augustus 
1947  het  hy  die  gemeente  sterk  aangemoedig 
om  selfstandig  te  beroep.  Hy  het  verklaar  dat 
die  gemeente  met  sy  370  belydende  lidmate 
inderdaad  daartoe  instaat  was.  Dit  het  die 
gemeente  beweeg  om  aan  die  kerkraad  op- 
drag  te  gee  om  selfstandig  te  beroep. 

Ouderling  JW  Vosloo:  Derde  skriba 


Vermoedelik  het  die  kerkraad  reeds  in  ge- 
dagte  gehad  om  by  die  beëindiging  van  die 
kombinasie,  ds  GJJ  Roos  na  Zuurfontein  te 
beroep.  Daarom  was  hulle  teleurgestel  toe  ds 
Roos  besluit  het  om  hom  nie  alleen  van  Zuur- 
fontein  los  te  maak  nie,  maar  ook  ’n  beroep 
na  Bloemfontein  te  aanvaar.  Op  27  November 
1947  het  ds  Roos  van  die  kerkraad  van  Zuur- 
fontein  sy  ontslag  gekry.  Op  daardie  stadium 
was  die  pastorie  reeds  in  aanbou  en  hulle  het 
reeds  proponent  JH  van  Staden,  wat  met  die 
Oktober-nagmaal  behulpsaam  was  in  die  oog 
gehad  vir  ’n  beroep  en  hy  is  ook  inderdaad  op 
12  Desember  1947  na  Zuurfontein  beroep. 


DIE  DIENSTYD  VAN  DS  JH  VAN  STA- 
DEN  1948-  1955 


Proponent  Van  Staden  het  die  beroep  bereid- 
willig  aanvaar  en  is  op  31  Januarie  1948 
georden,  met  sy  intreepreek  op  Sondag  1 
Februarie  1948.  Die  bevestiging  van  ds  Van 
Staden  het  ’n  volgende  fase  in  die  gemeente 


Ds  en  mev  JH  van  Staden  en  Henkie  (in 
Zuurfontein  gebore) 


se  geskiedenis  ingelei.  Hy  was  die  eerste 
inwonende  predikant  van  die  gemeente  en  die 
gemeente  is  met  blydskap  vervul  oor  hulle 
‘eerste  eie’  predikant.  Bietjie  meer  as  ’n  jaar 
later  skryf  die  skriba,  ouderling  FC  Venter, 
soos  volg  hieroor: 


‘Gedurende  1948  het  ons  ons  eerste  her- 
der  en  leraar  ds  JH  van  Staden  verwel- 
kom.  In  ons  kerksaal,  wat  stampvol  was,  is 
hy  georden,  wat  soveel  in  die  toekoms  vir 
Zuurfontein  sou  beteken.  Hier  is  die  laas- 
te  woorde  van  Psalm  84  bevestig.  Enkele 
maande  daarna  het  ons  leraar  in  die  hu- 
welik  getree  en  sedertdien  het  ons  deur 
die  genade  van  God  en  onder  die  bekwa- 
me  leiding  van  ds  Van  Staden  en  mevrou 
van  krag  tot  krag  gegaan.’ 


Een  van  die  vernaamste  gevolge  van  die  koms 
van  ds  Van  Staden  was  dat  daar  van  toe  af 
twee  eredienste  per  Sondag  kon  plaasvind  en 
selfs  buitedienste  soos  gereël  deur  die 
kerkraad.  Dit  het  selfs  in  sekere  opsigte 

probleme  opgelewer.  Waar  die  lidmate  ge- 
woond  was  aan  twee  eredienste  per  maand, 
was  daar  nou  skielik  agt  of  meer  eredienste 
per  maand.  Hoewel  talle  lidmate  hiermee 
ingenome  was,  het  die  klag  nie  uitgebly  dat  te 
veel  lidmate  te  min  in  die  eredienste  gekom 
het  nie.  Ds  Van  Staden  wat  dit  erns  gemaak 
het  met  sy  werk,  was  hiermee  nie  tevrede  nie 
en  daarom  het  hy  dit  voortdurend  in  die 
kerkraad-  en  gemeentevergaderings  te  berde 
gebring.  Gedurende  sy  hele  bedieningstydperk 
het  hy  nooit  moeg  geword  om  kerkraadslede 
en  lidmate  voortdurend  aan  te  moedig,  op  te 
roep,  te  vermaan  en  selfs  hard  aan  te  spreek 
om  die  kerk  getrou  te  besoek  nie.  Sowat  agt 
maande  na  sy  bevestiging  het  die  kerkraad  ’n 
kommissie  van  drie  lede  bestaande  uit  ds  Van 
Staden,  ouderling  FC  Venter  en  ouderling  M 
Zwaan,  die  kassier,  aangewys  om  met  lidmate 
wat  traag  was  om  die  dienste  by  te  woon  te 
handel.  Hoe  hulle  moes  handel  is  nie  gesê  nie, 
maar  vermoedelik  was  dit  hulle  taak  om  traes 
op  versoek  van  die  wykskerkraad  te  besoek  en 
hulle,  indien  nodig,  te  vermaan  of  aan  die 


Die  eerste  pastorie:  H/v  Pastorie-  en  Kerkstraat, 
Kempton  Park 


kerkraad  te  rapporteer.  Dit  was  dan  die 
kerkraad  se  verantwoordelikheid  om,  indien 
dit  sy  oordeel  was,  tugstappe  te  neem.  Ds  Van 
Staden  het  veral  voortdurend  die  kerkraads- 
lede  vermaan  om  in  dié  opsig  ’n  voorbeeld  vir 
die  gemeente  te  wees. 

Ten  opsigte  van  ’n  gemeenteblad  is  be- 
sluit  om  voorlopig  aan  te  gaan  om  in  Die 
Banier  te  deel.  Teen  8 Julie  1949  het  die 
kerkraad  egter  besluit  om  met  ’n  eie  maand- 
blad  te  begin.  Dit  was  blykbaar  heelwat  moei- 
liker  as  wat  gedink  is  en  alhoewel  op  13 
Januarie  1950  besluit  is  om  die  blad  teen  die 
einde  van  die  betrokke  maand  onder  die 
naam  Die  Zuurfontein  Maandblad  vir  die 
eerste  keer  te  laat  verskyn,  is  later  weer 
besluit  om  dit  kwartaalliks  te  laat  verskyn  om 
koste  te  bespaar.  Uiteindelik  sou  dit  tot  1956 
duur  voordat  Die  Anker,  soos  die  gemeente- 
blad  uiteindelik  genoem  is,  sou  verskyn. 

Ds  van  Staden  was  met  toestemming  van 
die  kerkraad  van  Zuurfontein  bereid  om  sy 
vakansies  op  te  offer  ter  wille  van  ander 
gemeentes  van  die  Nederduitsch  Hervormde 
Kerk  buite  die  grense  van  die  destydse  Unie 
van  Suid-Afrika.  So  het  hy  gedurende  Julie  en 
Augustus  1949  ’n  besoek  aan  die  gemeentes 
van  Noord-Rhodesië,  vandag  Zambië,  ge- 
bring.  Op  die  kerkraadsvergadering  van  Zuur- 
fontein  van  14  Oktober  1949  het  hy  verslag 
gedoen  en  ter  wille  van  die  interessantheid 
word  die  weergawe  van  sy  verslag,  soos  deur 
die  skriba  genotuleer,  weergegee: 

‘Daar  is  nagenoeg  400  lede  en  hy  het 
daarin  geslaag  om  hulle  te  besoek.  Baie 
van  die  lede  het  verengels  onder  die  on- 
gelukkige  omstandighede  wat  daar  heers. 
Dit  is  ’n  plek  waar  daar  vroom  en  god- 
vresende  mense  gekry  word,  maar  ook  ’n 
plek  waar  losbandiges  en  goddeloses  te 
vinde  is. 

Sondag  is  hulle  algemene  ontspannings- 
dag.  Dit  is  hulle  dag  van  sport  van  allerlei 
soort.  Bioskope  en  danssale  is  vol  terwyl 
die  kerk  leegloop.  Tee  en  koffie  kan  nie 
op  Sondae  gekry  word  voor  10  uur  nie, 
maar  drank  wel.  Later  het  die  mense 
meer  en  meer  kom  luister  na  die  verkon- 
diging  van  die  Woord.  Die  lede  word 
versoek  dat  hulle  moet  bid  vir  ons  lede 
dat  hulle  die  Afrikaanse  sedes  en  gewoon- 
tes  moet  behou  en  dat  hulle  wie  wegge- 
dwaal  het  mag  terugkeer  tot  die  ou  weë’. 

’n  Jaar  later,  gedurende  Julie  1950  het  ds  Van 
Staden  weer  vir  ’n  maand  in  Suidwes-Afrika 
gaan  werk.  Of  hierdie  besoek  meegewerk  het 
is  nie  seker  nie,  maar  gedurende  1951  is 
proponent  JA  Viljoen,  ’n  seun  uit  Zuurfon- 
tein,  as  predikant  van  Windhoek  en  die  hele 
suide  van  Suidwes-Afrika  georden.  Die  skriba, 
ouderling  FC  Venter,  het  die  volgende  berig 
oor  die  ordening  van  proponent  Viljoen  in  Die 
Hervormer  geplaas: 

‘’n  Groot  eer  het  die  gemeente  te  beurt 
geval  met  die  ordening  van  prop.  J.A. 
Viljoen,  ’n  seun  van  die  gemeente.  Die 
volgende  predikante  was  teenwoordig  by 
die  handoplegging:  di.  J.J.  Prinsloo, 
Brakpan;  J.H.  van  Staden,  Zuurfontein; 
F.J.  van  Zyl,  Springs;  P.G.  Geertsema, 
Benoni;  P.G.  Grobler,  Boksburg;  P.J. 
Venter,  Roodepoort;  prop.  J.I.  de  Wet,  en 
dan  prof.  A.  van  Selms,  wat  die  plegtig- 
heid  waargeneem  het. 

Die  slotdiens  is  deur  ds.  J.A.  Viljoen 
waargeneem.  Dit  was  ook  sy  afskeidsdiens 
waar  hy  ’n  beroep  aangeneem  het  na 
S.W.-Afrika.  Dit  was  ’n  besielende  preek. 

Die  gemeente  wil  dan  aan  ds.  Viljoen,  sy 


ouers  en  familie  hartlik  gelukwens.  Mag 
die  Here  hom  ’n  ryke  arbeidsveld  gee  en 
die  seën  van  die  Here  met  hom  gaan’. 

Ds  Viljoen  het  sy  hele  ampsbediening  in  die 
gemeente  Windhoek  gedien.  Vir  lang  tye  was 
hy  die  enigste  predikant  in  die  hele  Suidwes- 
Afrika.  In  1988  het  hy  noodgedwonge  siekte- 
emeritaat  aanvaar. 

Met  die  susterkerke  is  daar  altyd  sover 
moontlik  ’n  gesonde  verhouding  gehandhaaf. 
Dit  was  byvoorbeeld  nie  vreemd  dat  die 
Gereformeerde  Kerk  van  Kempton  Park  ge- 
reeld  die  kerkgebou  van  die  gemeente  ge- 
bruik  het  nie.  So  het  ds  Kruger  en  ouderling 
Pretorius  van  die  kerk  op  die  kerkraadsver- 
gadering  van  9 Desember  1949  verskyn  om 
die  dank  van  die  Gereformeerde  Kerk  oor  te 
dra  omdat  die  kerkgebou  tot  hulle  beskikking 
gestel  is. 

Op  2 Oktober  1949  was  dit  tien  jaar  dat 
die  hoeksteen  van  die  kerkie  gelê  is  en  in 
dankbaarheid  het  die  gemeente  dit  in  herin- 
nering  geroep.  Daar  is  weliswaar  nie  allerlei 
feestelikhede  aangerig  nie,  maar  dit  was  veral 
’n  skrywe  van  ouderling  FC  Venter,  die  skriba 
van  Zuurfontein,  in  Die  Hervormer  wat  die  feit 
dankbaar  in  herinnering  geroep  het.  Hy  het 
onder  andere  geskryf: 

‘Nou  is  dit  weer  2 Oktober  en  as  ons  in 
die  gedagte  teruggaan  oor  die  10  jaar  wat 
verby  is,  dan  kan  ons  nie  anders  as  om  te 
getuig  (nie),  waarlik  die  Here  was  goed 
vir  ons  gewees.  As  ons  al  die  seëninge 
aanskou  en  al  die  weldade  wat  die  Here 
aan  ons  bewys  het,  dan  moet  dit  ’n  aan- 
sporing  wees  vir  ons  om  met  opgehewe 
hoofd  vas  vertrouend  op  die  Here  die 
toekomst  in  te  gaan.  Die  oudstes  onder 
ons  en  sommige  van  dié  wat  ontslape  is 
het  die  hoeksteen  van  die  kerksaal  gelê. 

omdat  hulle  vertrou  het  in  Jesus 
Christus. 

Mag  ons  dan  ook  in  hierdie  wete  en  ge- 
loofsvertroue  in  die  nabye  toekoms  die 
hoeksteen  van  ’n  nuwe  kerkgebou  lê,  tot 
eer  van  die  Here,  wat  ons  so  wonderlik 
gelei  het.  Soos  ons  vadere  vertrou  het, 
leer  ook  ons  vertrou  O Heer,  Met  ons 
land  en  met  ons  nasie  sal  dit  wel  wees, 
God  regeer’. 

Op  die  kerklike  feesdae  het  die  gemeente 
gereeld  in  erediens  byeengekom.  Kersfees  het 
egter  ’n  uitsonderingsposisie  ingeneem  wat 
die  uur  van  samekoms  betref.  Terwyl  op  die 
ander  feesdae  min  of  meer  op  die  gewone 
eredienstyd  byeengekom  is,  is  die  Kersdiens 
so  vroeg  as  04h30  gehou.  Dit  was  terselfdertyd 
ook  ’n  doopdiens!  Ook  op  oujaarsnag  het  die 
gebruik  ontwikkel  om  om  23h30  vir  ’n  ere- 
diens  te  vergader.  Die  dienste  is  egter  altyd 
goed  bygewoon.  Dit  was  by  die  gewone  ere- 
dienste  van  elke  Sondag  waar  dikwels  die  klag 
van  die  swak  bywoning  gehoor  is.  Wat  egter  ’n 
groot  probleem  was  en  waarmee  rekening  ge- 
hou  moes  word,  was  die  feit  dat  talle  lidmate 
skofwerkers  was  en  dat  openbare  vervoer  nie 
beskikbaar  was  vir  diegene  wat  ver  van  die 
kerkgebou  af  gebly  het  en  self  nie  oor  motor- 
vervoer  beskik  het  nie.  Die  probleem  van 
skofwerk  het  tot  gevolg  gehad  dat  soms  in  die 
aanderediens  die  sakrament  van  die  Doop  be- 
dien  moes  word. 

Intussen  het  die  gemeente  finansieel  be- 
gin  swaarkry  en  het  die  skuld  begin  oploop. 
Op  die  kerkraadsvergadering  van  14  Oktober 
1949  het  die  kassier,  ouderling  M Zwaan,  dit 
onder  aandag  gebring  dat  waar  die  uitgawes 
ongeveer  100  pond  per  maand  beloop,  die  in- 
komste  slegs  67  pond  per  maand  bedra  het. 
Dadelik  is  aan  die  saak  aandag  gegee  en  reeds 


by  die  volgende  kerkraadsvergadering  van  11 
Oktober  1949  rapporteer  ds  Van  Staden  dat 
hy  self  besig  is  met  ’n  spesiale  kollekte  en  dat 
hy  reeds  95  pond  ingesamel  het. 

Tog  het  finansies  steeds  ’n  probleem  ge- 
bly.  ’n  Nuwe  fase  is  egter  betree  toe  broeder 
Wynand  Marais,  agterkleinseun  van  Johannes 
Stephanus  Marais,  die  eerste  eienaar  van  die 
plaas  Zuurfontein,  op  10  Januarie  1950  as 
kassier  van  die  gemeente  en  sy  vader  ouder- 
ling  MJ  Marais  as  hulpkassier  aangewys  is.  In 
’n  lang  en  indringende  gesprek  is  deur  die 
kerkraad  aan  die  finansiële  posisie  van  die 
gemeente  aandag  gegee.  Eerstens  is  ouder- 
linge  FC  Venter  en  MJ  Marais  nou  van  die 
verantwoordelikheid  onthef  om  vir  die  ge- 
meente  borg  te  staan.  Hulle  het  naamlik  reeds 
in  1939  by  die  bou  van  die  kerk  en  later  weer 
by  die  bou  van  die  pastorie  hulle  plase  as  borg 
gegee  vir  die  skuld  wat  deur  die  gemeente 
aangegaan  is.  Die  gemeente  is  versoek  om 
hulle  offergawes  te  verhoog  en  terselfdertyd  is 
gekyk  na  besparingsmaatreëls.  Ook  die  be- 
kende  metode  van  basaarhou  is  jaarliks  inge- 
span  om  die  fondse  aan  te  vul.  Hoewel  die 
kassier  nog  weer  op  9 Februarie  1951  moes 
kla  dat  die  inkomste  net  genoeg  was  vir  die 
maandelikse  verpligtinge  sonder  dat  op  die 
kerkskuld  afbetaal  kon  word,  was  daar  tog  ’n 
merkbare  verbetering  ten  opsigte  van  die 
finansies  te  bespeur. 

Op  die  gemeentevergadering  van  14  April 
1951  het  ds  Van  Staden  dit  onder  die  aandag 
van  die  gemeente  gebring  dat  die  belydende 
lidmatetal  nou  tot  550  aangegroei  het  en  daar- 
om  het  die  kerkgebou  nou  te  klein  geword.  ’n 
Boufonds  sou  begin  moes  word  met  die  oog 
op  die  oprigting  van  ’n  nuwe  kerkgebou.  Die 
ideaal  van  ’n  nuwe  kerkgebou  was  nou  ge- 
plant  en  vir  die  volgende  paar  jaar  was  dit  ’n 
baie  belangrike  projek  waaraan  baie  aandag, 
tyd  en  geld  spandeer  sou  word. 

Nog  in  1951  rapporteer  ds  Van  Staden 
dat  van  die  munisipaliteit  van  Kempton  Park 
vier  erwe  naby  aan  Kreftskool  geruil  is  vir  vier 
erwe  wat  die  gemeente  in  die  nuwe  dorp  ge- 
had  het.  Dit  was  die  oordeel  van  die  kerkraad 
dat  die  erwe  naby  Kreftskool  meer  geskik  was 
vir  die  beplande  kerkgebou. 

Op  die  kerkraadsvergadering  van  14 
Maart  1952  het  die  kerkbouprojek  tesame 
met  die  bestaande  skuld  van  die  gemeente  die 
ernstige  aandag  van  die  kerkraad  geniet.  Ds 
Van  Staden  het  verklaar  dat  nie  langer  uit- 
gestel  kan  word  met  die  bou  van  ’n  nuwe  gro- 
ter  kerkgebou  nie.  Terselfdertyd  moet  die 
skuld  ook  gedelg  word.  Dit  sou  opoffering  vra. 
Ds  Van  Staden  verklaar  dan  dat  hy  vanaf 
daardie  oomblik  een  dag  per  maand  se  salaris 
as  offergawe  sal  afstaan.  Hy  is  onmiddellik 
deur  twaalf  kerkraadslede  gevolg  wat  dieself- 
de  onderneming  gegee  het.  Tog  het  die  vraag 
ook  na  vore  gekom  wat  gedoen  sou  kon  word 
aan  diegene  wat  sou  belowe  maar  dan  nie 
betaal  nie.  Ds  Van  Staden  se  antwoord  was 
dat  hulle  gewete  met  hulle  sou  afreken. 

Op  ’n  spesiale  gemeentevergadering  van  9 
April  1952  is  die  aangeleentheid  van  kerkbou 
voor  die  gemeente  gelê.  Om  die  bestaande 
skuld  te  delg  en  so  gou  moontlik  ’n  stewige 
boufonds  in  te  samel  word  die  gedagte  om 
een-dertigste  van  elke  lidmaat  se  maandelikse 
salaris  as  offergawe  vir  die  gemeente  ook  aan 
die  gemeente  voorgehou.  Beide  sake  is  posi- 
tief  deur  die  gemeente  ontvang,  hoewel  geen 
formele  besluit  geneem  is  nie.  Slegs  tien  dae 
later  was  daar  ’n  gewone  gemeentevergade- 
ring  en  by  die  geleentheid  het  ds  Van  Staden 
dit  onder  aandag  van  die  gemeente  gebring 
dat  as  elke  lidmaat  wel  een-dertigste  van  sy 
inkomste  sou  bydra,  dit  gemiddeld  4 pond  en 
5 sjielings  (plus-minus  R8.50)  per  lidmaat  sou 
beloop.  Dit  sou  die  hou  van  basaars  onnodig 
maak  en  bowendien  sou  die  bestaande  skuld 


en  die  moontlike  skuld  op  die  nuwe  kerkge- 
bou  binne  vier  jaar  betaal  kon  word. 

Die  ideaal  van  een-dertigste  bestaan  tot 
vandag  in  die  gemeente. 

Dit  was  nie  altyd  so  suksesvol  nie,  daarom 
is  oor  die  afgelope  jare  dikwels  op  vergade- 
rings  van  die  kerkraad  en  die  gemeente  daar- 
oor  gehandel.  Dikwels  moes  die  kassier  dit 
onder  die  aandag  van  die  gemeente  bring  dat 
die  belofte  van  een-dertigste  nie  deur  al  die 
lidmate  gereeld  nagekom  word  nie.  Aan  die 
ander  kant  het  hierdie  metode  tog  ook  vrug 
opgelewer.  Wat  die  hou  van  basaars  betref  het 
die  gemeente  reeds  op  17  Januarie  1953  be- 
sluit  om  weer  met  die  tradisie  voort  te  gaan. 

Die  kerkbouplanne  het  ’n  daadwerklike 
stap  vorentoe  beweeg  toe  die  kerkraad  op  sy 
vergadering  van  8 Augustus  1952  die  planne 
van  die  argitek,  mnr  Hendrik  Vermooten  kon 
oorweeg.  Na  skatting  sou  die  kerkgebou  met 
450  sitplekke  ongeveer  18000  pond  kos.  Die 
kerkraad  het  daarop  besluit  om  nou  by  die 
gemeente  toestemming  te  vra  om  voort  te 
gaan  met  die  bouwerk  en  het  as  kerkraads- 
lede  op  die  boukommissie  ds  JH  van  Staden, 
ouderlinge  FC  Venter,  A Willemse,  L Janse 
van  Vuuren  en  NJ  van  Wyk  en  diaken  L 
Holtzhauzen  aangewys.  Die  volgende  aand  is 
die  kerkbouplanne  ook  aan  die  gemeente 
voorgelê  en  nadat  ’n  gesprek  gevoer  is  oor  die 
finansies  van  die  gemeente,  het  die  gemeente 
eenparig,  op  voorstel  van  broeder  Gert  Oost- 
huizen  gesekondeer  deur  ’n  broeder  Steyn, 
besluit  om  voort  te  gaan  met  die  oprigting  van 
die  nuwe  kerkgebou.  Die  gemeente  het  nog 
twee  lede  tot  die  boukommissie  bygevoeg 
naamlik  die  broeders  Gert  Oosthuizen  en  IW 
Vosloo.  Broeder  en  suster  Gert  Oosthuizen 
het  ’n  bydrae  van  1000  pond  tot  die  kerkbou- 
fonds  gemaak. 

Wanneer  met  die  bouwerk  begin  is,  is  nie 
presies  vas  te  stel  nie,  maar  met  die  kerk- 

raadsvergadering  van  9 Januarie  1953  was  die 
bouery  reeds  aan  die  gang.  Die  nuwe  gebou  is 
opgerig  op  die  vier  erwe  wat  naby  aan  Kreft- 
skool  was  en  nie  langs  die  ou  kerkgebou  nie. 

Op  18  April  het  die  groot  dag  van  die 
hoeksteenlegging  aangebreek.  Vir  die  ge- 
meente  was  dit  ’n  besondere  geleentheid  en 
die  opkoms  was  goed.  Onder  die  gaste  wat 
deur  ds  Van  Staden  verwelkom  is  het  onder 
andere  getel:  Prof  dr  A van  Selms,  dr  JAAA 
Stoop,  di  S Vermooten  en  K Papp  almal  van 
die  Nederduitsch  Hervormde  Kerk;  ds  De 
Villiers  van  die  Ned  Herv  of  Geref  Kerk;  ds 
Kruger  van  die  Gereformeerde  Kerk;  mnr  W 
Huggett,  burgemeester  van  Kempton  Park; 
mnr  A Barnard,  hoof  van  Kreftskool;  mnr  H 
Vermooten,  die  argitek;  mnre  F van  der 
Merwe  en  J Nortje  wat  die  Germiston  Spoor- 
weg  Begrafnisgenootskap  by  wie  die  gemeente 
die  boulening  kon  aangaan  verteenwoordig 
het  en  mnre  AB  van  N Herbst,  J Vorster  en  J 
van  Delft  wat  die  Nederduitsch  Hervormde 
Weeshuisbouers  verteenwoordig  het. 


Na  die  verwelkoming  het  ds  Van  Staden 
ds  Kruger  van  die  Gereformeerde  Kerk  aan 
die  woord  gestel  om  die  gelukwense  van  dié 
kerk  oor  te  bring.  Daarna  het  ds  Simon  Ver- 
mooten  van  Pretoria-Noord  die  rede  gelewer. 
Dit  was  vir  die  ouer  lidmate  van  die  gemeente 
’n  besondere  oomblik  toe  ds  Vermooten,  hul- 
le  vroeëre  predikant  aan  wie  hulle  so  geheg 
geraak  het  in  die  gemeente  Pretoria,  in  hulle 
midde  kon  optree.  Dit  was  hulle  wens  dat  hy 
.reeds  by  die  hoeksteenlegging  van  die  eerste 
kerkgebou  sou  optree.  Toe  kon  dit  nie.  In 
1953  kon  dit  gelukkig  wel.  Die  skriba  en  se- 
kretaris  van  die  boukommissie,  ouderling 
Frikkie  Venter  het  in  sy  eie  handskrif  al  die 
toesprake  volledig  afgeneem  asook  ds  Ver- 
mooten  se  rede.  Hierdie  rede  van  ds  Vermoo- 
ten  word  hier  letterlik,  soos  ouderling  Venter 
dit  opgeteken  het  weergegee  ook  ter  nagedag- 
tenis  aan  ouderling  Venter  self  wat  bedoel  het 
dat  hierdie  rede  en  al  die  toesprake  vir  die  na- 
geslag  bewaar  moes  bly.  Plek  plek  is  sinne  on- 
volledig  waar  ouderling  Venter  blykbaar  nie 


Kerkgebou:  Nederduitsch  Hervormde  Gemeente  Zuurfontein,  h/v  Monument-  en  Highveldweg, 

Kempton  Park. 

kon  byhou  met  die  neerskryf  nie.  Ook  ouder- 
ling  Venter  se  eie  toespraak  direk  na  die  rede 
van  ds  Vermooten,  waarin  hy  die  argitek  vra 
om  die  troffel  aan  ds  Van  Staden  te  oorhandig 
om  die  hoeksteen  te  lê,  word  hier  net  so  let- 
terlik  soos  hy  dit  opgeteken  het,  weergegee. 

‘hierna  het  Ds  S.  VerMooten  aan  die 
woord  gekom  en  na  die  lees  van  Efes.  2 
vers  19  tot  22  en  1 Petrus  2.  Ds  S Ver- 
Mooten  doen  ’n  gebed.  Daarna  is  Psalm 
118  vers  11  gesing. 

Ds  S.  VerMooten  van  Pretoria  noord. 

Ons  teksvers  opgetekend  in  jesaja  28  vers 
16.  So  sê  die  Here,  Here,  Kijk  ik  lê  in 
Sion  ’n  grondsteen  ’n  beproefde  steen,  ’n 
Kosbare  Hoeksteen  wat  vasgegrondves  is. 
Die  Hoeksteen  gemeente  is  die  steen 
waarop  die  gebou  rus.  Die  Hoeksteen  is 
die  steen  wat  die  twee  mure  saam  bind, 
die  Hoeksteen  is  die  steen  waarop  dus  die 
hele  gebou  nis  en  waar  deur  die  hele  ge- 
bou  aanmekaar  gehou  word.  Daar  is  dan 
ook  die  allernouste  Verband  tussen  die 
Hoeksteen  en  die  Gebou,  van  daar  dat 
ons  tekswoorde  spreek  van  ’n  Kosbare 
Hoeksteen  wat  vas  ge  grond  ves  is.  Toe 
die  Here  Jesus  uit  die  tempel  van  jeru- 
salem  uitgaan  sê  een  van  zy  dissipels  aan 
Hom.  Meester.  Kijk  watter  klip  en  watter 
geboue.  En  toe  antwoord  jesus  hom  en  sê. 
Sien  jy  hierdie  geboue. 

Daar  sal  sekerlik  nie  een  klip  op  die 
ander  gelaat  word  nie.  Wat  nie  heel- 
temaal  afgebreek  zal  word  nie.  Maar  dit 
zal  nooit  gebeur  en  dit  sal  nooit  geld  van 
die  Hoeksteen  en  van  die  gebou  waarvan 
in  ons  tekswoord  sprake  is  nie. 

So  sê  die  Here,  Here.  Kijk  ik  lê  in  Sion  ’n 
Grondsteen,  ’n  beproefde  steen,  ’n  Kos- 


bare  hoeksteen  wat  vas  gegrondves  is.  Let 
op  hierdie  woord.  Hier  word  ’n  saak  ge- 
noem  wat  u volle  aandag  werd  is.  Kijk  let 
op.  Neem  daardie  woorde  ik  lê  ’n  Hoek- 
steen,  ik  gee  ’n  fondament.  Dit  is  ’n  woord 
van  oneindigende  Liefde  en  Groot  er- 
barming  van  neerbuigende  ontferming. 
God  wijs  hier  op  Hom  self.  Hij  wijs  op  zy 
eie  werk.  Hij  lê  ’n  beproefde  grondsteen, 
’n  Kosbare  Hoeksteen.  Wat  vas  ge  grond- 
ves  is. 

Hier  word  ’n  Gebou  betrek  wat  in  sy  ge- 
meente,  Toone  in  eeuwigheid  sal  oprijs 
die  gebou  wat  onbeweeglik  sal  bly  staan, 
ook  al  sou  die  hemele  en  die  aarde  ver- 
gaan.  Hier  die  beproefde  hoeksteen  - was 
deur  God  gelê  in  sy  ewige  Vrederaad  hij 
is  gelê  van  voor  die  grondlegging  van  die 
Wêreld  af.  Deur  die  Profete  van  die  ou 
Verbond  is  hij  beschrijwe  soos  jesaja  dit 
ook  hier  in  ons  tekswoord  doen  aan  die 
Wêreld  is  hij  in  al  sy  Heerlikheid  en 
Kosbaarheid  getoon  toe  uit  die  Hemele 
die  blye  boodschap  weer  klink  het. 

Kijk  ik  bring  julle  ’n  goeie  tyding  van 
hierdie  Kosbare  hoeksteen  is  jesus  chrus- 
tus.  Hij  is  die  Kosbare  hoeksteen  wat  God 
en  mens  aan  mekaar  bind.  Hij  is  die  Em- 
manuel.  jesus  chrustus.  Hij  is  die  Hoek- 
steen  wat  die  aarde  met  die  Hemele  Ver- 
bind.  hij  wat  aan  die  hemel  behoort  wat 
die  Vlees  en  bloed  van  die  aardse  Kinders 
deelagtig  geword  het.  Hy  is  die  Hoek- 
steen  wat  die  tyd  aan  die  ewigheid  ver- 
bind.  Waar  Hy  in  zy  mensheid  in  die  stal 
van  Bethlehem  gebore  word  terwijl  hy 
toch  ’n  Heerser  is.  Hy  het  in  die  tijd 
gekom  met  die  doel  om  alle  dinge  wat  in 
die  Hemel  is  zowel  as  wat  op  die  aarde  is 
onder  een  Hoof  tever  eenig.  Hij  word  dan 
ook  gebore  uit  die  Koninglike  geslag  van 
David.  Hij  tree  op  as  Profeet  onder  zy 

Volk  en  daarin  word  vervul  die  Koms  van 
die  Here,  Here.  Sij  eie  mense  het  Hom 
egter  nie  aan  geneem  nie.  Die  hoeksteen 
word  deur  die  bouers  verwerp  soos  Petms 
dit  aantoon  in  Handelinge  4.  Die  owerstes 
van  die  Volk  en  ouderlinge  van  israel  aan 
hulle  was  toevertrou  die  opbou  van  die 
Geestelike  gebou  van  die  Gees  van  God. 
Hulle  het  op  die  stoel  van  Moses  gesit  en 
dit  was  hulle  werk  om  die  Wet  en  die 
Profete  aan  die  Volk  te  Ver  Klaar  maar 
dit  is  hulle  wat  nie  wou  hê  dat  jesus  die 
Nasarener  die  Koning  ook  israel  sou  wees 
nie.  En  toe  hij  aangegaan  het  met  zy 
werk,  toe  het  hulle  planne  gemaak  om 
Hom  te  vang  en  dood  te  maak.  Dit  was 
hulle  dan  ook  wat  die  bloedprijs  aan  die 
Verraaier  betaal  het,  dit  was  hulle  wat  die 
bende  uit  gestuur  het,  gewapend  met 
stukke  yser  en  swaarde  om  Hom  tevang 
Net  as  of  Hij  ’n  Moordenaar  was.  Dit  was 
hulle  wat  die  skare  aan  gehits  het  om 
barabas  in  die  plek  van  jesus  tekies,  dit 
was  hulle  wat  met  ’n  Groot  geroep  van 
Pilatus  geeis  het  om  Hom  uit  telewer,  dit 
was  hulle  wat  die  leun  versprij  het  dat  sy 
Disiepels  die  Ligaam  uit  die  Graf  gesteel 
het.  Maar  die  steen  wat  die  bouers  ver- 
werp  het,  het  ’n  Hoeksteen  geword.  Dit 
kon  nie  anders  nie,  dit  moes  want  God 
self  het  gesê.  Kijk  ik  lê  ’n  grondsteen,  ’n 
beproefde  steen,  ’n  Kosbare  steen  wat  vas 
gegrondves  is.  Die  fondament  van  God 
staan  vas.  Chrustus  is  en  bly  die 
beproefde  steen,  die  Kosbare  Hoeksteen 
wat  vas  gegrondves  is. 

Hij  is  die  eerste  en  die  laaste.  Hij  leef  tot 
in  alle  euwigheid.  Die  woord  van  die 
Disiepels  aan  die  Efesiers  lui  julle  is  ook 
gebou  op  die  fondament  van  die  Disiepels 
en  profete  terwijl  jesus  christus  die  Hoek- 
steen  is  in  wie  die  hele  gebou  saamvoeg 


en  verrijs  tot  ’n  heilige  tempel  in  wie  julle 
saamgebou  word  tot  ’n  woning  van  God  in 
die  Gees.  Nou  is  ons  ook  genees.  Ons 
weet  dat  die  magte  van  die  Hel  sal  sij  ge- 
meente  nie  oorweldig  nie.  Bij  Hom  is 
daar  erbarming  waar  op  ons,  ons  onvoor- 
waardelik  kan  ver  laat.  By  Hom  is  daar 
genade  wat  deur  werk  tot  in  euwigheid, 
bij  Hom  is  daar  ’n  trou  wat  voort  duur  self 
as  ons  ontrou  word.  Bij  Hom  is  daar  ’n 
Krag  wat  in  ons  swakheid  vervul  word.  Hij 
is  die  Kosbare  Hoeksteen  wat  vas  ge- 
grond  is.  Daar  om  hoef  ons  nooit  bang 
tewees  dat  die  fondament  nie  alles  sal  kan 
dra  nie.  Ons  hoef  nie  te  vra  en  ons  hoef 
nie  te  soek  na  die  steen  wat  nie  gebruik 
kan  word  nie,  nie  God  gaan  hulle  self  aan 
wijs  en  nou  vra  ons  soms  as  God  die 
moeilike  vir  ons  aanwijs  moet  dit  of  moet 
dat  dan  ook  daar  op  kom,  moet  hier  die 
of  daardie  een  dan  ook  in  die  Godsgebou 
ingebou  word.  Moet  almaal  dan  sonder 
onderscheid  opgeneem  word  in  daardie 
Godsgebou.  Word  daardie  Gebou  nie 
mischien  ontsier  nie  want  ons  zien  daar 
slegte  steene  wat  volgens  ons  menschlike 
oordeel  afgekeur  moet  word.  Maar  sy 
Godelike  oordeel  is  anders.  Alle  sondaars 
word  deur  Hom  geroep  en  in  gevoeg  in  sij 
gebou.  Kom  dan  na  Hom  toe  die  Lewen- 
de  steen  wat  deur  die  mense  wel  verwerp 
is.  Die  mense  wat  weet  dat  hy  by  daardie 
Godsgebou  ingevoeg  is  ze  gemoed  word 
stil,  die  oë  word  bewus  verhef  om  op  God 
telet.  Hy  lê  in  sion  ’n  Kosbare  hoeksteen 
wat  vas  gegrondves  is.  Hij  het  daar  die 
hoeksteen  gelê,  so  lief  het  God  die  wereld 
gehad  dat  hij  zij  enig  gebore  Seun  gegee 
het  sodat  elkeen  wat  in  Hom  glo  nie  ver- 
lore  sou  gaan  nie  maar  die  euwige  leuwe 
kan  he. 

Hier  is  dan  ook  die  liefde  van  God  aan 

ons  geopenbaar  nie  dat  ons  God  lief 
gehad  het  nie  maar  dat  Hy  ons  eerste  lief 
gehad  het  en  zy  eengeboorne  seun  na  die 
wereld  gestuur  het  so  dat  ons  deur  Hom 
kan  lewe.  Nou  is  ons  genees.  Nou  gaan 
ons  moedig  voorwaards  want  as  van 
hierdie  wereld  nie  een  klip  op  die  ander 
gelaat  word  nie  dan  sal  die  Godsgebou 
waarvan  jesus  chrustus  die  Kosbare 
Hoeksteen  is  in  al  zy  Heerlikheid  omhoog 
Verrijs.  Gemeente  van  Zuurfontein  vir 
my  was  dit  ’n  besondere  eer  en  voorreg 
om  deur  u Leraar  en  Kerkraad  gevra 
teword  om  bij  hierdie  Geleentheid  ’n 
Woord  as  feesrede  uittespreek.  ’n  Groot 
deel  van  die  gemeente  Zuurfontein  het 
deel  uit  gemaak  van  die  Gemeente  Pre- 
toria  wat  ik  23  jaar  lang  bedien  het.  Vir 
13  uit  daar  die  23  jaar  was  hier  die 
Gemeente  ook  ’n  deel  van  die  gemeente 
Pretoria  en  vedag  gaan  mij  gedagtes 
onwilligkeurig  terug  na  daar  die  tijd  en  in 
besonder  Wijle  Broeder  jan  Duvenage 
wat  in  die  tijd  ouderling  was  in  hier  die 
afdeling.  ’n  Man  wat  verbasend  hard 
gewerk  het.  ’n  Man  wat  van  die  ontstaan 
van  hier  die  gemeente  sij  kragte  aan 
hierdie  deel  van  die  Kerk  gewy  het.  Baie 
van  hulle  wat  saam  met  ons  in  hierdie 
gemeente  gestaan  het  is  daar  nie  meer 
nie.  Die  ou  geslag  het  vir  ’n  Groot  deel 
Heengegaan  en  ’n  nuwe  geslag  het  hulle 
plek  in  geneem,  dieselfde  gees  leef  nou 
nog.  Daar  die  gees  van  Toegewijdheid, 
daar  die  Gees  van  samehorigheid,  daar 
die  gees  waar  in  saam  gewerk  word  tot 
die  opbou  van  die  Godswet  hier  op  aarde, 
die  opbou  van  die  Kerk  waarin  God  ons 
voorgegaan  het.  Ik  wil  graag  hier  ge- 
lukwensings  oor  bring  van  my  Vrou  en 
van  my  self.  Mag  die  Here  hierdie  Ge- 
meente  in  oormaate  seën  en  mag  God 


gee  dat  wanneer  u hierdie  Kerkgebou  in 
gebruik  zal  neem,  die  lof  lied  omhoog  zal 
rijs.  Die  Here  is  goed,  Loof  God  in  sij 
goedertierenheid  tot  in  ewigheid  - Amen 

die  Gemeent  Sing  gesang  156  - 5 

aan  die  woord  - oudl.  F.C.  Venter 

Dit  is  vir  ons  as:  Gemeente  te  Zuur- 
fontein  ’n  baie  groot  oomblik  vandag.  Ons 
het  zo  straks  gehoor:  uit  die  mond  van 
een  van  ons  ou  Leeraards  hoe  dat  ons  in 
vroeëre  dae  eers  aan  die  gemeente  Pre- 
toria  behoort  het  tot  ’n  paar  jaar  gelede 
toe  ons  af  gestig  het.  Daar  het  ’n  tijd  in 
ons  omgewing  aangebreek  wanneer  ons 
altijd  iets  gehoor  het  Van  Zuurfontein.  Ik 
het  al  baie  gehoor  dat  die  Voortrekkers 
ook  op  hier  die  plaas  Zuurfontein  gekam- 
peer  het.  Ik  moet  amper  vandag  sê  dat  die 
ou  Zuurfontein  plaas  Waar  van  ook  hier 
die  Gemeente  die  naam  dra  Zuurfontein 
Gemeente  nou  begin  soet  word.  Dit  blijk 
as  ik  die  groei  van  die  gemeente  in  die 
oog  moet  hou.  Dan  moet  ik  ook  sê  soos 
iemand  aan  my  gesê  het.  As  hulle  eers 
hier  die  suur  water  gedrink  het  dan  ver- 
ander  dit  in  soet  water.  En  dan  bly  die 
mense  hier.  vanaf  1948  Toe  ons  ons  eie 
Herder  en  Leeraar  Ds.  J.H.  van  Staden 
en  Mev.  hier  gekrij  het  het  ons  onder 
hulle  bekwame  leiding  so  ver  gevorder 
dat  ons  vandag  as  gemeente  in  staat  is  om 
die  Hoeksteen  te  lê  van  ’n  nuwe  Ned. 
Herv.  Kerk  te  Zuurfontein. 

Ik  wil  ook  die  hoop  uit  spreek  dat  die 
Hoeksteen  in  die  naam  van  God  gelê 
word  en  dat  die  geslagte  wat  nog  sal  kom, 
ook  die  woorde  van  hierdie  Hoeksteen  sal 
lees  en  dit  in  hulle  hart  bewaar  dat  hulle 

die  Kerk  in  stand  zal  hou  sover  as  die 
eeue  nog  voorentoe  lê.  Ik  weet  nie  vandag 
hoe  ons  Ds.  & Mev.  Van  Staden  moet  be- 
dank  vir  hulle  opoferings  vir  die  gemeen- 
te  nie.  Om  net  Dankie  te  sê  is  nie  vol- 
doende  nie  vir  die  werk  wat  hier  tot  stand 
gekom  het  nie.  Ik  moet  ze  dat  elke  Lid 
van  die  gemeente  saam  gewerk  het.  Om 
ons  op  hier  die  hoogte  tebring  hier  te 
Zuurfontein  werk  ons  Broederlik  saam. 
Dit  geld  ook  vor  ons  suster  Kerke  met  wie 
ons  Broederlik  saam  werk.  En  ik  hoop  dat 
dit  so  sal  voort  duur.  Dat  ons  in  alle  op- 
sigte  sal  saam  werk  solank  as  die  Voorsie- 
nigheid  ons  daar  toe  in  staat  stel.  Ik  sal 
met  hier  die  paar  woorde  af  sluit.  En:  ons 
geagte  argitek  Br.  H.  ver  Mooten  vra  om 
die  troffel  aan  ons  Hoog  geagte  Ds.  van 
Staden  te  oorhandig  om  daardie  steen, 
die  Hoeksteen  in  die  naam  van  die  Here 
stewig  te  lê’. 

Dit  is  duidelik  dat  ouderling  Venter  nog  van 
die  ouer  garde  was,  diegene  wat  nog  Hollands 
op  skool  geleer  het.  Terselfdertyd  egter 
iemand  wat  vir  sy  kerk  alles  feil  gehad  het.  Hy 
was  ’n  skoonseun  van  die  bekende  ouderling 
Jan  Duvenage  en  sy  eie  skoonseun  LJ  Holtz- 
hauzen  sou  ook  nog  vir  jare  as  diaken,  ouder- 
ling  en  skriba  die  gemeente  dien.  Ook  sy  dog- 
ter  mev  Sarie  Holtzhauzen  is  ’n  bekende  in 
die  gemeente  wat  onder  andere  vir  baie  jare 
Die  Anker,  die  gemeenteblad,  versorg. 

Nadat  mnr  Hendrik  Vermooten  ’n  kort 
woord  gespreek  het,  het  ds  Van  Staden  die 
hoeksteen  gelê.  Daarna  is  nog  groetebood- 
skappe  oorgebring  deur  ds  Vermooten  na- 
mens  die  Kommissie  van  die  Algemene  Kerk- 
vergadering;  ds  JJ  Prinsloo  (Gsn)  namens  die 
Ring  van  Germiston;  prof  A van  Selms  na- 
mens  die  Fakulteit  Teologie  (Afd  A)  van  die 
Universiteit  Pretoria;  ds  FJ  van  Zyl  namens 


die  besoekende  predikante;  ds  De  Villiers 
namens  die  Ned  Herv  of  Geref  Kerk;  mnr  W 
Huggett  die  burgemeester,  mnr  A Barnard, 
die  hoof  van  Kreftskool,  waarna  ds  Van  Sta- 
den  ’n  dankwoord  gespreek  het. 

Die  jaar  1953  was  ’n  jaar  vol  hoogtepunte 
vir  die  gemeente  Zuurfontein.  Skaars  was  die 
hoeksteenlegging  agter  die  rug  of  die  gemeen- 
te  kon  begin  gereed  maak  vir  die  inwyding  van 
die  kerkgebou.  Intussen  was  dit  dieselfde  jaar 
waarin  die  dorp  sy  halfeeufees  kon  vier  en 
hieraan  kon  die  lidmate  ook  meedoen.  Die 
grootste  fees  vir  die  gemeente  was  egter  toe 
die  nuwe  kerkgebou  op  17  en  18  Oktober 
feestelik  ingewy  kon  word.  Op  die  voorblad 
van  Die  Hervormer  van  Desember  1953  is  die 
feestelikhede  soos  volg  gerapporteer: 

‘Die  naweek  van  17  Oktober  1953  was  ’n 
naweek  van  groot  vreugde  en  seën  vir  die 
gemeente  van  Zuurfontein.  Dit  was  ’n 
geleentheid  waarin  predikant,  kerkraad 
en  gemeente  vrug  kon  sien  op  jare  van 
arbeid  en  toewyding. 

Vir  die  besoeker  was  dit  duidelik  dat  hier 
arbeid  verrig  word  wat  nie  net  invloed  op 
die  gemeente  as  sodanig  uitoefen  nie; 
maar  dat  die  hele  gemeenskap  van 
hierdie  vooruitstrewende  omgewing, 
onder  die  invloed  van  opreg-bedoelde 
belangstelling  en  arbeid,  broederlik 
teenoor  mekaar  gesind  is  en  dit  op 
daadwerklike  wyse  bewys  het,  deur  in 
hulle  tientalle  te  kom  deel  in  die  vreugde. 

Op  die  hoogste  punt  van  die  dorp  Kemp- 
ton  Park  geleë  in  een  van  die  nuutste 
uitbreidings  staan  daar  nou  die  sierlike 
nuwe  kerkgebou  van  die  Ned.  Hervormde 
Gemeente,  seker  een  van  die  mooiste 
kerkplekke  op  die  Witwatersrand.  Myle 

ver  trek  hierdie  pragtige  kerktoring  reeds 
die  oog  van  die  besoeker  en  wanneer  van 
naderby  ondersoek  ingestel  word  vind  ons 
dat  die  terrein  so  uitgesoek  is  dat  hierdie 
gebou  onmoontlik  later  deur  hoë  geboue 
weggesteek  kan  word.  ’n  Feit  wat  deur 
elke  kerkbewuste  Suid-Afrikaner  waar- 
deer  sal  word.  Want  is  dit  dan  nie  ’n 
karaktertrek  van  al  ons  dorpe  nie,  dat  as 
jy  die  dorp  nader  die  kerktoring  eie  aan 
ons  tradisionele  kerkboustyl,  ver  bokant 
al  die  ander  geboue  uitstaan?  Hierdie 
spitse  in  ons  land  en  die  feit  dat  die 
kerkgebou  veral  in  ons  ouere  dorpe  in  die 
middel  van  die  dorp  geleë  is,  bewys  dat 
ons  volk  gebou  is  om  sy  kerk  en  getrek 
het  met  die  waarborg  van  die  Bybel- 
woord.  Soos  die  wagtoring  van  die  burg 
van  die  geskiedenis,  die  waakplek  was  oor 
die  heil  van  die  vesting,  so  waak  hierdie 
simboliese  stille  wagter,  simbolies  oor  die 
heil  van  die  gemeenskap. 

By  die  Ou  Kerk 

Daar  was  bewoë  harte  toe  ds.  G.J.  Roos 
net  na  2 uur  die  middag  van  die  17de 
Oktober  die  afskeidswoord  in  die  ou 
kerkgebou  so  treffend  gespreek  het. 

Vandaar  het  die  gemeente  en  besoekers 
opgetrek  na  die  hoog  geleë  kerkgebou, 
om  daar  aan  te  kom  onder  die  pragtige 
koorsang  van  die  dogterskoor  van  Kreft- 
skool.  Die  koor  het  weerskante  van  die 
paadjie  tussen  die  kerk  en  die  hoofingang 
in  rye  gestaan  en  treffende  atmosfeer  is 
geskep  waar  die  gemeente  tussen  die  sui- 
wer  stemme  van  hierdie  jong  dogters 
deurgestap  het. 

Op  ’n  rustige  vriendelike  manier  het  Ou- 


derling  F.C.  Venter  ook  skriba  van  die  ge- 
meente  die  welkomswoord  uitgespreek  en 
met  dankbaarheid  verwys  dat  die  gemeen- 
te  Zuurfontein  so  geseënd  was  dat  dit  die 
dag  ’n  Soetfontein  genoem  kan  word. 

Vertroue  in  Argitek  en  Bouers 

Namens  die  Ned.  Hervormde  Weeshuis 
se  bou-organisasie  het  mnr  A.B.  van  N. 
Herbst  die  gebou  oorhandig  en  gewag 
gemaak  dat  die  sukses  van  die  Weeshuis 
se  boubedryf  daarin  lê  dat  die  gemeentes 
meer  en  meer  vertroue  in  die  organisasie 
stel.  Die  buitengewone  voorspoed  waar- 
mee  die  bepaalde  gebou  opgerig  is  het 
mnr.  Herbst  toegeskryf  aan  die  besondere 
samewerking  van  die  boukommissie  en 
die  hulp  en  gedurige  bystand  wat  die 
Weeshuis  van  ds.  J.H.  van  Staden  en  die 
argitek  ontvang  het. 

Mnr  B.  Vermooten,  vader  van  mnr.  Hen- 
drik  Vermooten,  die  argitek,  het  na  ’n 
woord  van  gelukwensing,  ’n  pragtige  sil- 
wer  sleutel  aan  mevr.  ds.  van  Staden 
oorhandig,  onder  wie  se  ywer  en  leiding 
die  susters  van  die  gemeente  tot  groot 
inspirasie  vir  die  sukses  wat  behaal  is, 
was.  Onder  die  sang  van  die  dogterkoor 
het  mevr.  van  Staden  die  deure  ontsluit. 
Dit  was  dan  ook  die  N.H.S.V.  wat  die 
pragtige  kiaat  banke  in  die  kerkgebou 
aangebring  het. 

Uit  die  ou  kerkgebou  het  ouderling  F. 
Marais  die  kanselbybel  geneem  na  die 
nuwe  gebou  en  dit  oorhandig  aan  broeder 
Gert  Oosthuizen  wie  dit  op  die  nuwe 
kansel  geplaas  het. 

Almal  teenwoordig  het  die  vreugde  van 


35 


dankbaarheid  beleef  onder  die  geklank 
van  die  wydingswoord  wat  deur  ds.  Joh. 
Dreyer  uitgespreek  is  ...  Ps.  84... 

Hoe  lieflik  is  u woninge,  o Here  van  die 
leërskare  - 

en  hierdie  pragtige  Psalm  toegepas  het  in 
drie  hooftrekke... 

welgeluksalig  is  hulle  wat  gaan  na  die  huis 
van  die  Here ... 

welgeluksalig  is  hulle  wat  staan  in  die  huis 
van  die  Here ... 

welgeluksalig  is  hulle  wat  woon  in  die  huis 
van  die  Here. 

Welgeluksalig  is  die  mens  wie  se  sterkte 
in  U is,  in  wie  se  hart  die  gebaande  weë  is 
...  As  hulle  deur  die  Droë  Laagte  trek, 
maak  hulle  dit  ’n  fonteinland;  ook  oordek 
die  vroeë  reën  dit  met  seëninge  ...  Hulle 
gaan  van  krag  tot  krag  en  elkeen  van 
hulle  sal  verskyn  voor  God  in  Sion ... 

Waardering  vir  Diens 

Die  goeie  wense  en  lofwoorde  wat  deur 
verskillende  sprekers  gebring  is,  was 
voorwaar  ’n  riem  onder  die  hart  vir  Kerk- 
raad  en  Gemeente  veral  is  daar  sterk  op 
gewys  wat  die  pastorie-paar  vir  die  ge- 
meenskap  werd  is.  "Toe  die  gemeente  in 
1939  gestig  is,  het  niemand  ooit  kon 
droom  van  sulke  groot  vooruitgang  nie, 
van  al  hierdie  seëninge  wat  almal  vandag 
hier  beleef  nie" .... 

"Ds  van  Staden  en  mevr.  van  Staden  het 
met  die  seën  van  Bo  in  die  vyf  jaar  wat 
hulle  die  gemeente  bearbei  wonderlike 
samehorigheidsgevoel  laat  posvat,  die 


gemeente,  die  gemeenskap,  die  onderwys 
het  groot  bates  ontvang  van  hulle 
toegewyde  en  positiewe  optrede  ..." 

So  het  die  verskillende  sprekers  hulle 
waardering  gebring.  Ds.  J.J.  Prinsloo 
namens  die  Ring  van  Germiston;  Ds.  van 
Zyl  namens  die  Gemeentes  van  ons  Kerk; 
Ds.  J.C.  Kruger  namens  die  Geref.  Kerk; 
Ds.  R.M.  de  Villiers  namens  die  N.H.  of 
G.  Kerk.  Namens  die  Stadsraad  het  die 
burgemeester,  raadslid  W.  Huggett  op- 
getree  terwyl  die  gelukwensing  en  waar- 
dering  van  die  Onderwys  deur  mnr.  A. 
Barnard  oorgebring  is. 

Met  ’n  diep  gevoel  van  dankbaarheid  het 
ds.  J.H.  van  Staden  die  bedankings  ge- 
doen  en  die  afsluiting  besonder  gepas 
waargeneem.  Hy  het  gespreek  van  al  die 
skenkings  van  verskillende  persone  en 
liggame.  Die  Klok  en  Horlosie  is  geskenk 
deur  die  Sondagskool. 

In  groot  feesstemming  en  aanbidding  is 
die  voorbereiding  vir  die  Heilige  Nagmaal 
deur  ds.  P.G.  van  Staden,  van  Groblers- 
dal,  waargeneem.  Prof.  dr.  A.  van  Selms 
het  die  Nagmaaldiens  gehou.  Die  doop- 
diens  deur  ds.  G.P.  Grobler.  Nabetragting 
is  deur  ds.  J.H.  van  Staden  self  waar- 
geneem. 

Hierdie  mooi  Godsgebou  staan  hoog  uit 
vir  die  oog  van  die  buitelandse  besoeker 
en  sal  vir  die  oplettende  wat  ons  land  per 
vliegtuig  op  die  daarby  geleë  lughawe  bin- 
nekom  sê  ...  Dat  die  volk  in  sy  Volkslied 
bid  ...  "Soos  ons  vadere  vertrou  het,  leer 
ook  ons  vertrou,  o Heer:  met  ons  land  en 
met  ons  nasie  sal  dit  wel  wees!  God  re- 
geer!"  ’ 


36 


Die  gemeente  het  dus  nou  oor  ’n  pragtige 
nuwe  kerkgebou  beskik  wat  hom  na  afhan- 
deling  slegs  17800  pond  (plus-minus  R35,600- 
00)  gekos  het.  Die  orrel  het  ’n  verdere  1,300 
pond  (plus-minus  R2,600-00)  bedra. 

Tot  hierdie  lae  boukoste  het  die  feit  dat 
van  die  Nederduitsch  Hervormde  Weeshuis- 
bouers  gebruik  gemaak  is  grootliks  bygedra. 
Na  beraming  sou  enige  ander  tender  ongeveer 
25,000  pond  (plus-minus  R50,000-00)  beloop 
het. 

Van  die  hele  seremonie  met  die  inwyding 
van  die  kerkgebou  is  ’n  plaatopname  gemaak 
en  op  14  Junie  1954  is  dit  voorgespeel  en  kon 
die  lidmate  hulle  bestellings  plaas. 

Intussen  het  die  gemeente  besluit  om 
selfs  ’n  tweede  bouprogram  aan  te  pak.  Nog 
voor  die  inwyding  van  die  kerkgebou,  op 
dieselfde  vergadering  waar  die  program  vir 
die  inwyding  bespreek  is,  op  8 Mei  1953,  het 
die  finansiële  kommissie  ’n  rapport  aan  die 
kerkraad  voorgelê  met  die  aanbeveling  dat 
die  bestaande  pastorie  verkoop  moes  word  en 
’n  nuwe  gebou  moes  word.  Ook  die  eerste 
kerkgebou  is  te  koop  aangebied  en  ’n  bedrag 
van  6,000  pond  is  deur  die  Joodse  gemeen- 
skap  vir  die  kerkie  en  die  omringende  kerk- 
grond  aangebied. 

Op  die  gemeentevergadering  van  16 
Januarie  1954  kon  rapporteer  word  dat  die 
kerkie,  die  pastorie  en  die  kerkgrond  verkoop 
is  vir  ’n  bedrag  van  9,700  pond.  By  die 
kerkraadsvergadering  van  8 Januarie  1954  is 
as  boukommissie  vir  die  bou  van  die  nuwe 
pastorie  aangewys:  Ds  JH  van  Staden, 
ouderlinge  FC  Venter,  NJ  van  Wyk,  Gert 
Strydom,  diaken  L Holtzhauzen,  broeders 
Gert  Oosthuizen,  IW  Vosloo  en  G van 
Emmenis,  asook  die  kassier  Wynand  Marais. 
In  die  tweede  helfte  van  1954  kon  die  nuwe 
pastorie  betrek  word. 

Nog  ’n  gebeurtenis  wat  in  1953  plaasge- 


vind  het  was  die  ringsvisitasie  wat  deur  die 
ringskommissie  van  die  Ring  van  Germiston 
op  12  Junie  1953  by  die  gemeente  Zuurfon- 
tein  afgelê  is.  By  die  geleentheid  is  aan  ’n 
verskeidenheid  aspekte  van  die  gemeentelike 
lewe  aandag  gegee  en  het  dit  duidelik  na  vore 
gekom  dat  oor  die  algemeen  gesproke  sake  in 
die  gemeente  glad  verloop  het.  Hoewel  die 
gemeente  in  die  midde  van  ’n  kerkbouprojek 
was  en  reeds  planne  begin  maak  het  vir  die 
aanbou  van  ’n  nuwe  pastorie,  wat  beide  groot 
finansiële  verpligtings  vir  die  gemeente  sou 
meebring,  was  die  ringskommissie  tevrede  dat 
die  finansies  van  die  gemeente  gesond  was. 

Met  sake  soos  prediking,  huisbesoek  deur 
die  predikant  en  kategese  het  dit  goed  gegaan 
en  die  ringskommissie  het  sy  tevredenheid  te 
kenne  gegee  dat  hier  ’n  lewenskragtige  ge- 
meente  aan  die  werk  was.  In  een  opsig  het  die 
kerkraad  egter  sy  verleentheid  teenoor  die 
ringskommissie  uitgespreek  en  dit  was  in 
verband  met  die  ‘Jongeliede  vereniging’  wat 
maar  net  nie  op  dreef  wou  kom  nie.  Wat  die 
presiese  probleme  was,  is  nie  deur  die 
kerkraad  uitgespel  nie.  In  elk  geval  was  dit 
duidelik  dat  die  vereniging  met  rukke  en  stote 
beweeg  het.  By  tye  was  daar  heelwat  aktiwi- 
teite,  om  dan  skielik  weer  oor  te  slaan  na  ’n 
toestand  van  non-aktiwiteit.  Die  indruk  be- 
staan  dat  die  kerkraad  op  daardie  stadium  nie 
heeltemaal  geweet  het  hoe  om  die  probleem 
te  hanteer  nie.  In  die  opsig  was  die  gemeente 
Zuurfontein  egter  nie  uniek  nie.  In  dié  tyd  het 
meer  gemeentes  ervaar  dat  die  georgani- 
seerde  jeugwerk  in  die  Kerk  heelwat 
probleme  opgelewer  het.  Mettertyd  het  die 
Kerk  en  ook  die  gemeente  Zuurfontein  groter 
aktiwiteit  op  die  terrein  van  georganiseerde 
jeugwerk  bewerk. 

Ds  JH  van  Staden  het  tydens  sy  verblyf  te 
Zuurfontein  ’n  paar  beroepe  ontvang.  Uitein- 
delik  egter  het  hy  aan  die  begin  van  1955  ’n 

beroep  na  die  gemeente  Krugersdorp-Oos 
ontvang  wat  hy  besluit  het  om  aan  te  neem. 
Op  Maandag  21  Maart  1955  het  ’n  buitenge- 
wone  kerkraadsvergadering  aan  ds  Van  Sta- 
den  ’n  akte  van  losmaking  gegee.  Ds  en  mev 
Van  Staden  was  ’n  gewaardeerde  pastoriepaar 
in  Zuurfontein,  daarom  was  die  gemeente 
hartseer  om  van  hulle  afskeid  te  neem.  Aan 
die  ander  kant  het  hulle  baanbrekerswerk  en 
bouwerk  gedoen  waarvan  die  kerkgebou  wat 
steeds  in  gebruik  is,  die  getuie  is. 


DS  GJJ  ROOS  SE  TWEEDE  VERBLYF 
1955  - 1957 


Ds  en  mev  GJJ  Roos 


Ten  spyte  van  die  feit  dat  ds  Roos  tydens  sy 
eerste  dienstyd  in  die  gemeente,  soos  reeds 
gesien,  die  kerkraad  en  gemeente  skerp  tereg 
moes  wys,  was  daar  tog  steeds  soveel  toege- 
neentheid  en  vertroue  in  hom  dat  die  kerk- 
raad  nie  gehuiwer  het  om  hom  vir  ’n  tweede 
keer  na  die  gemeente  te  beroep  nie.  Die  kerk- 
raad  was  gelukkig  want  ds  Roos  was  bereid 
om  van  die  gemeente  Potchefstroom-Noord 


weer  na  Zuurfontein  terug  te  gaan.  Hierdie 
keer  as  inwonende  predikant  van  Zuurfontein 
en  nie  weer  in  kombinasie  met  ’n  ander 
gemeente  soos  die  geval  met  sy  eerste  verblyf 
was  nie. 

Ongelukkig  vir  die  gemeente  en  veral  vir 
ds  Roos  was  die  skielike  afsterwe  van  mev 
Roos  in  slegs  die  tweede  maand  nadat  hulle 
weer  in  Zuurfontein  ontvang  is.  Hoewel  pre- 
dikant  en  gemeente  groot  hartseer  ondervind 
het,  is  daar  gelowig  steun  aan  mekaar  gegee. 
Die  gemente  en  kerkraad  het  hulle  predikant 
trou  bygestaan.  Hoewel  die  kerkraad  op  18 
September  1955  besluit  het  om  aan  ds  Roos 
drie  maande  verlof  toe  te  staan,  het  hy  self 
weer  op  die  kerkraadsvergadering  van  16  Ok- 
tober  1955  voorgesit  en  verklaar  dat  hy  op  23 
Oktober  1955  sy  werk  weer  sou  hervat. 

Onder  leiding  van  ds  Roos  is  die  oprigting 
van  ’n  eie  gemeenteblad  ter  hand  geneem  en 
is  besluit  om  vanaf  Januarie  1956  DieAnker  te 
laat  verskyn.  Op  die  gemeentevergadering  van 
14  Januarie  1956  is  die  aanstaande  verskyning 
van  die  blad  aan  die  gemeente  bekend  ge- 
maak.  Dit  was  reeds  sewe  jaar  dat  die  ge- 
meente  sy  verbintenis  met  Die  Banier,  die 
gesamentlike  blad  met  die  gemeente  Prim- 
rose,  verbreek  het.  Die  Anker  het  in  ’n  lank 
gevoelde  behoefte  voorsien  en  die  blad  het  ’n 
spieël  geword  van  die  lewe  en  werk  van  die 
gemeente.  Die  naam  van  die  blad  is  gegee 
deur  mev  Sarie  Venter,  eggenote  van  ouder- 
ling  Frikkie  Venter,  dogter  van  wyle  ouderling 
Jan  Duvenage  en  moeder  van  mev  Sarie 
Holtzhauzen. 

Op  die  kerkraadsvergadering  van  9 Maart 
1956  het  die  kassier  broeder  Wynand  Marais 
met  ’n  besonder  interessante  gedagte  na  vore 
gekom.  Hy  het  naamlik  aan  die  hand  gedoen 
dat  die  Kerk  ’n  interne  oudit-afdeling  kry 
waar  al  die  kerklike  boeke  geouditeer  kon 
word.  Hy  het  derhalwe  die  kerkraad  versoek 

om  ’n  beskrywingspunt  van  die  inhoud  na  die 
vergadering  van  die  ring  en  na  die  Algemene 
Kerkvergadering  deur  te  stuur.  Ouderling  FJ 
Marais  het  die  gedagte  in  ’n  voorstel  omgesit 
wat  soos  volg  gelui  het: 

‘Dat  daar  gevoel  word  dat  die  kerkadmi- 
nistrasie  ’n  eie  interne  ouditeur  sou 
aanstel.  Die  kerkboeke  kan  dan  binne  die 
kerk  ouditeer  word.  Dit  mag  tot  ’n  groot 
besparing  vir  ons  kerk  wees.  Ook  sal  die 
uniformiteit  van  boekhouding  baie  ver- 
welkom  word. 


Mnr  WC  Marais:  Kassier  (1950  -1968) 


2de  dat  kassiere  van  verskillende  ge- 
meentes  bymekaar  kom  om  besprekings 
te  voer’. 

Op  8 Junie  1956  het  die  afgevaardigdes  na  die 
ringsvergadering  terug  rapporteer  dat  die 
vergadering  die  beskrywingspunt  so  aanvaar 
het.  Hulle  het  ook  rapporteer  dat  die 
administrateur  van  die  kerklike  administrasie, 
mnr  AB  van  N Herbst  op  die  vergadering 


teenwoordig  was  en  dat  hy  ‘in  sy  skik’  was  met 
hierdie  gedagte. 

Twee  jaar  later,  in  1958,  het  die  afdeling 
Interne  Oudit  inderdaad  tot  stand  gekom 
onder  leiding  van  mnr  Leon  de  Munnik.  In 
1963  het  mej  Anna  Venter  die  hoof  van  die 
afdeling  geword  en  vanjaar  is  sy  dit  steeds  na 
26  jaar.  Mnr  Leon  de  Munnik  self  het  weer  in 
1986  mnr  AB  van  N Herbst  as  administrateur 
van  die  kerklike  administrasie  opgevolg. 

Vanuit  die  gemeente  Zuurfontein  is  daar 
dus  ook  ’n  belangrike  bydrae  gelewer  tot  die 
ontwikkeling  en  uitbouing  van  die  kerklike 
administrasie  op  sinodale  vlak.  Die  afdeling 
Interne  Oudit  het  inderdaad  oor  die  jare  vir 
die  Kerk  honderde  duisende  rande  gespaar  en 
verdien. 

By  dieselfde  kerkraadsvergadering  van  8 
Junie  1956  kon  die  kerkraad  ds  Roos  geluk- 
wens  met  sy  aanstaande  huwelik  en  is  hom 
ook  ’n  geskenk  aangebied. 

Omdat  dit  vir  die  inwoners  van  Kaalfon- 
tein  nader  was  na  Zuurfontein,  is  op  die 
kerkraadsvergadering  van  10  Augustus  1956 
besluit  om  met  die  gemeente  Pretoria  te  on- 
derhandel  oor  die  gebied.  Die  versoek  aan  die 
kerkraad  van  die  gemeente  Pretoria  was  dat 
die  landdrosdistriksgrens  van  Pretoria,  die 
grens  tussen  die  twee  gemeentes  moes  vorm. 
Hoewel  dit  nie  besondere  probleme  tussen 
die  twee  gemeentes  opgelewer  het  nie,  het  dit 
drie  jaar  geneem  voordat  die  saak  finaal  afge- 
handel  is  en  op  die  kerkraadsvergadering  van 
9 Oktober  1959  die  grense  tussen  die  twee 
gemeentes  soos  volg  vasgestel  kon  word: 

‘Suidelike  grens  van  Glen  Austin  persele 
van  Kaalfontein  554,  mnr  GJ  van  Staden 
uitgesluit.  Dan  met  ’n  reguitlyn  na  die 
opgaardam  aan  die  Pretoria-Germiston 
grootpad,  ongeveer  een-en-’n-half  myl 
Noord  van  Kaalfontein  Spoorwegstasie, 

dan  met  ’n  denkbeeldige  lyn  Oos  na  die 
meule  aan  die  Kaalfontein-Babsfontein 
grootpad,  d.w.s.  die  eerste  vlei  Oos  van 
Kaalfontein’. 

Intussen  het  finansies  weer  ’n  probleem  begin 
word.  Op  9 November  1956  was  die  kerkraad 
verplig  om  daaroor  te  handel.  Om  die  saak 
spoedig  te  beredder  is  die  gemeente  versoek 
om  vir  drie  maande  lank  1 pond  per  lidmaat 
per  maand  bo-en-behalwe  die  gewone  maan- 
delikse  offergawe  by  te  dra. 

Vroeg  in  1957  is  besluit  om  weer  ’n  groot 
basaar  te  organiseer  en  by  die  kerkraads- 
vergadering  van  8 Maart  1957  is  selfs  besluit 
om  100  pond  van  die  plaaslike  NHSV-tak  te 
leen  teen  drie-en-’n-half  persent  rente. 

Die  finansiële  probleme  het  egter  nie 
beteken  dat  die  gemeente  nie  sy  verpligtinge 
kon  nakom  nie.  Die  gewone  uitgawes  is  wel 
gedek  en  teenoor  die  Hulpbehoewende  Ge- 
meentefonds  is  ’n  onderneming  om  400  pond 
by  te  dra,  gemaak.  Die  bedrag  sou  oor  10  jaar 
teen  5%  rente  afbetaal  word.  Ook  is  besluit 
om  ’n  spesiale  deurkollekte  te  hou  ten  bate 
van  hulp  aan  die  Hongaarse  vlugtelinge. 

Van  tyd  tot  tyd  het  die  kerkraad  dit  nodig 
gevind  om  lidmate  skerp  aan  te  spreek  en 
onder  tug  te  plaas. 

Op  die  kerkraadsvergadering  van  14 
Junie  1957  moes  ’n  broeder  en  suster  kom 
verantwoording  doen  vanweë  die  feit  dat  hulle 
toegelaat  het  dat  op  ’n  Sondagaand  in  hulle 
huis  gedans  is. 

Ds  Roos  het  in  Mei  1957  ’n  beroep  na  die 
gemeente  Pretoria-Wes  ontvang  en  besluit  om 
dit  aan  te  neem. 

Op  14  Junie  1957  het  hy  van  die  kerkraad 
sy  akte  van  losmaking  gekry  en  op  30  Junie 
1957  het  hy  afskeid  geneem  van  die  gemeente 
Zuurfontein.  Die  gemeente  was  hartseer  om 
van  ds  en  mev  Roos  afskeid  te  neem  omdat 


daar  ’n  besondere  gehegtheid  teenoor  hulle 
bestaan  het. 

Vir  die  volgende  paar  maande  sou  die 
gemeente  deur  ds  IJ  Joubert  van  Alberton, 
een  van  Zuurfontein  se  eie  seuns,  as  kon- 
sulent  bedien  word.  Onder  sy  leiding  het  die 
gemeentelike  lewe,  wat  goed  op  koers  geplaas 
is  deur  ds  Roos,  ononderbroke  voortgegaan. 

In  die  Jeugvereniging  het  nuwe 
aktiwiteite  na  vore  gekom  veral  onder  andere 
danksy  die  bemoeienis  van  diaken  CD  van 
Eck. 

Sondagskool  of  kategese  moes  nou  op 
sewe  plekke  in  die  gemeente  aangebied  word. 
As  superintendent  is  op  8 November  1957 
broeder  Ben  du  Plessis  aangewys,  met  die 
volgende  hoofde  op  die  verskillende  plekke: 

Kempton  Park  - LB  Liebenberg 
K.O.P.  - a Mans 
Zuurfontein  - FC  Venter 
Rietfontein  - J Oosthuizen 
Rhodesfield  - a Claassens 
Pomona  - JH  Venter 
Bredell  - SP  Venter 

’n  Bietjie  meer  as  ’n  jaar  later  is  op  die 
kerkraadsvergadering  van  9 Januarie  1959  be- 
sluit  om  ook  te  Birchleigh  ’n  Sondagskool  te 
begin. 

Na  ’n  periode  van  10  jaar  het  ouderling 
Frikkie  Venter  besluit  om  die  tuig  as  skriba 
neer  te  lê  en  op  13  September  1957  is  hy 
opgevolg  deur  ouderling  JC  van  den  Berg.  Op 
dieselfde  vergadering  is  ouderling  JC  van  den 
Berg,  diaken  CD  van  Eck  en  broeder  Wynand 
Marais  as  redaksie  van  DieAnker  aangewys. 

Anders  as  die  vorige  geleenthede  was  die 
kerkraad  nie  so  gelukkig  dat  die  eerste  pre- 
dikant  wat  beroep  is,  die  beroep  aanvaar  het 
nie.  Interessant  egter  was  dat  die  kerkraad 
eers  probeer  het  om  een  van  die  vroeëre  pre- 

dikante  van  die  gemeente  te  kry.  Ds  JC  du 
Plessis  van  Heidelberg,  wat  vir  ses  jaar  die 
gemeente  vanuit  Germiston  as  konsulent 
bedien  het,  is  eerste  beroep.  Toe  die  beroep 
nie  slaag  nie,  is  ds  JH  van  Staden  van 
Krugersdorp-Oos  beroep.  Ook  dié  beroep  het 
nie  geslaag  nie  en  daarna  is  op  13  September 
1957  ’n  beroep  uitgebring  op  ds  CH  Miiller 
van  Otjiwarongo.  Hierdie  keer  het  die  beroep 
wel  geslaag  en  gedurende  die  naweek  van  17, 
18  en  19  Januarie  1958  het  die  gemeente 
groot  feestelikhede  geniet  met  die  ontvangs, 
bevestiging  en  intreerede  van  ds  Muller. 


DS  CH  MuLLER  1958  - 1965 

Kort  na  die  bevestiging  van  ds  Múller  is  begin 
dink  in  die  rigting  van  ’n  behoorlike  pyporrel. 
Die  orrel  wat  in  die  nuwe  kerkgebou  geïnstal- 
leer  is,  is  van  die  begin  af  as  ’n  tydelike  orrel 
beskou.  Op  die  kerkraadsvergadering  van  16 
Mei  1958  word  uitvoerig  gehandel  oor  ’n 
nuwe  orrel.  Die  kerkraad  het  mnr  Mathlener 
as  adviseur  gehad.  Op  daardie  stadium  is 
gevoel  dat  mnr  Ganser  die  orrel  moes  bou. 
Op  die  kerkraadsvergadering  van  15  Augustus 
1958  is  egter  besluit  om  die  tender  van  1845 
pond  van  orrelbouer  R Múller  te  aanvaar. 
Presies  een  jaar  later,  op  die  kerkraads- 
vergadering  van  14  Augustus  1959  word  ge- 
rapporteer  dat  die  orrel  gedurende  die  nag- 
maalsnaweek  van  16  Oktober  1959  gereed  sou 
wees.  Die  kerkraad  het  daarop  besluit  om 
prof  dr  Ben  Engelbrecht  as  prediker  te  nooi, 
terwyl  die  orrelis  mnr  Jannie  Potgieter  en  mnr 
Willem  Mathlener  uitvoerings  sou  lewer. 

Aan  die  begin  van  1959  is  besluit  om  op 
versoek  van  mnr  Antonites  ’n  aantal  Bybels 
aan  die  hoërskool  te  skenk.  ’n  Paar  jaar  later 
in  1962  is  weer  ’n  kleinformaat  familie-Bybel 
aan  Kreftskool  geskenk.  Dit  het  beklemtoon 


Ds  en  mev  CH  Múller  en  gesin 


dat  daar  ’n  goeie  verhouding  tussen  die 
gemeente  en  die  verskillende  skole  bestaan 
het.  Dit  is  ’n  saak  wat  vanaf  die  stigting  van 
die  gemeente  tot  vandag,  dit  wil  sê  vir  die 
afgelope  vyftig  jaar  steeds  so  gebly  het. 

Die  gemeente  het  ook  dikwels  verder  as  sy  eie 
grense  hulp  aangebied.  Daar  is  reeds  verwys 
na  die  400  pond  wat  aan  die  hulpbehoewende 
gemeentefonds  geskenk  is.  Hierdie  bedrag  is 
in  1960  met  ’n  verdere  1000  pond  opgeskuif 
en  dit  sou  oor  tien  jaar  teen  5%  rente  afbetaal 
word.  Ook  tot  die  bouprojek  om  ’n  kerkargief 
op  te  rig  het  die  gemeente  ’n  ruim  bydrae 
gemaak. 

Onder  leiding  van  ds  Múller  is  aandag 
gegee  aan  die  grense  van  die  gemeente. 
Vanweë  die  feit  dat  die  hele  Oosrand  al  digter 
bevolk  geraak  het,  moes  die  grense  tussen  die 
gemeentes  noukeuriger  beskryf  word.  ’n 
‘Grenskommissie’  is  aangewys  om  met  aan- 
grensende  gemeentes  te  onderhandel  en  met 
voorstelle  na  die  kerkraad  te  kom.  Op  die 

kerkraadsvergadering  van  12  Junie  1959  is  die 
grense  soos  volg  bekragtig: 

‘(a)  Gemeentes  Zuurfontem  en  Primrose- 
Oos 

1.  Noordelike  grens.  Jan  Smuts-Johan- 
nesburg  hoofweg,  gereken  vanaf  die  punt 
waar  dit  die  Germiston-Pretoria  spoorlyn 
kruis,  tot  op  ’n  punt  waar  dit  die  grens 
tussen  Primrose-Oos  en  die  gemeente 
Edenvale  kruis. 

2.  Oostelike  grens.  Germiston-Pretoria 
spoorlyn,  vanaf  die  verkeerslig  waar  die 
Elandsfontein-Boksburg  hoofweg  die 
spoorlyn  kruis  en  al  met  die  spoorlyn 
langs  deur  Elandsfonteinstasie  tot  op  die 
punt  waar  die  Jan  Smutslughawe-Johan- 
nesburg  hoofweg  die  spoorlyn  kruis. 

(b)  Gemeentes  Zuurfontein  en  Benoni 

Vlei  Oos  van  Bredell  persele  tot  aan  die 
Bredell-Pretoria  teerpad.  Dan  met  Nor- 
tonweg  tot  aan  die  Pretoria-Benoni  pad, 
wat  verbind  met  Stanleyweg  tot  in  die 
Kempton  Park-Benoni  teerpad  verder 
Suid  tot  aan  Louizaweg  en  dan  Wes  met 
pad  nommer  3 en  verder  met  ’n  denkbeel- 
dige  lyn  na  die  Suid-Oostelike  hoek  van 
die  Jan  Smutslughawe. 

(c)  Gemeentes  Zuurfontein  en  Boksburg 

Suidelike  grens  van  die  lughawe  Jan 
Smuts’ 

Na  die  Noorde  is  daar  ook,  soos  tevore  reeds 
verwys,  met  die  gemeente  Pretoria  ’n  behoor- 
like  grenslyn  getrek.  Vir  die  ordelike  voort- 
gang  en  opbou  van  die  gemeente  was  die  dui- 


delike  vasstelling  van  grense  met  die  omring- 
ende  gemeentes  tog  van  waarde.  Dit  het  ver- 
hoed  dat  onnodige  energie  en  tyd  op  sake 
soos  ‘grenskwessies’  verspil  sou  word  en  dit 
het  meegewerk  tot  ’n  gesonde  verhouding  met 
buurgemeentes. 

Die  behoefte  aan  meer  studente  in  die 
teologie  met  die  oog  op  predikantskap  in  die 
Nederduitsch  Hervormde  Kerk,  het  ook  die 
kerkraad  van  Zuurfontein  beweeg  om  hulle 
deel  te  doen.  Jong  seuns  in  die  gemeente  is 
daarom  aangemoedig  om  hulle  vir  die  teolo- 
giese  studie  aan  te  meld.  Spoedig  was  daar 
drie  jong  seuns  uit  die  gemeente  wat  hulle 
aangemeld  het,  naamlik  JPB  Blignaut,  TJ  Sny- 
man  en  JJC  du  Plooy.  Die  kerkraad  was  ook 
gewillig  om  aan  hulle  finansiële  steun  te 
verleen.  A1  drie  van  hulle  is  vir  jare  reeds  al 
predikante  in  die  Kerk. 

Gedurende  September  1960  sou  die  ge- 
meente  die  feit  dat  hy  21  jaar  bestaan  in 

herhinnering  kon  roep.  Daar  is  dan  besluit  om 
die  gemeente  se  ‘mondigwording’  te  vier  en 
met  die  oog  daarop  is  ’n  feeskomitee  bestaan- 
de  uit  ouderlinge  Du  Plooy,  Marnewick  en  JC 
van  den  Berg  benoem  om  alles  te  reël.  Bene- 
wens  die  feit  dat  besluit  is  om  al  die  vorige 
predikante  van  die  gemeente,  te  wete  di  JC  du 
Plessis,  GJJ  Roos  en  JH  van  Staden  vir  preek- 
beurte  te  nooi,  is  ook  ’n  gedenkblad,  opgestel 
deur  ouderling  Jannie  van  den  Berg,  uitgegee. 
Die  gemeente  was  vervul  met  dankbaarheid 
oor  die  een-en-twintig  jaar  wat  dit  hom  gegun 
was  om  as  gemeente  van  Jesus  Christus  in 
Kempton  Park  te  kon  bestaan  en  te  kon  werk. 
Daarom  was  dit  die  bedoeling  om  aan  God  al 
die  eer  te  gee. 

Dit  het  duidelik  na  vore  gekom  uit  die 
Voorwoord  wat  ouderling  Van  der  Berg  tot  sy 
publikasie  geskryf  het: 

‘Hierdie  is  ’n  beknopte  geskiedkundige 
oorsig  van  die  Ned.  Herv.  Gemeente, 
Zuurfontein  oor  die  afgelope  een-en- 
twintig  jaar.  Dit  sal  die  leser  waarskynlik 
opval  dat  daar  min  op  die  persoon  gesin- 
speel  word.  Waar  persone  se  name  wel 
genoem  word,  is  dit  bloot  om  die  geskied- 
kundige  verband  deurgaans  te  behou. 

Die  mens  is  maar  net  die  instrument  in 
die  hand  van  die  "Groot  Kunstenaar" 
waarmee  die  geskiedenis  op  die  rots  van 
die  tyd  uitgebytel  word. 

Geskiedenis  is  vir  die  gelowige  nie  maar 
net  ’n  samehang  van  toevallighede  nie, 
maar  die  stelselmatige  beplanning  van 
wisselende  gebeure,  wat  soos  brokkies 
van  ’n  legkaart  een  in  die  ander  pas  om 
uiteindelik  ’n  kleurvolle  toneel  te  vorm. 
Die  vernuf  lê  in  die  paswerk,  terwyl  die 
kuns  in  die  ontwerp  skuil.  Elke  indiwidu. 


elke  gemeenskap,  elke  uur,  dag  en  jaar, 
maak  deel  uit  van  daardie  beeld  of  toneel 
wat  ’n  deeltjie  geskiedenis  afgerond  word. 

So  vind  ons  ook  op  die  kaart  van  Zuur- 
fontein  baie  name  van  persone  wat  hul 
deel  bygedra  het  tot  die  ontstaan  en 
voortbestaan  van  hierdie  gemeente  aan 
wie  hulde  gebring  word.  Die  hoogste  eer 
en  dankbetuiging  gaan  egter  aan  die  groot 
Kunstenaar  en  Skepper  van  die  heelal  en 
daarom  ook  die  Boumeester  van  die  ge- 
meente  Zuurfontein’. 

Benewens  ’n  geskiedkundige  oorsig  oor  die 
gemeente  se  geskiedenis  tussen  1939  en  1960, 
soos  opgestel  deur  ouderling  Van  der  Berg,  is 
daar  ook  groeteboodskappe  van  di  Du  Plessis, 
Roos,  Van  Staden  en  Miiller  opgeneem. 

As  verteenwoordigend  van  die  eerste  drie 
boodskappe  word  ds  Van  Staden  se  boodskap 
hier  weergegee: 

‘Een-en-twintig  jaar  is  ’n  lang  tyd  in  die 
lewe  van  ’n  mens,  maar  in  die  lewe  van  ’n 
gemeente  is  dit  kort. 

Vir  een-en-twintig  jaar  het  baie  van  ons 
vir  ’n  langer  of  korter  tyd  ons  klein  deel 
bygedra  tot  die  bou  van  die  gemeente. 

Almal  het  gebou  aan  die  groot  plan,  soos 
God  dit  vir  elkeen  van  ons  afsonderlik 
laat  sien  en  verstaan  het. 

Dit  lê  nie  op  ons  weg  om  te  probeer 
bepaal,  wie  baie  en  wie  minder  gedoen 
het  nie.  Dit  is  net  die  gesindheid  van 
liefde  tot  God  wat  die  WAARDE  van  ons 
arbeid  bepaal. 

Maar  almal  van  u wat  deur  die  genade 

van  God  nog  bevoorreg  is  om  in  die 
gemeente  Zuurfontein  te  dien,  wil  ons 
toeroep:  Wees  sterk!  Dien  as  diensknegte 
en  diensmaagde  in  hoër  diens. 

Ons  deel  in  u feesvreugde. 

Mag  dit  altyd  met  u goed  gaan.’ 

Ds  CH  Miiller,  op  daardie  stadium  die  die- 
nende  predikant,  het  in  ’n  dankbare  terugblik 
die  gevoel  van  die  gemeente  soos  volg 
verwoord: 

‘Toe  die  gemeente  van  Zuurfontein  21 
jaar  gelede  gestig  is,  was  daar  die  hoop 
dat  dit  sal  groei  en  bloei.  Hierdie  hoop  is 
nie  beskaam  nie.  Met  elke  jaar  wat  die 
gemeente  ouer  geword  het  is  daar  meer 
lidmate  toegevoeg  - dooplidmate  sowel  as 
belydende  lidmate. 

Daar  is  van  ons  lidmate  wat  sedert  die 
stigting  nog  altyd  in  die  gemeente  woon. 
Daar  is  van  ons  wat  maar  net  ’n  paar  jaar 
of  ’n  paar  maande  gelede  ons  intrek  in  die 
gemeente  geneem  het.  Maar  tog  is  dit  vir 
ons  almal  aangenaam  om  ’n  dankbare  te- 
rugblik  te  werp  oor  die  jare  wat  agter  lê 
en  om  aan  die  Here  die  dank  van  ons  har- 
te  toe  te  bring  vir  seëninge  sowel  op  gees- 
telik  as  op  stoflike  gebied. 

Daar  is  in  die  lewe  van  ’n  gemeente 
samehang  en  voortsetting.  Daarom  is  dit 
nodig  om  die  geskiedenis  te  ken  wat  ons 
die  samehang  aanwys,  sodat  ons  uit  die 
verlede,  al  is  dit  maar  net  een-en-twintig 
jaar,  ons  eie  tyd  kan  leer  ken  en  ons 
toekoms  kan  vorm  in  sover  dit  in  ons  eie 
hande  lê.  Alles  is  in  die  hand  van  die 
Here,  maar  Hy  gebruik  mense  om  Sy 


werk  hier  op  aarde  uit  te  voer,  en  die 
hoogste  roeping  van  die  mens  is  om  te 
weet  wat  die  raad  van  God  is  en  om  ’n 
medewerker  van  God  te  wees. 

Daartoe  moet  ons  ons  lewe  inrig  en  moet 
ons  weet  hoe  om  te  lewe,  en  hoe  ons  ons 
as  Christene  moet  gedra,  en  dit  kan  ons 
alleen  doen  as  ons  ’n  ideaal  het,  wat  ons 
voortdurend  voor  oë  hou  en  wat  ons 
voortdurend  probeer  om  te  bereik. 

Gedurende  die  een-en-twintig  jaar  wat 
verby  is  was  daar  ideale  waarna  gestreef 
is  en  wat  deur  die  genade  en  met  die  hulp 
van  die  Here  verwesenlik  is  en  waarna 
ons  met  dankbaarheid  terug  kyk. 

En  nou  gaan  ons  die  toekoms  in  met  die 
bede  in  ons  harte  dat  die  Here  ook  ons 

sal  help  om  ons  ideale  te  bereik,  sodat 
hulle  wat  na  ons  kom  ook  ’n  dankbare 
terugblik  mag  werp  op  dit  wat  in  die 
naam  van  en  tot  eer  en  verheerliking  van 
die  Here  gedoen  is’. 

Kort  voor  die  gemeente  fees  gevier  het,  het 
die  kerkraad  op  sy  vergadering  van  12  Augus- 
tus  1960  vir  die  eerste  keer  aandag  gegee  aan 
die  bou  van  ’n  saal.  Die  rede  wat  aangegee  is, 
was  die  feit  dat  die  jeug  van  die  gemeente 
geen  ruimte  gehad  het  waar  hulle  hulle  byeen- 
komste  kon  reël  nie.  Die  gemeente  was  ook 
bereid  om  die  moontlikheid  van  saalbou  te 
laat  ondersoek  en  met  die  oog  daarop  is  die 
volgende  kommissie  benoem: 

Ds  en  mev  CH  Muller 
Ouderling  MC  van  Staden 
Ouderling  A du  Plooy 
Ouderling  J Pieterse 
Diaken  J Oosthuizen 
Broeder  D Jacobs 
Suster  Blignaut 

en  Wynand  Marais,  die  kassier. 

Of  hierdie  kommissie  ooit  vergader  het,  is 
onbekend.  In  die  notules  van  die  kerkraad 
word  nêrens  na  enige  verslae  van  die 
kommissie  verwys  nie.  Ander  ontwikkelinge  in 
die  opvolgende  paar  jaar  het  blykbaar  die 
hele  saak  van  saalbou  totaal  op  die  agter- 
grond  gedruk. 

Een  van  die  vernaamste  ontwikkelinge 
was  die  vinnige  groei  in  lidmatetal,  wat  ander 
optrede  gevra  het.  Die  groei  was  deel  van  die 
snelle  groei  in  die  bevolkingsaanwas  van  die 
dorp  Kempton  Park.  In  1951  was  die  inwoner- 
tal  4282.  Tien  jaar  later  in  1960  het  die 
bevolking  gegroei  na  19761.  Die  gemeente 
Zuurfontein  self  het  vanaf  ’n  lidmatetal  van 
975  (500  belydend)  in  1950  tot  1904  (1067 


belydend)  in  die  betrokke  tien  jaar  gegroei. 
Afstigting  of  die  beroep  van  ’n  tweede  pre- 
dikant  sou  moes  oorweeg  word. 

Op  die  kerkraadsvergadering  van  10 
Oktober  1962  is  ’n  brief  van  die  Kommissie 
van  die  Algemene  Kerkvergadering  behandel 
waarin  die  gemeente  versoek  is  om  so  gou 
moontlik  óf  af  te  stig  óf  ’n  tweede  predikant  te 
beroep.  Die  besluit  van  die  kerkraad  was  om 
so  gou  moontlik  ’n  tweede  predikant  te 
beroep. 

Dit  sou  egter  nog  tot  by  die  kerk- 
raadsvergadering  van  4 Desember  1963  duur 
voordat  inderdaad  beroep  sou  word. 

Proponent  AM  Swanepoel  is  beroep, 
maar  hy  het  bedank.  Op  15  Januarie  1964  is 
proponent  AJ  Conradie  beroep  en  hy  was 
bereid  om  die  beroep  te  aanvaar.  Op  daardie 
stadium  was  die  lidmatetal  2210  (1276 
belydend). 

Daar  moes  vinnig  reëlings  gemaak  word 
vir  die  aanvanklike  huur  en  later  bou  van  ’n 
tweede  pastorie.  Op  die  kerkraadsvergadering 
van  15  April  1964  is  besluit  om  erf  2190  in 
Heliothropestraat  teen  ’n  bedrag  van  R1800- 
00  aan  te  koop  om  die  tweede  pastorie  daar  te 
bou.  Die  besluit  was  om  slegs  ’n  drieslaap- 
kamer  huis  te  bou,  met  die  oog  op  latere  her- 
verkoop  wanneer  die  gemeente  sou  afstig  en 
die  pastorie  dalk  elders  gebou  sou  moes  word. 

Die  gemeente  wat  op  daardie  stadium  on- 
der  die  ring  van  Newlands  geval  het,  is  deur  di 
Muller  en  Conradie  met  die  oog  op  bearbei- 
ding  in  ’n  oostelike  en  westelike  deel  verdeel. 
Gaandeweg  het  dit  egter  duidelik  begin  word 
dat  afstigting  nodig  was.  Derhalwe  het  die 
kerkraad  op  sy  vergadering  van  14  Oktober 
1964  opdrag  aan  die  finansiële  kommissie  en 
drie  verteen-woordigers  van  die  af  te  stigte 
gemeente,  naamlik  broeders  J Oosthuizen,  J 
Venter  en  S du  Plooy,  gegee  om  alle  aspekte 
rondom  afstigting  te  ondersoek  en  ’n  memo- 

randum  aan  die  kerkraad  voor  te  lê. 

Veertien  dae  later  is  op  ’n  buitengewone 
kerkraads-vergadering  besluit  om  voort  te 
gaan  met  die  afstigting  en  dat  27  November 
1964  bepaal  is  as  datum  vir  afstigting.  Die 
gemeente  Kemptonpark-Oos  kom  dan  as 
dogter  van  Zuurfontein  tot  stand  en  ds  Miiller 
aanvaar  die  beroep  na  Kemptonpark-Oos.  Ds 
Conradie  het  egter  terselfdertyd  ’n  beroep  na 
Heilbron  aanvaar,  met  die  gevolg  dat 
Zuurfontein  sonder  predikant  was. 

Uiteindelik  sou  dit  feitlik  ’n  volle  jaar 
duur  voordat  die  volgende  predikant  van  die 
gemeente  bevestig  sou  word. 

DS  JH  KOEKEMOER  1965  - 1972 

Nadat  di  HME  Dreyer  (twee  keer),  SJ  Swa- 
nepoel,  PG  van  Staden,  AAJ  Swart  en  TF 
Dreyer  beroep  is,  is  ds  JH  Koekemoer  van 
Bethal  beroep  en  het  hy  die  beroep  aanvaar. 
Gedurende  die  naweek  van  1 1 en  12  Desem- 
ber  1965  is  ds  en  mev  Koekemoer  en  hulle 
gesin  in  Zuurfontein  ontvang  as  vyfde  pas- 
toriepaar  van  die  gemeente. 

Sedert  die  afstigting  van  Kemptonpark- 
Oos  het  die  gemeente  nog  eredienste  in  die 
kerkgebou  van  Zuurfontein  gehou.  In  die  lang 
tyd  van  die  vakature  het  dit  die  gemeente 
Zuurfontein  ten  goede  gekom  omdat  daar 
steeds  gereeld  eredienste  onder  leiding  van  ds 
Muller  plaasgevind  het.  Op  die  kerkraadsver- 
gadering  van  28  Januarie  1966  het  die 
kerkraad  van  Kemptonpark-Oos  aan  die  kerk- 
raad  van  Zuurfontein  kennis  gegee  dat  hulle 
graag  nog  tot  April  1966  die  kerkgebou  ook 
vir  hulle  eredienste  sou  wou  gebruik.  Daarna 
wou  hulle  net  graag  van  die  kerkgebou  van 
Zuurfontein  gebruik  maak  by  geleenthede  van 
begrafnisse  en  huweliksbevestigings  van 
lidmate  van  die  gemeente  Kemptonpark-  Oos. 


Profen  mev  JH  Koekemoer  en  gesin 


Tydens  dieselfde  kerkraadsvergadering  van  28 
Januarie  1966  het  die  kerkraad  die  hou  van 
buitedienste,  onder  andere  te  K.O.P.,  in 
diepte  bespreek  en  uiteindelik  besluit  om 
voortaan  geen  buitedienste  te  hou  nie.  By  die 
kerk  sou  daar  wel  gereeld  elke  Sondag  ’n 
oggend-  en  aanddiens  plaasvind.  Ds  Koeke- 
moer  versoek  by  dieselfde  geleentheid  dat  die 
hele  aangeleentheid  van  kategese  op  ’n  ouder- 
lingevergadering  grondig  bespreek  moes 
word.  Terselfdertyd  het  hy  ook  gereël  dat  hy 
self  voortaan  met  elke  aanstaande  egpaar 
huwelikskategese  sou  hou. 

Op  die  kerkraadsvergadering  van  19  Au- 
gustus  1966  het  ds  Koekemoer  weer  die  saak 
van  kategese  aan  die  orde  gestel  en  gesê  dat 
dit  hom  verontrus  dat  die  kinders  wel  die 
kategeseklasse  bywoon,  maar  dat  hulle  nooit 
in  die  gemeentelike  erediens  gekom  het  nie. 
Daarom  sou  die  kategeseklasse  voortaan  na 
afloop  van  die  erediens  plaasvind  en  sou  dit 

van  die  kinders  verwag  word  om  eers  saam 
met  hulle  ouers  die  eredienste  by  te  woon. 
Die  superintendent  van  Sondagskole,  ouder- 
ling  JC  Marnewick,  het  soos  volg  in  Die  Anker 
van  Febniarie  1967  oor  die  nuwe  benadering 
geskryf; 

‘Gedurende  die  afgelope  agt  jaar  het  dit 
altyd  by  my  die  indruk  gelaat  dat  die 
Sondagskool  deur  sommige  mense  as  iets 
afsonderliks  of  losstaande  van  die 
eredienste  beskou  word. 

Dit  was  glad  nie  ongewoon  dat  ouers  hul- 
le  kinders  Sondagskool  toe  gebring  en 
weer  kom  haal,  sonder  dat  hulle  self  die 
eredienste  bywoon  nie.  Dit  het  dan  ook  al 
meer  en  meer  opmerklik  geword  dat  ons 
jong  lidmate,  nadat  hulle  geloofsbelydenis 
afgelê  het,  minder  in  ons  eredienste  ge- 
sien  word.  Sommige  het  daarna  eenvou- 
dig  verdwyn. 

Daar  het  dus  ’n  vervreemding  ingetree 
sodra  hulle  belydende  lidmate  van  die 
gemeente  van  Christus  geword  het,  en  dit 
terwyl  hulle  nou  eintlik  aan  die  begin  ge- 
staan  het  van  hulle  werklike  kerklike 
lewe. 

Nou  vra  ’n  mens  jouself  af  waaraan  dit  te 
wyte  is.  lewers  is  daar  ’n  fout.  Ouers, 
lidmate  van  ons  gemeente,  daar  is  ’n  fout 
en  ’n  groot  fout  ook! 

Die  kind  volg  allereers  en  bo  alles  die 
voorbeeld  van  sy  ouers.  U het  u kind  van 
kleinsaf  Sondagskool  toe  gebring  of  ge- 
stuur  en  u het  vanself  nie  kerk  toe  gegaan 
nie.  Nadat  u kind  belydenis  van  geloof 
afgelê  het,  voel  hy  ook  volwasse  en  ook 
geregtig  om  tuis  te  bly  - die  kerkklok  lui 


mos  net  vir  kinders  wat  Sondagskool  toe 
gaan. 

Hoe  kan  ons  dan  ook  verwag  dat  ons  jong 
belydende  lidmate  ywerige  werkers  en 
belyers  sal  wees  as  hulle  ouers  dit  nie  is 
nie?  As  u elke  maand  Die  Anker  lees,  sal 
u sien  hoe  ons  kerkbesoek  is  - en  is  dit  nie 
’n  skande  nie?  Vra  uself  af  hoeveel 
eredienste  u die  afgelope  jaar  bygewoon 
het. 

U kind  se  weg  is  oop  om  kerklos  en  kerk- 
loos  te  word  en  omdat  hy  homself  onge- 
bonde  voel  aan  sy  kerk,  word  hy  ’n  mak- 
like  prooi  van  sektes.  Die  Sondagskool 
was  vir  hom  iets  los  van  die  Gemeente 
van  Christus.  Hy  weet  nie  waaroor  dit  in 
die  kerk  gaan  nie.  Hy  het  nog  altyd  op  ’n 
sypaadjie  langs  die  hoofweg  beweeg. 

Die  Algemene  Kerkvergadering  het  aan 
die  hand  gedoen  dat  die  Sondagskool  so 
gereël  moet  word  dat  dit  ’n  deel  van  die 
erediens  sal  wees.  Die  kerkraad  het  dan 
ook  besluit  dat  daar  elke  Sondagoggend 
’n  gesinsdiens  gehou  sal  word.  Ouers  en 
kinders  sal  saam  die  erediens  bywoon. 
Die  preek  sal  gelewer  word  na  aanleiding 
van  die  Sondagskoolrooster.  Net  na  die 
diens  word  die  Sondagskool  voortgesit. 
Daar  sal  dan  van  die  kinders  verneem 
word  of  hulle  die  prediking  verstaan  het 
en  hulle  sal  dan  die  gebruiklike  tekse 
opsê. 

Die  diens  sal  omtrent  vyf-en-veertig  mi- 
nute  duur  en  die  Sondagskool-klasse 
daarna  uiters  dertig  minute  - dus  nie  veel 
langer  as  ’n  gewone  erediens  nie.  Daar 
moet  egter  baie  duidelik  verstaan  word 
dat  die  Sondagskool  nie  ná  erediens  nie. 

maar  mét  erediens  begin. 


Die  tydjie  wat  u dan  wag  vir  die  kinders, 
kan  baie  aangenaam  op  die  kerkplein 
deurgebring  word.  Ons  Hervormers  van 
Zuurfontein  se  gemeente  is  vreemdelinge 
vir  mekaar  en  dan  word  ons  broeders  en 
susters  genoem.  Ek  dink  broers  en  susters 
behoort  mekaar  te  ken  en  behoort  me- 
kaar  graag  te  ontmoet.  In  kerkverband 
moet  daar  ’n  eenheid  wees. 

Hoe  pragtig  sal  dit  nie  wees  as  elke  gesin 
saam  God  kom  loof  in  Sy  Huis  vir  al  Sy 
weldade  en  genade  nie?  Wil  u en  u gesin 
hieraan  deel  hê? 

Kom  ons  doen  dit.  Ons  en  ons  kinders 
besoek  ons  kerk  saam.  Ons  loof  en  dank 
God  saam.  Ons  doen  saam  belydenis  van 
ons  geloof  en  ons  smee  saam  ’n  sterk 
band  van  samehorigheid.’ 

Kategese  het  hierna  gereeld  die  aandag  van 
die  kerkraad  geniet,  Veral  die  nuwe  bedeling 
om  kategese  of  Sondagskool  en  erediens  ten 
nouste  aan  mekaar  te  verbind  het  meerdere 
verduidelikings  van  ds  Koekemoer  gevra.  Een 
van  hierdie  geleenthede  was  op  die  kerk- 
raadsvergadering  van  2 Maart  1967  waar  die 
skriba  die  volgende  in  die  notule  opgeteken 
het: 

‘Die  voorsitter  wys  daarop  dat  die  ou 
Sondagskoolstelsel  nie  na  die  nuwe 
bedeling  oorgedra  kan  word  nie.  In  die  ou 
bedeling  het  die  klem  op  die  Sondag- 
skool,  wat  los  van  die  erediens  gestaan 
het,  geval.  Dit  het  meegebring  dat  kinders 
die  Sondagskool  en  ouers  die  eredienste 
bygewoon  het.  Die  gevolg  was  dat  kinders 
selde,  indien  ooit,  onder  die  geklank  van 


die  Woord  gekom  het.  Die  nuwe  bedeling 
wil  dat  ouers  en  kinders,  soos  dit  hoort, 
saam  die  eredienste  bywoon,  waar  dit  in 
die  eerste  plek  gaan  om  die  verkondiging 
van  die  Woord.  Kinders  moet  van  kleinsaf 
geleer  word  om  na  die  prediking  te  luister 
en  dit  te  verstaan.  Die  kerk  staan  te  mid- 
de  van  ’n  veranderde  wêreld  en  moet  hom 
noodwendig  daarby  aanpas  en  na  buite 
werk.  Die  voorsitter  versoek  dat  die 
kerkraad  die  nuwe  bedeling  reg  moet  ver- 
staan,  reg  aan  die  gemeente  moet  verdui- 
delik  en  die  nodige  samewerking  en  ywer 
moet  verleen  ter  bevordering  van  die 
saak’. 

Ook  die  saak  van  gereelde  kerkbesoek  en  die 
gee  van  offergawes  het  reëlmatig  op  die 
agenda  van  die  kerkraadsvergadering  verskyn. 
By  die  kerkraadsvergadering  van  23  April 
1968  is  die  saak  weer  indringend  bespreek  en 
ds  Koekemoer  het  ’n  vurige  pleidooi  gelewer 


Mnr  PJ  Blignaut:  Kassier  (1968  - 1973) 

dat  die  gee  van  offergawes  reg  moes  geskied. 
Volgens  die  notule  het  hy  onder  andere  soos 
volg  daaroor  gehandel; 

‘Die  voorsitter  beklemtoon  die  belangrik- 
heid  van  die  gee  van  offergawes,  gesien  in 
die  lig  dat  dit  nooit  ’n  vrywillige  saak  kan 
wees  nie,  maar  wel  ’n  daad  van  dankbaar- 
heid  jeens  God,  die  gewer  en  beskikker 
van  alle  goeie  dinge.  Die  maat  van  ’n  lid- 
maat  se  offergawes  sal  en  moet  derhalwe 
altyd  die  maatstaf  wees  waaraan  sy  dank- 
baarheid,  vir  wat  hy  uit  die  hand  van  God 
ontvang,  gemeet  word’. 

Hierdie  prinsipiële  begronding  van  ds  Koe- 
kemoer  het  wel  ’n  gunstige  uitwerking  gehad 
en  die  gemeente  se  offergawes  het  inderdaad 
’n  styging  getoon.  Die  ou  besluit  van  een- 
dertigste  salaris  per  lidmaat  per  maand  is  ook 
by  meerdere  geleenthede  herbevestig. 

Terselfdertyd  is  ook  by  die  ou  tradisie  van 
basaar  hou  gebly,  met  die  byvoeging  dat  die 
primêre  doelstelling  van  die  basaar  nou  nie 
meer  was  om  die  gemeentelike  inkomste  aan 
te  vul  nie,  maar  eerder  om  die  lidmate 
mekaar  beter  te  laat  leer  ken  en  ’n  groter 
betrokkenheid  by  mekaar  te  stimuleer. 

Met  groot  spyt  moes  die  gemeente  op  28 
Januarie  1968  kennis  neem  dat  die  kassier 
Wynand  Marais  besluit  het  om  uit  te  tree  na 
agtien  jaar  diens.  Uit  waardering  vir  die 
voortreflike  diens  wat  hy  aan  die  gemeente 
gelewer  het  is  op  die  gemeentevergadering 
van  21  April  1968  ’n  geskenk  aan  hom 
oorhandig.  Wynand  Marais  het  ook  in  die 
gemeenskapslewe  van  Kempton  Park  ’n 
leidende  rol  gespeel.  So  was  hy  onder  andere 
vir  baie  jare  stadsraadslid  en  vier  termyne  ook 
burgemeester.  Op  9 Junie  1979  is  hy  in  ’n 
fratsongeluk  oorlede.  In  sy  plek  het  P Blignaut 
kassier  geword. 


Kort  na  die  aankoms  van  ds  en  mev  Koe- 
kemoer  is  op  die  kerkraadsvergadering  van  3 
Junie  1966  besluit  om  die  tuine  by  die 
kerkgebou  en  die  pastorie  te  verfraai.  Juis  die 
bespreking  van  die  tuin  van  die  pastorie  het 
die  gedagte  aan  die  bou  van  ’n  nuwe  pastorie 
na  vore  laat  kom.  Die  kerkraad  het  geoordeel 
dat  die  bestaande  pastorie  te  veel  gebreke 
gehad  het  om  hom  te  kan  moderniseer  en  het 
daarom  die  bou  van  ’n  nuwe  pastorie  by  die 
gemeente  aanbeveel.  Die  gemeente  het  die 
aanbeveling  op  26  Junie  1966  bekragtig  en  ’n 
boukommissie  aangewys,  bestaande  uit  al  die 
lede  van  die  finansiële  kommissie  plus  mev 
(ds)  Koekemoer,  asook  H van  Wyk  en  L 
Kruger.  Enkele  maande  later  is  die  tender  van 
’n  sekere  Schutte  ten  bedrae  van  R19675-00 
aanvaar  en  op  13  Junie  1967  kon  ds  Koeke- 
moer  die  kerkraad  bedank  vir  die  nuwe  pas- 
torie  wat  deur  hom  as  ’n  aangename  woonhuis 
en  ’n  bate  vir  die  gemeente  beskryf  is.  Die  ou 
pastorie  is  later  vir  ’n  bedrag  van  R17000-00 
van  die  hand  gesit. 

Die  toenemende  probleem  van  buitekerk- 
likheid  het  die  kerkraad  ook  bekommerd  ge- 
stem.  Om  aan  die  kerkraad  voorligting  te 
verskaf  oor  die  wyse  van  optrede  wat  hier 
gevolg  moes  word,  het  die  kerkraad  ’n  kom- 
missie  vir  buitekerklikes  bestaande  uit 
ouderlinge  FJ  van  Eeden,  MHJ  van  der 
Merwe  en  diaken  N Pascoe  as  orgaan  van 
bystand  benoem. 

In  noue  verband  hiermee  is  ook  ’n 
tugkommissie  benoem  wat  van  tyd  tot  tyd  in 
opdrag  van  die  kerkraad  hulp  aan 
wykskerkraadslede  moes  verleen  in  bepaalde 
gevalle.  Hierdie  tugkommissie  het  veral  ’n 
taak  gehad  wanneer  lidmate  buitekerklik 
geword  het  of  na  sektes  oorgegaan  het.  In  die 
verband  is  op  die  kerkraadsvergadering  van 
14  Mei  1968  soos  volg  oor  die  probleem 
gehandel: 

‘Die  voorsitter  verduidelik  die  gebruiklike 
prosedure  naamlik  dat  die  betrokke  wyks- 
ouderling  so  ’n  persoon  moet  besoek  en 
bearbei.  Indien  daar  nie  gehoor  gegee 
word  nie,  moet  die  hulp  van  die  tugkom- 
missie  ingeroep  word  en  indien  so  ’n 
persoon  steeds  volhard,  moet  die  saak, 
met  verstrekking  van  volle  besonderhede, 
aan  die  kerkraad  gerapporteer  word, 
waarna  formele  tugstappe  deur  die 
kerkraad  geneem  word’. 

Hoewel  dit  nodig  was  vir  hierdie  tugkommis- 
sie  om  wel  te  funksioneer,  was  dit  gelukkig  nie 
te  dikwels  die  geval  nie. 

’n  Interessante  ontwikkeling  was  die  be- 
sluit  van  die  kerkraad,  wat  op  die  gemeente- 
vergadering  van  20  Oktober  1968  aan  die  ge- 
meente  meegedeel  is,  om  ses  in  plaas  van  vier 
Nagmaalvieringe  per  jaar  te  hê.  Daar  sou 
steeds  vier  keer  in  die  oggend  Nagmaal  gevier 
word,  terwyl  twee  keer  in  die  aand  vir  Nag- 
maal  vergader  sou  word  ter  wille  van  die  baie 
skofwerkers  in  die  gemeente. 

Na  twaalf  jaar  diens  as  skriba  het  broeder 
JC  van  den  Berg  op  die  kerkraadsvergadering 
van  13  Mei  1969  bedank  en  is  hy  opgevolg 
deur  ouderling  LJ  Holtzhauzen.  Mev  SF 
Holtzhauzen,  ’n  dogter  van  wyle  ouderling 
Frikkie  Venter,  het  by  haar  man  oorgeneem 
as  versorger  van  Die  Anker. 

Intussen  het  die  gemeente  se  getalle  so 
toegeneem  dat  daar  weereens  aan  óf  afstig- 
ting  óf  die  beroep  van  ’n  tweede  predikant 
gedink  moes  word.  Op  die  kerkraadsvergade- 
ring  van  12  Mei  1970  is  die  saak  uitvoerig  be- 
spreek  en  het  die  besluit  geval  om  die  beroep 
van  ’n  tweede  predikant  aan  te  beveel.  Die  ge- 
meente  was  duidelik  te  groot  vir  een  predi- 
kant  en  al  sou  dit  net  as  ’n  tydelike  maatreël 
voor  afstigting  geld,  moes  ’n  tweede  predikant 
ter  wille  van  die  gemeente  beroep  word. 


Mnr  U Holtzhauzen:  Skriba  1950  en 
1970  - 1981 


DS  JJ  ENGELBRECHT  (JR)  1970  - 1976 

Die  kerkraad  was  gelukkig  om  met  sy  eerste 
beroep  wat  op  11  Augustus  1970  uitgebring  is, 
te  slaag.  Die  beroepene  was  ds  JJ 
Engelbrecht,  wat  reeds  geruime  tyd  binne  die 
gemeentegrense  van  Zuurfontein  gewoon  het 
aangesien  hy  besig  was  met  verdere  studie  en 
nie  aan  ’n  gemeente  verbonde  was  nie.  ’n 
Besondere  interessantheid  in  verband  met 
hier  die  beroep  was  dat  mev  (ds)  Calie 
Engelbrecht  ’n  agterkleindogter  was  van  die 
eerste  eienaar  van  die  plaas  Zuurfontein 
Johannes  Stephanus  Marais.  Sy  was  natuurlik 
ook  ’n  dogter  van  wyle  ouderling  MJ  Marais 
en  suster  van  die  gewese  kassier  Wynand 
Marais  en  die  Sondagskoolhoof  van  K.O.P. 
naamlik  CJ  Marais. 

Met  twee  predikante  in  die  gemeente,  het 
Zuurfontein  nou  besondere  bearbeiding 
geniet.  Beide  di  Koekemoer  en  Engelbrecht 
was  reeds  ver  gevorder  met  hulle  doktorale 

Profen  mev  JJ  Engelbrecht  en  gesin 


studie  in  die  teologie  en  die  gemeentes  kon, 
en  het  dan  ook  in  werklikheid  baie  gebaat  by 
hulle  meerdere  teologiese  kennis.  Beide  sou 
ook  later  hoogleraars  word  aan  die  Fakulteit 
Teologie  (Afd  A)  aan  die  Univer-siteit  van 
Pretoria.  Aan  die  ander  kant  is  daar  tog  ook 
dadelik  aandag  gegee  aan  die  aan-koop  van 
die  nodige  erwe  vir  die  eventuele  afstigting 
van  nog  ’n  gemeente.  Daar  is  gedink  aan 
grond  naby  aan  die  Hoërskool  Jeugland  en  in 
Birchleigh.  Met  die  oog  daarop  het  broeder 
en  suster  Jan  en  Malie  Duvenage  R2000-00 
geskenk  vir  die  aankoop  van  kerk-grond. 

Soos  te  verstane  het  die  saak  van  volke- 
reverhoudings  ook  by  meer  as  een  geleentheid 
besprekings  in  die  kerkraadsvergaderings  uit- 
gelok.  Hier  kan  as  voorbeeld  na  twee  geleent- 
hede  verwys  word.  Die  eerste  was  op  die  kerk- 
raadsvergadering  van  10  Augustus  1971  toe 
soos  volg  daaroor  gehandel  is: 


‘Ouderling  CL  Engelbrecht  spreek  sy 
kommer  uit  oor  die  huidige  ontwikkeling 
in  menseverhoudinge  in  ons  land  aange- 
sien  hy  bang  is  dat  die  beginsel  van  segre- 
gasie  kan  verongeluk.  Hy  vra  hoe  ons  as 
lidmate  van  die  Hervormde  Kerk,  wat  ’n 
besliste  standpunt  in  verband  met  hierdie 
aangeleentheid  daarop  nahou,  na  buite 
moet  optree. 

Die  weleerwaarde  voorsitter  (ds  Koe- 
kemoer)  sê  dat  ons  maar  positief  moet 
uitleef  waarin  ons  glo  en  die  beleid  van 
ons  Kerk  na  buite  moet  uitdra  aangesien 
die  Hervormde  Kerk  ook  vir  die  wêreld 
daarbuite  iets  te  sê  het.  Ons  moet  elkeen 
op  sy  eie  manier  in  die  gemeenskap 
optree  en  aktief  besig  wees.  So  en  so 
alleen  sal  ons  daarvan  verseker  wees  dat 
die  mense  ook  ons  standpunt  hoor  en  so 
kan  ons  waak  dat  die  beginsel  van 
segregasie  nie  verongeluk  word  nie’. 

Die  tweede  geleentheid  was  tydens  die  kerk- 
raadsvergadering  van  19  November  1974  waar 
die  saak  van  gesamentlike  eredienste  ter 
sprake  was: 

‘Die  welweerwaarde  voorsitter  (ds 
Engelbrecht)  sê  dat  dit  nie  nodig  of 
wenslik  is  dat  Blank  en  nie-Blank  gelyk- 
tydig  dieselfde  erediens  sal  bywoon  nie. 
Die  ideaal  is  dat  elke  nie-Blanke  saam 
met  sy  eie  mense  sal  verkeer  in  ’n  ere- 
diens.  Ouderling  WC  Marais  stel  dit  as  ’n 
plig  van  elke  werkgewer  om  toe  te  sien 
dat  die  nie-Blanke  op  ’n  Sondag  vrygestel 
• word  van  werk  om  die  erediens  by  te 
woon  met  sy  eie  mense  in  sy  eie  woon- 
buurt  of  omgewing’. 

Inmiddels  het  die  aangeleentheid  van  afstig- 

ting  al  sterker  na  vore  begin  kom.  Op  die 
kerkraadsvergadering  van  12  Oktober  1971 
het  ouderling  Pascoe  die  saak  te  berde  ge- 
bring  en  gesê  dat  die  tyd  vir  afstigting  ryp  was. 
Die  kerkraad  besluit  hierop  om  ’n  kommissie 
onder  voorsitterskap  van  ouderling  MHJ  van 
der  Merwe  aan  te  wys  om  ondersoek  in  te  stel 
of  inderdaad  afgestig  moes  word.  Op  die 
kerkraadsvergadering  van  11  Januarie  1972 
adviseer  die  kommissie  wel  ten  gunste  van 
afstigting  met  die  Johannesburg-  Pretoria 
spoorlyn  as  grens.  As  datum  vir  afstigting  is  28 
Mei  1972  vasgestel  en  as  naam  vir  die  nuwe 
gemeente  is  op  Kempten  besluit. 

Ds  Koekemoer  het  egter  nie  die  afstigting 
meegemaak  nie  aangesien  hy  reeds  in  Febru- 
arie  1972  ’n  beroep  na  die  gemeente  Pretoria- 
Suid  aanvaar  het. 

Vanweë  ’n  oproep  van  die  Algemene 
Kerkvergadering  van  1973  om  meer  teologie- 
se  studente,  het  die  kerkraad  besluit  om  al  die 
standerd  9 en  10  seuns  bymekaar  te  kry  en 
met  hulle  ’n  gesprek  te  voer  om  die  nood  van 
die  Kerk  onder  hulle  aandag  te  bring.  Op 
dieselfde  kerkraadsvergadering  is  besluit  om 
net  kennis  te  neem  van  die  besluit  van  die 
Algemene  Kerkvergadering  om  vroue  tot  die 
amp  van  diaken  toe  te  laat. 

Op  die  kerkraadsvergadering  van  16  Ok- 
tober  1973,  is  ’n  lang  bespreking  gevoer  oor 
die  orde  van  die  erediens  en  is  besluit  om  ’n 
nuwe  orde  te  implimenteer.  Voortaan  sou  die 
twee  ekumeniese  simbole,  naamlik  die  Apos- 
tolicum  en  die  Nicenum,  om  die  maand 
roteer. 

Die  kerkraad  het  gereeld  sake  van  aktu- 
ele  belang  op  sy  vergaderings  bespreek.  So  is 
onder  andere  aandag  gegee  aan  immigrante- 
bearbeiding,  kommunisme,  perdewedrenne  en 
nog  meer  ander  sake.  Voortdurend  is  egter 
gehandel  oor  die  bywoning  van  die  eredienste. 
Een  so  ’n  geleentheid  was  op  die  kerkraads- 


vergadering  van  23  April  1974  toe  soos  volg 
oor  die  saak  van  kerkbesoek  gehandel  is: 

‘7.  KERKBESOEK. 

7.1.  Ouderling  J.A.C.  Bezuidenhout  lei 
die  bespreking  in  en  sê:  "Die  doel  van  ons 
Kerkraadsvergadering  vanaand  is  om  sa- 
ke  te  bespreek  rakende  die  swak  kerkbe- 
soek  in  ons  gemeente  met  spesifieke  ver- 
wysing  na  die  kerkbesoek  van  ons  kerk- 
raadslede.  Wanneei  ons  hierdie  saak  in 
perspektief  wil  sien  is  dit  nodig  dat  ons 
eers  vooraf  op  die  volgende  aspekte  let: 

1.  Waarom  besoek  ons  die  Kerk  of  be- 
hoort  ons  dit  te  besoek?  Vir  my  lê  die 
redes  daarvoor  in  die  volgende: 

1.1.  Die  mens  is  geskape  tot  eer  van  God 
en  nie  anders  om  nie.  Daarom  moet  ons 
kerkbesoek  gesien  word  as  ’n  metode 
waardeur  ons  God  kan  verheerlik  en 
waarmee  ons  God  kan  vereer. 

1.2.  Omdat  die  mens  deur  God  geskape  is 
het  hy  ’n  gedurige  behoefte  aan  gemeen- 
skap  met  die  Bron  waaruit  hy  is.  Hierdie 
Bron  is  die  fontein  waaruit  ons  moet 
drink  (gedurig  moet  drink)  om  versterk  te 
kan  word  teen  die  aanvegtinge  van  die  le- 
we.  Dit  veranker  ons,  gee  ons  moed,  rig- 
ting  en  doelgerigtheid  in  ons  daaglikse 
lewe. 

1.3.  Dit  is  die  taak  van  die  Christen  en 
veral  van  die  Kerkraad  om  die  voorbeeld 
te  stel.  Vir  die  nie-gelowiges,  die  mede- 
gelowiges,  die  opgroeiende  kind  en  veral 
vir  die  wyksmense  onder  jou  sorg. 

Alleen  wanneer  die  kerkbesoek  van  die 

kerkraadslid  goed  is  kan  en  mag  hy  vir 
homself  die  reg  toeëien  om  met  vrymoe- 
digheid  met  sy  wyk  se  mense  te  praat, 
hulle  aan  te  spreek  en  te  vermaan. 

Om  hierdie  plig  van  gereelde  kerkbesoek 
van  die  kerkraadslid  verder  te  beklem- 
toon  kan  ons  gerus  kyk  na  ’n  paar  gedag- 
tes  uit  die  bevestigingsformulier  vir 
Kerkraadslede. 

"Ten  eerste  vra  ek  u ouderling  en  diaken 
of  u u in  u hart  gevoel  dat  u wettig  deur 
die  gemeente  van  God  en  daarom  deur 
God  self  tot  hierdie  heilige  diens  geroepe 
is?"  "Beloof  u ook  gesamentlik  om  in  alle 
godsaligheid  te  wandel  en  u tewens  aan 
die  kerklike  vermaninge  te  onderwerp  as 
u miskien  u misdra"?  "Wees  almal 
gesamentlik  in  u dienste  getrou,  bewaar 
die  verborgenheid  van  die  geloof  ’n  rein 
gewete  en  wees  goeie  voorgangers  vir  die 
hele  gemeenskap". 

2.  Hoekom  is  die  kerkbesoek  swak? 

Die  rede  waarom  die  kerkbesoek  swak  is 
kan  o.a.  in  een  of  meer  van  die  volgende 
redes  lê: 

2.1.  Die  mens  het  ’n  egoïs  geword  wat  net 
strewe  na  sy  eie  belange.  Dinge  wat  nie 
vir  hom  direkte  en  onmiddellike  voordeel 
inhou  nie  word  opsy  gestoot. 

2.2.  Die  strewe  na  ekonomiese  welva- 
rendheid  het  die  gewete  van  die  mens 
afgestomp.  Geld  het  die  afgod  van  die 
mens  geword. 

2.3.  Godsdiens  vorm  nie  meer  die  belang- 
rikste  deel  van  die  menslike  bestaan  nie 


d.w.s.  hy  het  ankerloos  geword.  Gods- 
diens  het  iets  geword  wat  op  gesette  dae 
en  gesette  tye  as  de  mens  so  voel,  beoefen 
word. 

3.  Wat  is  die  gevolge  van  ons  swak  kerk- 
besoek? 

Verwaarlosing  van  die  Godsdiens  ont- 
neem  die  mens  van  deugde  soos  ootmoed, 
deemoed,  afhanklikheid,  skuldbesef, 
vergifnis,  gebed,  danksegging,  vertroue  en 
nederigheid.  Dit  laat  hom  agter  as  ’n 
geestelik-harde,  onvergenoegde  en  oor- 
moedige  wese  wat  in  sy  voortvarendheid 
die  verkeerde  ten  prooi  val.  Hy  soek  sy 
heil  in  sy  eie  persoon  en  nie  in  God  nie. 

4.  Is  die  kerkbesoek  van  die  Kerkraad 
dan  so  swak? 

Neem  die  opgawe  van  die  afgelegde  drie- 
en  ’n  halwe  maand  soos  opgeteken  in  die 
konsistorieboek  - en  oordeel  vir  u self'. 

7.2.  Ouderling  W.  van  Rensburg  volg  op 
en  laat  die  klem  veral  op  die  volgende 
vrae  val: 

Hoekom  kom  mense  nie  kerk  toe  nie? 
Het  die  Kerk  kontak  met  sy  mense 
verloor? 

Wat  gaan  ons  doen  om  die  toestand  reg  te 
stel? 

Hy  stel  dit  dat  indien  die  bespreking  nie 
tot  iets  konstruktiefs  lei  nie,  het  ons  niks 
bereik  nie.  Die  Kerk  moet  ’n  toevlugs- 
oord  vir  die  mense  word  en  as  die  ge- 
leentheid  nie  daar  is  om  kontak  met  die 
mense  te  maak  nie,  moet  die  geleentheid 
geskep  word. 

7.3.  Verskeie  lede  neem  aan  die  bespre- 
kings  deel.  Daar  is  aan  die  hand  gedoen 
dat  Kerk-raadslede,  vir  hul  gewone 
"geselsie"  of  "pypie  te  roke",  voor 
eredienste  aan  die  voorkant  van  die 
kerkgebou  sal  vergader  om  sodoende 
meer  kontak  te  maak  met  die 
kerkgangers.  Vergaderings  moet  ook 
minder  administratief  en  meer  geestelik 
van  aard  wees. 

7.4.  Die  volgende  besluite  is  geneem: 

7.4.1.  Elke  tweede  maand  sal  ouderling- 
en  diakenvergaderings  gehou  word. 

7.4.2.  Oorweging  sal  geskenk  word  om  die 
preek  van  die  eerste  Sondag  van  elke 
maand  te  bespreek  na  afloop  van  die 
aanddiens. 

7.4.3.  Meer  aandag  sal  aan  die  derde  deel 
van  die  Kategismus  geskenk  word. 

7.4.4.  ’n  Ouderling  sal  afgesonder  word 
om  nuwe  intrekkers  te  besoek. 

7.4.5.  Koffie  en  tee  sal  elke  eerste 
‘ Sondag-oggend  na  die  diens  bedien  word 

waar  daar  saam  met  die  katkisante  en 
lidmate  verkeer  kan  word.  Twee  wyke  sal 
om  die  beurt  vir  die  verskaffing  van  die 
koffie  en  tee  verantwoordelik  wees. 

Wyk  1 en  2 is  verantwoordelik  vir  Mei 
1974  en  wyk  3 en  4 vir  Junie  1974. 

7.4.6.  Die  konsistorieboek  sal  heraan- 
gepas  word  vir  ’n  beter  kontrole  van 
kerkbesoek  van  kerkraadslede. 

Die  weleerwaarde  voorsitter  kry  opdrag 
om  die  kerkraadslede  wie  se  kerkbesoek 


swak  is,  aan  te  spreek.’ 

In  Oktober  1974  sou  dit  21  jaar  wees  dat  die 
gemeente  sy  kerkgebou  ingewy  het.  Met  die 
oog  daarop  het  die  kerkraad  op  sy  vergade- 
ring  van  21  Mei  1974  besluit  om  die  feit 
feestelik  in  herinnering  te  roep.  Die  volgende 
program  is  daarop  saamgestel: 

20  Oktober:  Voorbereidingsdiens  gelei 
deur  ds  GJJ  Roos 

27  Oktober:  Nagmaalsdiens  gelei  deur  ds 
JH  van  Staden 

27  Oktober:  Dankseggingsdiens  gelei 
deur  dr  JH  Koekemoer 
3 November:  Jeugdiens  gelei  deur  dr  AJ 
Conradie 

Verder  sou  die  gemeente  op  24  Oktober 
ook  gesellig  byeenkom  in  die  stadsaal  vir 
’n  kaas  en  appelsap  onthaal. 

Na  baie  jare  van  swye  oor  die  saak  is  op  die 
kerkraadsvergadering  van  20  Augustus  1974 
besluit  om  by  die  gemeente  aan  te  beveel  om 
’n  saalboufonds  te  begin  en  fondse  wat 
ingesamel  word  by  die  kantoor  vir  kerklike 
administrasie  te  belê.  Hierdie  besluit  van  die 
kerkraad  was  veral  die  gevolg  van  die 
aandrang  van  die  susters  van  die  NHSV-tak. 
Reeds  by  ’n  vorige  vergadering  het  die 
kerkraad  die  volgende  skrywe  van  hulle  kant 
ontvang: 

‘Daar  is  op  die  laaste  vergadering  van  die 
N.H.S.V.  besluit  om  die  Kerkraad  te  na- 
der  insake  die  bou  van  ’n  saal.  Die  susters 
voel  dat  daar  ’n  groot  behoefte  bestaan 
aan  ’n  saal.  Dit  kan  o.a.  gebruik  word  vir 
spysenering,  Sondagskool,  jeugwerk,  ens. 
Aangesien  die  boukoste  daagliks  styg, 
voel  die  susters  dat  dit  dalk  nou  die 
aangewese  tyd  is  om  die  wiel  aan  die  rol 

te  sit.  U kan  staatmaak  op  die  steun  van 
die  N.H.S.V.  aangesien  ons  graag  ’n  goed 
toegeruste  kombuis  sal  wil  hê,  sal  ons 
help  om  die  kombuis  uit  te  nis’. 

Die  kerkraad  het  hierop  besluit: 

‘Die  finansiële  kommissie  kry  opdrag  om 
op  die  saak  in  te  gaan  en  verslag  te  lewer 
op  die  volgende  Kerkraadsvergadering.’ 

Ook  die  gemeente  het  besef  dat  ’n  saal  nodig 
was  en  het  daarom  toestemming  tot  die  insa- 
meling  van  fondse  gegee.  Dit  sou  egter  nog  ’n 
hele  paar  jaar  duur  voordat  daadwerklik  aan 
die  bouwerk  self  aandag  gegee  sou  kon  word. 
In  elk  geval  is  van  die  begin  af  gedink  aan  ’n 
saal  wat  doelmatig  as  sentrum  vir  kategese 
gebruik  sou  kon  word. 

Die  skriba,  ouderling  L Holtzhauzen,  het 
op  die  kerkraadsvergadering  van  15  April 
1975  ’n  pleidooi  gelewer  vir  die  vestiging  van 
’n  biblioteek  vir  die  gemeente.  Die  kerkraad 
was  bereid  om  dit  goed  te  keur. 

Oor  die  naam  van  die  Kerk  het  die  kerk- 
raad  en  gemeente  van  Zuurfontein  ook  ’n  be- 
sliste  standpunt  gehad.  Op  die  kerkraadsver- 
gadering  van  17  Junie  1975  is  besluit  dat  by 
die  volgende  Algemene  Kerkvergadering  ge- 
stem  sou  word  dat  die  woorde  ‘van  Afrika’  uit 
die  naam  van  die  Kerk  weggelaat  sou  word. 
Op  die  Algemene  Kerkvergadering  van  1976 
is  egter  deur  die  vergadering  besluit  om  die 
naam  van  die  Kerk  onveranderd  te  handhaaf. 

Teen  die  einde  van  1975  het  dit  bekend 
geword  dat  ds  Engelbrecht  ’n  lektoraat  in  die 
departement  Nuwe  Testamentiese  Wetenskap 
in  die  Fakulteit  Teologie  (Afd  A)  van  die 
Universiteit  Pretoria  met  die  oog  op  die 
dosering  van  Bybelkunde  aanvaar  het.  Op  7 
Desember  1975  is  hy  dan  losgemaak  deur  die 
kerkraad  en  op  18  Januarie  1976  het  hy  sy 


afskeidspreek  gehou.  Ds  en  mev  Engelbrecht 
het  egter  nie  die  gemeente  verlaat  nie,  aan- 
gesien  hulle  besluit  het  om  in  hulle  eie  huis  te 
bly  en  nie  na  Pretoria  te  verhuis  nie.  Dit  is 
tans  (1989)  steeds  die  geval,  met  die  enigste 
verskil  dat  ds  Engelbrecht  intussen  sy  doktors- 
graad  voltooi  het  en  sedert  1983  professor  ge- 
word  het. 


DR  MJ  DU  P BEUKES  1976  - 1982 

Op  dieselfde  kerkraadsvergadering  waar  aan 
ds  JJ  Engelbrecht  losmaking  gegee  is,  is  dr  MJ 
du  P Beukes  van  Newlands  beroep.  Dr  Beu- 
kes  het  die  beroep  aanvaar  en  is  een  week  na 
die  afskeid  van  ds  Engelbrecht  ontvang  op  25 
Januarie  1976. 

Kort  na  die  aankoms  van  dr  Beukes  het 
hy  die  lank  gekoesterde  ideaal  van  die  ge- 
meente  om  ’n  eie  saal  te  hê  opgeneem  en 
daadwerklik  daaraan  aandag  gegee.  Hy  het 
gestel  dat  die  jeug  nie  langer  so  sonder  ’n 
saamkomplek  kon  rondswerf  nie  en  bowen- 
dien  moes  ook  vir  kategese  behoorlike 
akkommodasie  voorsien  word.  Volgens  be- 


Profen  mev  MJ  du  P Beukes  en  gesin 

planning  sou  die  saal  op  daardie  stadium 
R75, 000-00  gekos  het  en  die  bouwerk  sou  nie 
kon  begin  voordat  minstens  eenderde  van  die 
bedrag  ingesamel  was  nie.  Die  eerste 
oogmerk  was  dan  om  R25, 000-00  bymekaar  te 
maak.  Om  dit  te  bereik  is  aan  die  gemeente 
gevra  om  R50-00  per  belydende  lidmaat  by  te 
dra  voor  Julie  1976.  Terselfdertyd  moes  die 
gemeente  egter  die  gewone  offergawe  en  bou- 
fonds  bly  bydra  en  verder  moes  in  Julie  1976 
’n  groot  basaar  gehou  word.  Daarna  moes  die 
ou  besluit  weer  in  werking  tree  van  een- 
dertigste  van  elke  lidmaat  se  inkomste  as 
offergawe. 

Die  poging  tot  fondsinsameling  het  in 
praktyk  egter  heelwat  stadiger  as  op  papier 
gegaan.  Teen  Augustus  1976  was  daar  nog 
slegs  R7,493-89  ingesamel  wat  baie  ver  onder 
die  mikpunt  van  R25, 000-00  was.  Dit  het  ook 
nou  aan  die  lig  gekom  dat  daar  nie  absoluut 
algemene  eenstemmigheid  oor  die  bou  van 
die  saal  was  nie. 

Teen  18  April  1977  was  die  sketsplanne 
vir  die  saal  gereed  en  is  dit  in  die  voorportaal 
van  die  kerk  vir  besigtiging  aangebring.  Teen 
11  September  1977  kon  daar  rapporteer  word 
dat  R30,000-00  ingesamel  was  en  is  besluit  om 
met  die  bouwerk  te  begin.  Tot  teleurstelling 
van  die  kerkraad  wou  die  Raad  van  Finansies 
nie  aan  die  kerkraad  toestemming  verleen  om 
met  die  bouwerk  te  begin  nie. 

Die  kerkraad  het  nou  na  ’n  ander  boupro- 
jek  gekyk.  Die  gemeente  het  weer  so  gegroei 
dat  die  kerkgebou  te  klein  geword  het  en  dus 
is  besluit  om  die  kerkgebou  uit  te  brei  en  ’n 
moederskamer  aan  te  bou.  Die  gemeente  het 
aan  hierdie  planne  goedkeuring  geheg  en  die 
argitek  mnr  Hendrik  Vermooten  is  gevra  om 
die  planne  op  te  stel. 

Uiteindelik  is  die  saalbouprojek  gekom- 
bineer  met  die  vernuwing  van  die  kerkgebou 
en  het  dit  uitgeloop  op  ’n  eenheid  van  kerk  en 


saal.  Die  projek  het  ongeveer  R 168,000-00 
gekos. 

Op  18  en  19  Oktober  1980  is  die  nuwe 
kompleks  feestelik  in  gebruik  geneem.  Die 
volgende  program  is  gevolg: 

‘18  Oktober  1980 

15h00  Verwelkoming  deur  Dr  MJ  du  P 
Beukes 

Oopsluit  van  deure  - Mev  M Beukes 
Gemeente  en  gaste  stap  die  kerk  binne 
Koorsang  - onder  leiding  van  Br.  M Evert 
Klok  lui 

Wydingsrede  - Prof  JP  Oberholzer 
Voorleser  - Oudl  LJ  Holtzhauzen 
Sangprogram  - onder  leiding  van  Br  M 
Evert 

Bedankings  - ds  JJ  Engelbrecht 
Verversings  deur  NHSV 
Orreliste  - Mev  P Oosthuizen 

19  Oktober  1980 

09h00  Erediens  en  viering  van  die  Heilige 
Nagmaal  - Ds  JH  van  Staden 
Voorleser  - Oudl  AF  Opperman 

llhOO  Dankseggingsdiens  - Ds  GJJ  Roos 
Voorleser  - Oudl  D van  Niekerk’. 

Die  feestelike  ingebruikneming  van  die  kerk- 
saalkompleks  was  egter  terselfdertyd  die 
geleentheid  waar  die  gemeente  sy  veertig- 
jarige  bestaan  herdenk  het.  Inderwaarheid 
was  die  gemeente  toe  natuurlik  reeds  een-en- 
veertig  jaar  oud.  Dit  sou  seker  wel  in  1979 
plaasgevind  het  indien  die  aanbouings  aan  die 
kerkgebou  eerder  afgehandel  sou  kon  word. 
Reeds  vroeg  in  1979  het  die  kerkraad  aan 
ouderling  LJ  Holtzhauzen,  die  skriba,  opdrag 
gegee  om  ’n  feesbundel  rondom  die  veertig- 

jarige  bestaan  van  die  gemeente  saam  te  stel. 
Uiteindelik  het  die  feesbundel  wat  saamgestel 
is  uit  ’n  aantal  fotos  en  boodskappe  van  die 
vroeëre  en  diensdoenende,  ook  die  program 
met  die  ingebruikneming  van  die  vergrote 
kerk-saalkompleks  gedra. 

Met  hierdie  aanbouings  is  die  kerkruimte 
aanmerklik  vergroot  en  is  verseker  dat  die 
gemeente  vir  baie  jare  genoeg  ruimte  sal  hê 
vir  die  eredienste.  1 erselfdertyd  is  ook  saal- 
ruimte  geskep  vir  die  ander  aktiwiteite  in  die 
gemeente  behalwe  die  eredienste. 

Intussen  is  ook  ’n  ander  bouprojek  vol- 
tooi.  By  die  pastorie  is  reeds  in  1976  aan- 
bouings  ten  bedrae  van  R7, 000-00  gemaak. 

Dr  Beukes  het  besondere  aandag  aan  die 
kategese  gegee.  Hy  het  daarop  aangedring  dat 
alleen  kerkraadslede  as  kategete  kon  optree. 
Verder  is  die  kategete  gereeld  toegerus. 

Ten  opsigte  van  die  liturgie  is  ook  van  tyd 
tot  tyd  vernuwing  aangebring.  Reeds  kort  na 
die  aankoms  van  dr  Beukes  is  besluit  dat  die 
lofsang  nie  voor  nie,  maar  na  die  votum 
geplaas  moes  word. 

Huwelikskategese  het  gereeld  plaasge- 
vind  en  dr  Beukes  het  versoek  dat  huwelike 
alleen  op  Saterdae  tussen  13h00  en  17h00 
moes  plaasvind. 

Ook  aan  die  jeug  is  aandag  gegee.  Daar  is 
gereeld  van  kerkraadslede  verslag  gevra  of 
hulle  ook  die  jeug  betrek  het  by  huisbesoek  en 
die  jeugouderling  moes  verslag  doen  oor  die 
Jeugvereniging.  Interessant  is  dat  dr  Beukes 
op  die  gemeentevergadering  van  14  Mei  1978 
verklaar  het  dat  hy  geen  beswaar  het  dat 
jongmense  hande  vashou  nie,  maar  dit  moes 
nie  in  die  erediens  gebeur  nie.  Daar  het  dit 
nie  gepas  nie.  Om  die  jeug  beter  te  bearbei  en 
te  organiseer  is  later  in  1980  ’n  ouderling  vir 
die  werkende  jeug  en  ’n  ouderling  vir  die 
skoolgaande  jeug  afgesonder.  Hulle  was 
onderskeidelik  ouderlinge  AF  Opperman  en 


D Liebenberg. 

Dr  Beukes  het  aangedring  dat  die  kerk- 
raadslede  gereeld  die  eredienste  bywoon. 
Deur  jaarliks  die  persentasiebywoning  van 
elke  kerkraadslid  uit  te  werk,  is  die  kerk- 
raadslede  gereeld  opgeskerp.  Ook  die  persen- 
tasie  kerkbesoek  van  die  gemeente  is  gereeld 
onder  die  aandag  van  die  gemeente  gebring. 
Om  kerkraad  en  gemeente  toe  te  rus  is  reël- 
matig  toerustingsgeleenthede  gehou.  Aan- 
vanklik  is  die  kerkraadsvergadering  in  twee 
dele  verdeel.  In  die  eerste  deel  is  die  gewone 
sake  afgehandel  en  in  die  tweede  deel  is  be- 
spreking  gevoer  oor  een  of  ander  belang- 
wekkende  onderwerp  soos  onder  andere 
obligasies,  perdewedrenne,  loterye  en 
vrymesselary.  Later  is  besluit  om  om  die  beurt 
een  maand  ’n  kerkraadsvergadering  en  die 
ander  maand  ’n  gemeentetoerustingsverga- 
dering  te  hou.  Die  kerkraadslede  was  verplig 
om  laasgenoemde  byeenkoms  getrou  by  te 
woon.  Ook  hier  is  dan  onderwerpe  behandel 
soos  die  Doopbelofte,  Sondagsport,  die 
huwelik,  Kersfeesvieringe  ensovoorts. 

Om  die  kerkraad  behulpsaam  te  wees  het 
die  ouderlingvergadering  en  diakensver- 
gadering  gereeld  byeengekom  om  sake  op 
hulle  terrein  te  bespreek  en  dan  met  aanbe- 
velings  na  die  kerkraadsvergaderings  te  kom. 
Ander  organe  van  bystand  wat  gefunksioneer 
het  was  die  finansiële  kommissie,  evangelisa- 
siekommissie,  instandhoudingskommissie  en 
kommissie  van  die  kerkraad.  Ten  opsigte  van 
die  laasgenoemde  kommissie  was  daar  nogal 
by  geleentheid  verwarring  oor  wat  die 
presiese  taak  van  die  kommissie  was. 

Vir  die  gemeente  van  baie  groot  beteke- 
nis,  was  die  aanstelling  in  1979  van  ’n 
sekretariële  beampte/skriba  vir  registra- 
sie/kolporteur/koster,  in  die  persoon  van  mev 
CJ  Fourie.  Hoewel  sy  nie  altyd  al  die  poste 
beklee  het  nie,  het  haar  aanstelling  ’n  onskat- 

bare  bydrae  gelewer  dat  die  gemeentelike 
administrasie  altyd  glad  verloop  het.  Die 
agendas  vir  kerkraadsvergaderings  met  alle 
bybehorende  verslae  van  al  die  organe  van 
bystand,  soos  deur  haar  saamgestel,  het  ’n 
belangrike  bydrae  gelewer  dat  vergaderings 
ordelik  en  sinvol  verloop  het.  Uit  die  taak- 
omskrywing  vir  haar  pos  is  dit  duidelik  dat  sy 
belas  is  met  die  uitvoering  van  al  die  admini- 
stratiewe,  sekretariële  en  finansiële  pligte  van 
die  gemeente.  Tot  op  datum  het  sy  dit  werklik 
met  onderskeiding  gedoen. 

By  ’n  later  geleentheid  tydens  die  verga- 
dering  van  die  kerkraad  van  21  Mei  1980  is 
die  saak  van  die  vrou  in  die  amp  en  dan  meer 
bepaald  ten  opsigte  van  die  barmhartigheids- 
diens,  weer  volledig  bespreek.  By  dié  geleent- 
heid  het  die  kerkraad  op  die  volgende  besluit: 

‘Om  die  werk  van  die  diaken  ten  opsigte 
van  barmhartigheidsdiens  meer  gespesia- 
liseerd  te  maak,  is  die  volgende  susters 
gekies  as  diakonesse  met  betrekking  tot 
mense  in  nood  en  hospitaalbesoek: 

Suster  Bester,  Gardeniaweg  5,  Kempton 
Park 

Suster  Botha,  Galalaan  5,  Kempton  Park 
Suster  S Holtzhauzen,  Pienaarlaan  38, 
Kempton  Park 

Suster  T Opperman,  Monumentweg  112, 
Kempton  Park’. 

Van  die  kerkraad  het  hulle  die  volgende 
opdrag  ontvang: 

‘1.  Besoek  op  ’n  bepaalde  dag  elke  week 
al  die  lidmate  van  ons  gemeente  in  die 
hospitaal. 

2.  Bemoedig  die  lidmate  en  oorhandig 
toepaslike  literatuur  aan  hulle. 


3.  Rapporteer  al  die  siek  lidmate  aan  die 
saakgelastigde  met  besondere  vermelding 
van  dié  wat  emstig  siek  is. 

4.  Stel  met  elke  nagmaal  ’n  kort  ver- 
slaggie  op  met  vermelding  van  die  aantal 
lidmate  wat  u besoek  het  en  besondere 
probleme  wat  u ondervind  het.’ 

Hierdie  stap  van  die  kerkraad  het  geblyk 
goeie  vrugte  op  te  lewer.  Die  susters  het  ge- 
reeld  al  die  Hervormde  lidmate  in  die  plaas- 
like  hospitaal  besoek  en  net  so  gereeld  het 
hulle  verslag  gedoen  van  elkeen  wat  besoek  is. 
Omdat  hulle  so  gereeld  al  die  Hervormde  lid- 
mate  besoek  het,  het  ook  die  gemeentes 
Kemptonpark-Oos  en  Kempten  daarby 
gebaat. 

As  gevolg  van  heelwat  beweging  van 
lidmate  moes  daar  gereeld  nuwe  kerkraads- 
lede  gekies  word.  Die  eerste  vrouediakens  is 
op  17  Oktober  1976  gekies  in  die  persone  van 
mej  M Bosch  en  mevroue  PL  van  Tonder  en 
A Pietersen. 

Aan  Bybelstudie,  bespreking  van  die  pre- 
diking  na  sekere  aanddienste,  huisbesoek  op 
sowel  gesins-  as  groepsgrondslag  het  baie  aan- 
dag  gekry.  Dr  Beukes  het  ook  daarop  aange- 
dring  dat  die  wyksouderling  teenwoordig 
moes  wees  wanneer  lidmate  uit  sy  wyk  vir 
doopkategese  aangemeld  het.  Die  gemeente- 
sang  is  verbeter  deur  sangoefening  voor  die 
oggenderediens  te  laat  plaasvind. 

DR  DJC  VAN  WYK  - PASTORALE  HULP 
VANAF  1978 

Op  die  kerkraadsvergadering  van  30  Januarie 
1978  bespreek  die  kerkraad  dr  Beukes  se  aan- 
stelling  as  hulpdosent  aan  die  Fakulteit  Teo- 
logie  (Afd  A)  van  die  Universiteit  Pretoria. 

Die  besluit  is  dat  dr  Beukes  voortaan  net  een 
erediens  per  Sondag  sou  lei  en  dat  vir  die 
tweede  erediens  met  ander  predikante  gereël 
sou  word.  Terselfdertyd  het  die  lidmatetal  ook 
gegroei.  Op  20  Maart  1978  besluit  die 
kerkraad  om  ’n  pastorale  hulp  te  probeer  kry 
om  dr  Beukes  behulpsaam  te  wees.  Die  pasto- 
rale  hulp  se  verantwoordelikheid  sou  die  lei 
van  drie  eredienste  per  maand  en  huisbesoek 
by  200  lidmate  per  jaar  behels.  Die  dienste 
van  dr  DJC  van  Wyk,  redakteur  van  Die 
Hervormer,  kon  met  toestemming  van  die 
Kommissie  van  die  Algemene  Kerkverga- 
dering  bekom  word.  In  hierdie  feesjaar  is  dr 
Van  Wyk  reeds  elf  jaar  in  die  hoedanigheid  as 
pastorale  hulp  in  Zuurfontein  werksaam. 

Interessant  is  dit  om  daarop  te  let  dat  dr 
Van  Wyk  met  sy  elf  jaar  diens  die  langste 
diens  in  die  gemeente  het  van  alle  predikante 
wat  aan  die  gemeente  verbonde  was  of  is. 

Dr  Van  Wyk  is  ’n  persoon  wat  ’n  baie 
groot  liefde  en  belangstelling  in  die  kerklied 
het.  As  voorsitter  van  die  Raad  vir  Kerk- 
musiek  van  die  Nederduitsch  Hervormde 
Kerk  het  hy  ook  in  die  gemeente  Zuurfontein 
’n  belangrike  bydrae  gelewer  om  die  ge- 
meente  te  laat  sing. 

As  voorsitter  van  die  gemeentelike 
sangkommissie  het  hy  leiding  gegee  aan  die 
kerkraad  en  gemeente.  So  het  hy  by 
geleentheid  oor  die  tempo  van  die  kerklied 
die  volgende  advies  gegee: 

‘Dit  gaan  in  die  tempo  van  die  kerklied 
nie  om  vinnige  of  stadige  sang  nie.  Die 
tempo  van  ’n  lied  word  bepaal  deur  sy 
woorde.  ’n  Loflied  word  byvoorbeeld  veel 
vinniger  gesing  as  ’n  klaaglied.  Die  tempo 
van  ’n  lied  moet  in  elk  geval  so  wees  dat 
dit  sonder  gejaagdheid  en  sonder  trekke- 
righeid,  gemaklik  deur  die  gemeente  ge- 
sing  kan  word.’ 


Op  Sondag  18  Junie  1989  het  die  gemeente 
saam  met  dr  en  mev  Van  Wyk  vreugdevol  dr 
Van  Wyk  se  vyf-en-twintigjarige  ampsjubu- 
leum  gevier. 

Teen  die  einde  van  1981  het  ouderling 
Holtzhauzen  die  taak  as  skriba  vanweë  werks- 
omstandighede  neergelê  en  is  hy  vervang  deur 
ouderling  JC  Pietersen.  By  die  kerkraad  en 
gemeente  was  daar  baie  groot  waardering  vir 
onbaatsugtige  diens  wat  deur  ouderling 
Holtzhauzen  oor  baie  jare  aan  die  gemeente 
gelewer  is. 

Aan  die  begin  van  1982  het  dr  Beukes  be- 
sluit  om  ’n  pos  by  die  Kerklike  Instituut  vir  die 
Toerusting  van  Ampsdraers  en  Lidmate  (Ki- 
tal)  te  aanvaar.  Op  14  Januarie  1982  het  die 
kerkraad  onder  voorsitterskap  van  dr  Van 
Wyk  vergader  om  besluite  te  neem  in  verband 
met  dr  Beukes  se  vertrek.  Hy  sou  teen  die 
einde  van  Januarie  losgemaak  word.  Tot  ein- 
de  April  sou  die  gesin  egter  gratis  in  die  pas- 
torie  kon  aanbly  in  ruil  vir  vier  eredienste  per 
maand  en  verdere  pastorale  werk  saam  met  dr 
Van  Wyk.  Dr  Beukes  en  sy  gesin  het  Kempton 
Park  uiteindelik  nie  verlaat  nie,  maar  wel 
binne  die  grense  van  die  gemeente  Kempton- 
park-Oos  gaan  bly  waar  hy  ook  tans  (1989) 
nog  pastorale  hulp  vir  ds  JC  van  der  Merwe  is. 
Aan  die  begin  van  1989  het  dr  Beukes  profes- 
sor  geword  aan  die  Fakulteit  Teologie  (Afd 
A)  van  die  Universiteit  van  Pretoria. 

In  Die  Anker  van  Januarie  en  Februarie 
1982  is  die  volgende  afskeidsgroet  namens  die 
kerkraad  en  gemeente  van  Zuurfontein  gepu- 
bliseer: 

‘13  JANUARIE  1976  - 31  JANUARIE 
1982 

Die  tyd  het  aangebreek  dat  daar  oor- 
geskuif  moet  word  na  die  nuwe  werk- 
kring,  en  ’n  nuwe  fase  in  u bediening  met 

’n  ander  aard  en  ander  vereistes  en  ver- 
antwoordelikhede  as  dié  oor  die  afgelope 
jare.  Die  tydperk  van  die  afgelope  6 jaar 
was  vir  die  gemeente  Zuurfontein  ’n  tyd- 
perk  van  groei  en  vooruitgang  onder  u be- 
kwame  lyding,  dit  is  dan  ook  met  leed- 
wese  dat  ons  moes  verneem  dat  u die  pos 
as  mede-direkteur  van  KITAL  aanvaar 
het.  Nieteenstaande  van  u besluit  wil  ons 
as  Kerkraad  en  Gemeente  u toewens 
Gods  rykste  seën  en  wil  dan  ook  hiermee 
die  wens  uitspreek  dat  u baie  gelukkig  en 
baie  geseënd  sal  wees  in  u nuwe  werk- 
kring,  ons  wil  dan  ook  die  hoop  uitspreek 
dat  u die  steun  van  die  hele  Kerk  sal  ge- 
niet.  Ons  vertrou  dat  die  verandering  u 
goed  sal  doen  en  dat  u krag  en  wysheid 
sal  ontvang  na  die  behoeftes  van  elke  dag. 
As  gemeente  en  ring  van  Zuurfontein  is 
ons  die  Here  dankbaar  vir  die  tyd  wat  u 
hier  by  ons  kon  wees  en  kragte  en  talente 
hier  kon  inploeg  in  diens  van  die 
Koninkryk  van  God.  U onbaatsigtige  be- 
arbeiding  en  bekwame  leiding  was  vir  ons 
almal  ’n  inspirasie.  Ons  wil  dan  ook  ons 
steun  en  voorbidding  belowe  vir  u groot 
taak  vorentoe. 

Onder  u bekwame  lyding  was  dit  ’n  voor- 
reg  om  saam  met  u in  die  kerkraad  en  ge- 
meente  te  werk.  U aandeel  in  die  werk- 
saamhede  van  die  Ring  as  Ringsvoorsitter 
en  veral  by  beplanning  en  aanbied  van 
toerustingskursusse  op  verskillende  vlak- 
ke  sal  lank  onthou  word,  u het  met  groot 
ywer  doelgerigte  beplanning  dinge  aan 
ons  geleer  wat  ons  maar  net  met  toe- 
wyding  op  voort  kan  bou.  Ons  gemeente 
beplanning  kon  op  ’n  vaste  basis  geplaas 
word,  waarop  ons  kan  werk  met  die  oog 
op  verdere  ontwikkeling  vir  die  toekoms. 
Die  wyse  waarop  u veral  met  die  kategese 


en  jeug  van  ons  gemeente  gewerk  het,  u 
belangstelling  en  knap  beplanning  in 
hulle  besondere  behoeftes,  sal  baie  van 
ons  lank  bybly.  Net  so  sal  u besondere 
wyse  van  Woordverkondiging  wat  ons  so 
intens  waardeer  het,  met  dankbaarheid 
onthou  word. 

Ons  glo  dat  u ook  baie  van  ons  kerkraad 
en  gemeente  kon  leer,  en  ons  voel  trots 
daarop  dat  ons  vir  ’n  heel  besondere  deel 
van  ons  kerk  se  werk  u kan  afstaan  met 
talente  en  gawes  wat  oor  die  afgelope  jare 
geslyp  is  en  uitgebou  is  tot  groot  moont- 
likhede. 

Vir  u bemoeienis  met  ons  Kerkraadsver- 
gaderings,  kommissievergaderings,  jeug 
en  N.H.S.V.  aktiwiteite,  het  ons  groot 
waardering,  en  met  kundigheid  en  versig- 
tigheid  wil  ons  voortbou  soos  die  Koning 
van  die  Kerk  deur  Sy  Gees  en  woord  ons 
lei. 

Ons  stuur  u weg  met  ons  seënwense  op  u 
verdere  bediening,  asook  vir  u huislike  en 
gesinslewe.  En  as  daar  huiwering  in  die 
hart  is  vir  die  toekoms,  weet  dan:  'Dat  die 
Here  voor  u uit  sal  trek  en  met  julle  sal 
wees.  Hy  sal  julle  nie  begewe  of  verlaat 
nie,  daarom  mag  u nie  bevrees  of  verskrik 
wees  nie"  (Deut.  31:8)’. 

DR  HT  VAN  DEVENTER  VANAF  7 
NOVEMBER  1982 

Na  die  vertrek  van  dr  Beukes  sou  dit  tien 
maande  duur  voordat  weer  ’n  eie  voltydse 
predikant  in  die  gemeente  sou  kom  woon. 
Tydens  hierdie  betreklik  lang  vakantskap  het 
die  gemeente  gelukkig  steeds  die  dienste  van 

dr  Daan  van  Wyk,  as  pastorale  hulp,  ter 
beskikking  gehad.  In  dié  tyd  het  dr  Van  Wyk 
egter  meer  as  net  ‘hulp’  verleen. 

Op  22  Augustus  1982  het  die  kerkraad  vir 
die  vyfde  keer  beroep  en  hierdie  keer  was  dit 
ds  HT  van  Deventer  van  die  gemeente 
Witbank.  Gelukkig  vir  die  gemeente  was  hy 
bereid  om  die  beroep  te  aanvaar  en  op  7 
November  1982  is  hy  in  Zuurfontein  as  die 
agste  predikant  sedert  die  afstigting  van  die 
gemeente  bevestig.  In  Die  Anker  van 
November  en  Desember  1982  is  ds  en  mev 
Van  Deventer  se  ontvangs  en  bevestiging  soos 
volg  berig: 

‘OP  SONDAG  7 NOVEMBER  1983  is 
Ds  en  Mev  HT  van  Deventer  op  luister- 
ryke  wyse  in  die  gemeente  ontvang  en  be- 
vestig.  Die  bevestiging  is  waargeneem 
deur  Dr  DJC  van  Wyk  as  Pastorale  le- 
raar,  daarna  het  die  Intreerede  van  Ds 


Dr  en  mev  HT  van  Deventer  en  gesin 


van  Deventer  plaasgevind. 

Groete  boodskappe  is  deur  verskillende 
instansies  en  persone  oorgebring  o.a. 
namens  die  ring  van  Zuurfontein  - Ds  RP 
Botha,  namens  gemeente  Witbank-  Oudl 
JPJ  Coetzer,  Susterskerke  en  gemeenskap 
- Ds  HJC  van  Wyk  van  die  Ned  Geref 
Kerk  gemeente  Kempton  Hoogland, 
Kerkraad  en  gemeente  - Oudl  JC  Pieter- 
sen,  NHSV  - Mev  I Hefer,  oorhandigings 
is  ook  namens  die  Kerkraad  en  gemeente, 
NHSV  en  Jeugvereniging  gedoen. 

Die  gemeente  en  koor  het  op  spontane 
wyse  die  leraarspaar  uit  Psalm  100  en 
Psalm  128  toegesing.  Die  koor,  onder 
leiding  van  Mike  Evert  het  die  program 
afgesluit  met  die  sing  van  Gesang  294. 

Die  Sustersvereniging  het  gesorg  vir  ’n 
smaakvolle  ete  in  die  saal  wat  opgehelder 
is  deur  pragtige  blomme. 

By  dié  geleentheid  was  daar  ook  verskil- 
lende  eregaste  teenwoordig,  o.a.  Dr  en 
Mev  MJ  du  P Beukes  vorige  leraarspaar 
van  die  gemeente,  verskeie  predikante  uit 
die  ring  van  Zuurfontein,  Skoolhoofde  en 
’n  groot  groep  gemeentelede  van  Wit- 
bank.  By  die  geleentheid  het  Oudl  en 
Mev  HL  Fourie  opgetree  as  gasheer  en 
gasvrou’. 

Op  die  kerkraadsvergadering  van  15  Novem- 
ber  1982  het  ds  Van  Deventer  vir  die  eerste 
keer  as  voorsitter  van  die  kerkraadsverga- 
dering  opgetree.  By  die  geleentheid  het  dr 
Van  Wyk  ds  Van  Deventer  genooi  om  sodra 
hy  ‘’n  beter  insig  in  die  werksaamhede  van  die 
gemeente  het,  dit  hom  vry  staan  om  sake  te 
heroorweeg  en  te  wysig’.  Reeds  op  hierdie 
vergadering  het  dit  ook  duidelik  geword  dat 

ds  Van  Deventer  hom  nes  sy  voorgangers  in 
die  gemeente,  verder  in  die  teologiese  studie 
wou  bekwaam.  Hy  het  naamlik  verlof  gevra 
om  tot  Februarie  1983  van  die  doen  van 
huisbesoek  verskoon  te  word  aangesien  hy 
besig  was  met  sy  doktorale  eksamen  in  die 
Praktiese  Teologie.  In  Maart  1983  het  hy 
inderdaad  die  eksamen  suksesvol  voltooi  en 
kon  hy  met  sy  doktorale  proefskrif  begin.  Vir 
die  volgende  drie  jaar  worstel  hy  met  die 
proefskrif  ‘Die  Begronding  van  die  Neder- 
duitsch  Hervormde  Kerk  van  Afrika  se  On- 
derwysbeleid  1902-1985’,  wat  gelukkig  ook 
met  sukses  bekroon  word  as  die  doktorsgraad 
in  teologie  op  11  April  1986  deur  die 
Universiteit  van  Pretoria  aan  hom  toegeken 
word.  Onderwys  is  dus  ds  Van  Deventer  se 
belangstellingsveld  en  spesialiteitsgebied  en 
as  voorsitter  van  die  Raad  vir  Opvoeding  en 
Onderwys  van  die  Nederduitsch  Hervormde 
Kerk,  as  lid  van  die  Interkerklike  Kommissie 
vir  Opvoeding  en  Onderwys  en  lid  van  die 
Transvaalse  Afrikaanse  Ouervereniging  lewer 


Mnr  JC  Pietersen:  Skriba  (1981  - 1984) 


MnrPCJ  Matthews:  Skriba  1985 


hy  in  die  verband  betekenisvolle  werk. 

Ds  Van  Deventer  het  gelukkig  ’n  goed 
geordende  gemeente  aangetref  en  hy  kon  dus 
voortbou  op  hegte  fondamente  wat  reeds  gelê 
was.  Die  metode  om  kommissies  as  organe 
van  bystand  vir  die  kerkraad  te  implimenteer 
is  verder  benut  en  uitgebou.  As  vaste  kommis- 
sies  was  daar  die  kommissie  van  die  kerkraad, 
finansiële  kommissie,  instandhoudingskom- 
missie,  evangelisasiekommissie,  kategese- 
kommissie,  kommissies  vir  weermagmanne  en 
hulle  gesinne,  behoeftige  en  verwaarloosde 
gesinne,  siekes,  bejaardes,  huweliksprobleme, 
sensus  en  statistiek,  sekuriteit  en  ’n  diakonale 
dienskomitee.  Toe  dit  nodig  geword  het  om  ’n 
pastorie  te  bou  is  ook  weer  ’n  boukommissie 
aangestel  en  vir  die  viering  van  die  vyftigste 
verjaardag  van  die  gemeente  is  ook  reeds  in 

1987  ’n  kommissie  aangestel. 

Reeds  op  die  kerkraadsvergadering  van 
19  November  1984  het  die  instandhoudings- 
kommissie  verslag  gedoen  dat  dit  baie  duur 
was  om  die  dak  van  die  pastorie  te  herstel. 

Die  gedagte  was  dat  dit  in  belang  van  die 
gemeente  sou  wees  om  óf  ’n  ander  pastorie  te 
koop  óf  om  ’n  ander  een  te  bou.  Ds  Van 
Deventer  het  dit  dringend  onder  aandag  van 
die  kerkraad  gebring  dat  hy  en  sy  gesin 
tevrede  was  met  die  bestaande  pastorie  en  dat 
die  gedagte  aan  ’n  nuwe  pastorie  nie  van  hulle 
af  kom  nie.  Vir  die  volgende  drie  jaar  is 
dikwels  oor  die  aankoop  of  aanbou  van  ’n 
pastorie  gehandel  totdat  aan  die  begin  van 


Diakonale  dienskomitee:  Mev  C 
Valkenburg,  dr  HT  van  Deventer  en  mev  A 
Dreyer 


1988  ’n  pragtige  nuwe  pastorie  deur  dr  en  mev 
Van  Deventer  en  gesin  betrek  kon  word. 

In  Februarie  1986  het  die  Nederduitsch 
Hervormde  Kerk  die  feit  dat  hy  vir  ’n  verdere 
honderd  jaar  na  die  mislukte  kerkvereniging 
van  1885  kon  voortbestaan,  feestelik  en  dank- 
baar  herdenk.  Hieraan  het  die  gemeente 
Zuurfontein  ook  meegedoen  deur  ’n  bydrae 
tot  die  Fonds  vir  Gemeente-opbou  te  maak,  ’n 
groeteboodskap  te  stuur  en  ’n  klip  met  die 
gemeente  se  naam  op  na  die  feesterrein  te 
Witfontein  te  neem  vir  inbou  in  die  omhei- 
ningsmuur  rondom  die  herstelde  fondasie  in 
die  ou  Witfontein  kerkgebou  en  gedenkplaat 
van  1986. 


Mev  SF  Holtzhauzen:  Redakteur  van  Die  Anker 

Diensgroep  vir  bejaardes:  Mevv  S Nice  en  C 
Valkenburg 


Koster:  Mnr  WA  Potgieter 


Nuwe  pastorie:  Partridgelaan  74,  Allen  Grove, 
Kempton  Park 


Orreliste:  Mev  PC  Oosthuizen 

Uitvoerende  Kommissie. 

Agter:  Oudle  JA  Myburgh,  N du  Plessis,  JH  Oosthuizen,  diak  O Wiggens  en  oudl  D van  Niekerk.  Voor: 
Oudl  M Coetsee,  mev  PC  Oosthuizen,  dr  HT  van  Deventer,  mev  CJ  Fourie  en  oudl  HL  Fourie. 


Finansiëlekommissie. 

Agter:  Diakens  AB  Kruger  en  PJ  Deysel,  oudl  JB  Dorfling  en  diaken  O Wiggens.  Voor:  Diak  JC  Dreyer, 
dr  HT  van  Deventer,  oudl  HL  Fourie  en  mev  CJ  Fourie. 

Kategete. 

Agter:  Diak  O Wiggens,  mej  S van  Vuuren,  mevv  P Potgieter  en  A Dreyer,  oudl  N du  Plessis,  mev  E 
Viviers,  diak  AA  van  der  Merwe,  oudl  JC  van  der  Merwe,  mejj  E Kruger,  A Riekert,  R van  der  Merwe 
en  D Hoffman,  mevv  J van  der  Merwe  en  E Oherholzer.  Voor:  Mew  D Wiggens,  G du  Plessis,  M 
Rossouw  en  S van  der  Merwe,  dr  HT  van  Deventer,  mev  J Myburgh,  oudle  JA  Myburgh,  Hl  Fourie  en 

SP  Fourie. 


Instandhoudingskomitee. 

Agter:  Oudle  PW  van  Rensburg  en  PD  Steyn.  Voor:  Diak  WA  Potgieter,  dr  HT  van  Deventer  en  diak  O 

Wiggens. 

Sekerheidskomitee. 

Agter:  Oudle  PD  Steyn  en  SP  Fourie,  diak  HA  Valkenburg  en  oudl  GP  Potgieter.  Voor:  Oudl  PL 
Bezuidenhout,  drHT  van  Deventer,  diakens  PJ  Deysel  en  WA  Potgieter. 


Basaarkomitee. 

Agter:  Oudle  JC  van  der  Merwe  en  JA  Myburgh,  diak  HA  Valkenburg,  oudl  JB  Dorfling,  diakens  AB 
Kruger  en  PJ  Deysel,  br  P Rossouw  en  oudl  PD  Steyn.  Voor:  Mev  R Kruger  en  A Vledder,  oudl  AF 
Opperman,  mev  J van  der  merwe,  dr  HT  van  Deventer,  mev  C Engelbrecht,  oudl  HL  Fourie  en  mev  D 

Wiggens. 

Musiekkommissie. 


Agter:  Dr  HT  van  Deventer  en  dr  DJC  van  Wyk.  Voor:  Mew  PC  Oosthuizen  en  M Coetsee. 


Jeugverenigingbestuur. 

Agter:  Mejj  D Hoffman,  E Riekert,  A Riekert  en  H Myburgh.  Voor:  Oudl  N du  Plessis,  dr  HT  van 

Deventer,  P Rossouw  en  mej  E Kruger. 

Koor. 

Agter:  Mej  Potgieter,  mewA  Roets  en  S Brits,  mej  M Coetsee,  mew  G Booyse  en  P Potgieter,  diakAG 
Pieterse,  oudle  PW  van  Rensburg  en  AF  Opperman.  Voor:  Mew  R Pieterse,  M van  Rensburg  en  M 
Rossouw,  dr  HT  van  Deventer,  mew  PC  Oosthuizen,  M Coetsee  en  A Vledder. 


Reëlingskomitee  van  Gedenkalbum. 

Agter:  Oudle  HL  Fourie  en  AF  Opperman.  Voor:  Dr  HT  van  Deventer  en  mev  C Engelbrecht.  Inlas: 

Mev  SF  Holtzhauzen. 

Katkisante  (1989). 

Voor:  Charmaine  Roux,  Elsa  Piek,  Petro  Groenewald,  dr  HT  van  Deventer,  mev  J Myburgh,  Marius 
Coetsee  en  Jackie  Smit.  Middel:  Brenda  de  Lange,  Elmarie  Riekert,  Maryka  Botes,  Wanda 
Valkenburg,  Brita  Blignaut,  Almien  Zeller,  Anél  van  der  Merwe,  Heleen  Myburgh,  Delene  Watson  en 
Adri  Landman.  Agter:  Johan  Landman,  Deon  du  Preez,  Willie  Oudegeest,  Johan  van  der  Nest  en 
Johan  Venter.  Afwesig:  Jan-Lodewyk  Serfontein  en  Flip  Vermeulen. 


Die  kansel  waarvandaan  sedert  1953  gereelde  evangelieverkondiging  plaasvind 

Kerkraad  Nederduitsch  Hervonnde  Gemeente  Zuurfontein  (1989). 

Agter:  Diakens  JC  Dreyer  en  DJL  van  Staden,  oudle  PW  van  Rensburg  en  NJH  Grobler,  diak  PC 
Móller,  oudle  AM  Fourie  en  GP  van  den  Berg.  Tweede  ry:  Oudle  WJ  van  Zyl  en  JH  Groenewald,  diak 
GWP  Brits,  oudl  JH  Oosthuizen,  diakens  JP  Venter,  PJ  Deysel,  NW  Lindford,  HA  Valkenburg,  JS 
Blignaut  en  JR  Brits  (jr),  oudl  JB  Dorfling,  diakens  AB  Kruger  en  WJ  Blignaut,  oudle  CJ  Cronje  en  JJ 
Hoffman.  Eerste  ry:  Oudle  SZS  Pretorius  en  JJ  de  Beer,  diaks  O Wiigens  enAG  Pieterse,  oudl  D van 
Niekerk,  diaks  JP  Watson,  P Steenberg  en  AA  van  der  Merwe,  oudle  SP  Fourie,  PJD  Putter,  JR  Brits 
(sr)  en  AF  Opperman,  diak  PJ  van  der  Merwe,  oudle  GA  Húbner  en  N du  Plessis,  diaks  DJG  Bosman 
en  J Steyn  en  oudl  GP  Potgieter.  Voor:  Diak  WA  Potgieter,  oudl  M Coetsee,  diak  M Coetsee,  oudl  HL 
Fourie,  diak  CJ  Fourie  (Skriba),  oudlJA  Myburgh,  dr  HT  van  Devneter,  diaksJC  Engelbrecht,  HJ  van 
Heerden  en  MF  Húbner,  oudle  PL  Bezuidenhout,  PJ  Blignaut,  RJC  Duvenage  en  GPA  Pieterse. 

Inlasfotos:  Oudl  S Budricks,  en  JJ  Kachelhoffer  en  diak  SF  Holtzhauzen. 

Mnr  WM  du  P Strydom:  Skriba  1986 


MnrHJ  Venter:  Kassier  (1974  - 1976) 


12 


Hoofstuk  2 


Die  NHSV-tak  Zuurfontein 


die  konsistorie  vergader  het  vir  die  stigting 
van  die  tak.  Die  notule  van  die  stigtingsver- 
gadering  vertel  die  gebeure  die  beste: 

‘Notule  van  die  Nederduitse  Hervormde 
Kerk  Sustersvereniging  (NHSV)  stigtings- 
vergadering  gehou  op  Saterdag  26e  Sep. 
om  3 nm  in  die  konsistorie  van  die  Kerk. 

Mev  (ds)  JC  du  Plessis  neem  die  voorsit- 
ster  stoel  in  en  lees  Hand  9 vanaf  vers  32 
en  doen  daarna  ’n  gebed. 


Hierna  verwelkom  sy  die  aanwesige  sus- 
ters  en  rig  ’n  woordjie  van  bemoediging 
en  blydskap  in  sover  dat  ons  ’n  vereniging 
gaan  stig.  Die  doel  van  die  sustersbyeen- 
koms  is  om  ’n  NHSV  te  stig. 


Mev  Malie  Duvenage:  Stigterslid  van  die  NHSV 


Anders  as  die  gemeente  kan  die  NHSV-tak 
van  Zuurfontein  eers  oor  drie  jaar  in  1992 
‘haar’  vyftigste  verjaardag  vier.  Die  tak  is 
naamlik  nie  gestig  saam  of  net  na  die  af- 
stigting  van  die  gemeente  nie.  Trouens  op 
daardie  stadium  het  die  Nederduitsch  Her- 
vormde  Sustersvereniging  nog  glad  nie  be- 
staan  nie  aangesien  die  vereniging  eers  in 
1940  tot  stand  gekom  het.  In  Germiston- 
gemeente  het  wel  die  Dorkas-vereniging 
bestaan,  waarmee  sommige  van  die  susters  en 
kerkraadslede  vertroud  was.  Vandaar  dat  die 
kerkraad,  soos  tevore  reeds  gemeld,  die  naam 
Dorkas  bo  Sustersvereniging  verkies  het.  Die 
rede  of  redes  waarom  die  tak  te  Zuurfontein 
eers  twee  jaar  nadat  die  vereniging  tot  stand 
gekom  het,  gestig  is,  is  onbekend.  In  elk  geval 
was  dit  ’n  heuglike  geleentheid  toe  elf  susters 
onder  leiding  van  mev  (ds)  JC  du  Plessis  in 


9 

T': 


Mevv  Heilie  Snyman  en  Marie  Marais: 
Stigterslede  van  die  NHSV.  Tans  inwoners 
van  Ons  Tuis  Johannesburg 

Sy  behandel  die  konstitusie  en  huishoude- 
like  reëls  en  vra  ’n  voorstel  tot  die  stigting 
van  so  ’n  vereniging.  Mej  E Burger  stel 
voor  dat  so  ’n  vereniging  gestig  sal  word, 
gesekondeer  deur  mev  A Botha. 

Nou  word  ’n  voorstel  gevra  vir  ’n  tydelike 
sekretaresse.  Mev  M Marais  stel  mej  E 
Burger  voor,  gesekondeer  deur  mev  E 
Burger.  Na  stemming  neem  mev  Maria 
Marais  waar  as  tydelike  sekretaresse. 

Nou  word  oorgegaan  tot  verkiesing  van 
die  bestuur. 

Die  volgende  word  voorgestel  as  voor- 
sitster  mej  E Burger,  mev  JM  Steyn.  Met 
geslote  briefies  word  gestem  en  mej  E 
Burger  word  gekies. 

As  vice-voorsitster  word  die  volgende 
voorgestel  nl.  mev  A Botha  en  mev  Steyn. 
Mev  A Botha  word  gekies. 

Voorstelle  vir  sekretaresse  word  gevra  en 
mev  Malie  Duvenage  en  mev  M Marais 
word  voorgestel  en  mev  Malie  Duvenage 
word  gekies. 

Vir  vice-sekretaresse  word  voorgestel  mev 
M Marais  en  sy  word  gekies. 

Die  volgende  word  voorgestel  vir  tesou- 
riere  nl.  mev  S du  Plessis,  Mev  H Snyman. 
Mev  S du  Plessis  word  gekies. 

As  lede  word  gekies  mev  B van  Dyk  en 
mev  Steyn. 

Die  hele  bestuur  is  as  volg: 

Voorsitster:  Mej  E Burger 
Vise-voorsitster:  Mev  A Botha 


Sekretaresse  : Mev  M Duvenage 
Vise-sekretaresse:  Mev  M Marais 
Tesouriere:  Mev  S du  Plessis 
Addisionele  lede:  Mev  B van  Dyk  en 
Mev  Steyn. 

Susters  teenwoordig:  die  bestuur  soos 
gekies  asook  mev  H Snyman,  mev  Martie 
Duvenage,  mej  C Jacobs  en  ’n  besoekster 
mev  Van  Tonder. 

Mej  E Burger  rig  ’n  woordjie  van  dank  en 
waardering  aan  mev  (ds)  JC  du  Plessis  vir 
haar  oorkoms  en  die  stigting  van  die 
NHSV  asook  vir  voorlopige  raad  en  hulp 
wat  sy  aanbied.  Ons  bly  haar  baie  dank- 
baar  daarvoor.  Ook  bedank  mej  Burger 
die  susters  vir  die  vertroue  in  haar  gestel 
en  spreek  die  hoop  uit  van  ’n  hartlike 
samewerking. 

Die  volgende  kerkraadslede  was  teen- 
woordig:  Ouderlinge  P Snyman,  JMJ 
Steyn,  en  diakens  F Marais  en  B du 
Plessis. 

Na  die  stigting  word  besluit  om  ’n  be- 
stuursvergadering  te  hou  op  Saterdag  10 
Oktober  om  3 nm  by  die  huis  van  mev  B 
van  Dyk,  teneinde  alle  sake  i.s.  die  NHSV 
se  werksaamhede  te  reël. 

Na  die  sing  van  Ps  146  vers  3 het  die 
vergadering  verdaag.’ 

Dit  was  ’n  klein  groepie  susters  wat  die  tak 
gestig  het,  maar  in  die  jare  wat  gevolg  het,  het 
hulle  waardevolle  dienswerk  in  die  gemeente 
gelewer.  Trouens  in  meeste  gemeentes,  het 
hierdie  NHSV-tak  nooit  baie  groot  getalle 
aktiewe  lede  gehad  nie.  Die  geweldige  hoe- 
veelheid  diens  wat  die  tak  aan  die  gemeente 

Zuurfontein  gelewer  het,  kan  moeilik  na 
waarde  geskat  word.  Deur  troue  onbaatsug- 
tige  liefdesdiens  is  nie  alleen  oor  die  jare  heen 
groot  bedrae  geld  ingesamel  nie,  maar  ook 
deur  opregte  Christelike  versorging  van  armes 
en  bystand  aan  siekes  en  bejaardes  het  die 
NHSV-tak  van  Zuurfontein  die  leuse  van  die 
vereniging  ‘Wees  ’n  seën’  prakties  gestalte 
gegee. 

Tot  met  die  ontvangs  van  ds  en  mev  Roos 
as  eerste  pastoriepaar  in  1946,  moes  die  tak 
sonder  ’n  predikantsvrou  as  voorsitter  klaa- 
rkom.  Op  die  takvergadering  van  12  Desem- 
ber  1942  is  mev  (ds)  JC  du  Plessis  as  ‘presi- 
dente’  van  die  tak  benoem  en  het  sy  beloof 
om  so  dikwels  dit  vir  haar  moontlik  was,  die 
takvergaderings  by  te  woon.  Hoewel  sy  hier- 
die  belofte  uitgevoer  het,  was  die  susters 
meesal  op  hulleself  aangewys.  Dit  het  egter 
gou  geblyk  dat  mej  Burger  en  die  bestuur  be- 
kwame  leiding  aan  die  tak  gegee  het  en  dat 
van  hulle  af  genoeg  inspirasie  en  motivering 
uitgegaan  het  om  die  taklede  voortdurend 


aktief  te  hou.  Die  organiseer  van  ’n  basaar, 
die  versorging  van  naaldwerk,  die  hou  van  ’n 
móre-mark,  die  omsien  na  behoeftiges  en 
siekes,  die  bywoon  van  Diakonale  vergade- 
rings  en  NHSV-konkresse  is  alles  met  entoesi- 
asme  en  toewyding  aangepak.  Baie  Saterdag- 
middae,  dan  weer  Vrydagmiddae  of  Donder- 
dagaande  is  deur  hierdie  susters  opgeoffer  vir 
hulle  maandelikse  vergaderings.  Nooit  was  ’n 
bedrag  te  klein  om  nie  daarvoor  dankbaar  te 
wees  nie.  So  kon  na  ’n  móre-mark  in  April 
1945,  wat  spesiaal  vir  die  doel  gehou  is, 
gerapporteer  word  dat  drie  pond,  vyftien 
sjielings  en  twee  pennies  vir  die  pastorie- 
boufonds  ingesamel  is.  Die  betrokke  vergade- 
ring  het  daarop  besluit  om  die  bedrag  uit  die 
kas  aan  te  vul  tot  vyf  pond  wat  aan  die  kassier 
van  die  gemeente  oorbetaal  moes  word. 

Met  die  kerkraad  en  die  diakonie  is 
voortdurend  ten  nouste  saamgewerk.  Baie 
susters  het  dikwels  vir  ure  lank  met  kollekte- 
bussies  êrens  in  Kempton  Park  gestaan  om  vir 
die  Nederduitsch  Hervormde  Weeshuis  te 


Die  NHSV Zuurfontein  (1945) 

Agter:  Mew  S du  Plessis,  M Marais,  M Duvenage,  C du  Plessis  en  L Muller,  mej  S Burger  (Tesourier) 
en  mev  H Snyman.  Middel  ry:  MewA  Oosthuizen  en  M Ferreira,  mev  (ds)  du  Plessis  (President),  mej 
E Burger  (Voorsitster),  mev  (ds)  Roos,  mev  M Duvenage  (Sekretaresse)  en  mev  E van  Dyk  Voorste  ry: 

Mew  F Smit,  C Wolfaardt  en  E Vermeulen. 

kollekteer.  Benewens  gereelde  bydraes  aan 
die  Teologiese  Opleidingsfonds,  die  Mediese 
Fakulteit  (UP),  die  Christelike  Vrou  en  Ons 
Tuis,  is  ook  gereeld  aan  ander  instansies  wat 
op  een  of  ander  wyse  met  dienslewering  besig 
was,  hulp  verskaf,  hetsy  finansieel  of  ander- 
sins.  Selfs  ten  opsigte  van  die  buiteland  het 
die  tak  Zuurfontein  ’n  verantwoordelikheid 
gevoel,  daarom  het  hulle  op  10  November 
1945  aan  die  hoofbestuur  van  die  vereniging 
gerig  om  te  vra  dat  sowel  aan  Holland  as  aan 
Duitsland  hulp  verleen  moes  word  om  die 
nood  na  die  oorlogsgeweld  daar  te  help  lenig. 
Self  het  hulle  ook  daadwerklik  bydraes  in 
hierdie  verband  gemaak. 

MEV  (DS)  GJJ  ROOS  1946  - 1948 

Reeds  op  27  Oktober  1945,  dit  wil  sê  nog  drie 
dae  voordat  die  gekombineerde  kerkraad  van 
Primrose  en  Zuurfontein  vir  die  eerste  keer 
sou  beroep,  het  die  NHSV-tak  en  die  kerk- 
raad  van  Zuurfontein  byeengekom  om  reë- 
lings  te  tref  vir  die  ontvangs  van  die  te 
beroepe  predikantspaar.  Die  susters  het  by 
monde  van  hulle  voorsitster,  mej  E Burger, 
hul-le  ‘innige  waardering’  uitgespreek  vir  die 
vooruitsig  om  uiteindelik  ’n  eie  predikants- 
vrou  te  kon  ontvang.  Die  kerkraad  wou  hê  dat 
die  susters  ’n  funksie  op  1 Desember  1945 
moes  reël  om  geld  in  te  samel  vir  die  ontvangs 
van  die  predikantspaar  wat,  soos  die  kerkraad 
gehoop  het,  reeds  op  8 Desember  ontvang  sou 
kon  word.  Begryplik  het  die  suster  besware 
gehad  teen  twee  sulke  belangrike  funksies 
binne  ’n  week.  Gelukkig  het  die  ontvangs  van 
ds  en  mev  Roos  op  Vrydag  18  Januarie  1946 
plaasgevind. 

Op  12  Januarie  1946  het  die  tak  vergader 
om  die  finale  reëlings  vir  die  ontvangs  van  ds 
en  mev  Roos  te  tref.  Mev  Duvenage  is  aange- 


wys  om  namens  die  NHSV-tak  ’n  adres  aan 
mev  Roos  te  oorhandig.  By  dieselfde  verga- 
dering  het  mej  E Burger  aangekondig  dat  sy 
moes  bedank  as  voorsitter  omdat  sy  na  Preto- 
ria  sou  verhuis.  Die  vergadering  wou  egter  nie 
haar  bedanking  aanneem  voor  na  die  volgen- 
de  vergadering  van  die  tak  op  9 Februarie 
1946  nie.  Op  hierdie  vergadering  was  mev 
Roos  dan  die  eerste  keer  teenwoordig  en  is  sy 
verkies  tot  voorsitter  van  die  tak. 

Mej  Burger,  die  uittredende  voorsitter  het 
mev  Roos  namens  die  tak  van  harte  verwel- 
kom: 

‘Sy  wens  ook  die  susters  baie  geluk  met 
hulle  nuwe  voorsitster  en  sy  wens  ook  dat 
ons  net  so  lekker  sal  saamwerk  met  haar 
as  wat  ons  gedoen  het  in  die  drie  jaar  wat 
sy  ons  voorsitster  was’. 

Mev  (ds)  JC  du  Plessis,  wat  ook  teenwoordig 
was  het  mej  Burger  bedank  vir  haar  onbaat- 
sugtige  diens  in  die  voorafgaande  drie  jaar. 

Vir  die  volgende  twee  jaar  kon  die  tak 
voorspoedig  werk  onder  die  leiding  van  mev 
Roos.  Gedurende  1947  is  daar  selfs  ’n  subtak 
te  Bredell  gestig. 

By  geleentheid  van  die  takvergadering 
van  11  Junie  1947  is  eenparig  besluit  om  die 
volgende  broeders  uit  te  nooi  om  erelede  van 
die  tak  te  word:  Mnre  Muller,  Duvenage, 
Oosthuizen,  Snyman,  JS  Duvenage,  L Rob- 
berts,  M Diedericks,  B du  Plessis  en  AS  Mein- 
tjies.  Om  erelede  te  kon  wees  moes  hulle  jaar- 
liks  een  pond  en  een  sjieling  aan  ledegeld 
betaal. 

Dit  is  ongelukkig  onbekend  of  al  hierdie 
broeders  wel  die  uitnodiging  aanvaar  het. 

Teen  die  einde  van  1947  is  die  kombina- 
sie  tussen  Primrose  en  Zuurfontein  verbreek 
en  kon  mev  Roos  nie  langer  voorsitter  wees 
nie.  ’n  Nuwe  bestuur  is  daarop  op  7 Januarie 

1948  saamgestel  met  mev  M Marais  as  voor- 
sitter,  mev  H Snyman  as  vise-voorsitter,  mev 
M Duvenage  as  sekretaresse,  mev  HM  van 
Wyk  as  vise-sekretaresse,  mev  E Burger  as 
tesouriere  en  drie  addisionele  lede  naamlik 
mevroue  G du  Plessis,  L Muller  en  M Klop- 
pers.  Die  tak  het  met  hartseer  afskeid  geneem 
van  mev  Roos. 

MEV  (DS)  JH  VAN  STADEN  1948  - 1955 

Gelukkig  was  die  gemeente  nie  lank  vakant 
nie  aangesien  proponent  JH  van  Staden  reeds 
op  1 Februarie  1948  in  die  gemeente  bevestig 
is.  Op  die  vergadering  van  9 Februarie  1948 
het  die  NHSV  hulle  vreugde  oor  die  koms  van 
ds  Van  Staden  soos  volg  geboekstaaf: 

‘Dit  is  die  grootste  mylpaal  wat  ons  nog 
behaal  het  in  ons  gemeente.  Lank  het  ons 
daarna  uitgesien  om  tog  ook  eendag  ons 
eie  predikant  te  mag  hê,  en  eindelik  het 
die  tyd  ook  aangebreek.  Ons  is  die  Heer 
ook  baie  dankbaar  vir  ds  Van  Staden  wat 
ons  glo  na  ons  gestuur  is’. 

Hoewel  ds  Van  Staden  nou  die  eerste  inwo- 
nende  predikant  van  die  gemeente  was,  was 
hy  nog  ongetroud  en  was  daar  dus  nog  nie  ’n 
inwonende  predikantsvrou  nie.  Gelukkig  het 
ds  Van  Staden  nie  te  lank  ongetroud  gebly  nie 
en  by  die  Junie-vergadering  kon  die  tak  met 
verwagting  notuleer  van  die  aanstaande  ont- 
vangs  van  hulle  eie  predikantsvrou: 

‘Dit  is  vir  ons  ’n  groot  voorreg  om  ons  eie 
predikantsvrou  te  mag  ontvang  as  lid  van 
ons  vereniging.  Dit  is  ’n  voorreg  waarvoor 
ons  die  Heer  moet  dank,  daar  ons  al  met 
soveel  verlange  uitgesien  het  om  ook  een- 
dag  ons  eie  predikant  en  predikantsvrou 


te  mag  hê.  As  die  Heer  dit  so  wil,  sal  ons 
mev  Van  Staden  voorstel  en  ontvang  as 
voorsitster  van  ons  tak  op  Woensdag  28 
Julie  1948’. 

So  het  ’n  verbintenis  tussen  die  jong  predi- 
kantsvrou  en  die  NHSV-tak  van  Zuurfontein 
begin  wat  tot  die  begin  van  1955  sou  duur. 

Armversorging,  insameling  van  fondse  en 
siekebesoek  het  getrou  aandag  van  die  tak 
ontvang.  Deurentyd  was  daar  talle  aktiwiteite 
wat  deur  die  tak  beplan  en  uitgevoer  is.  Ten 
opsigte  van  die  siekebesoek  is  daar  een  suster 
wat  vir  baie  jare  die  plig  namens  die  tak  be- 
hartig  het  en  dit  was  mev  S du  Plessis,  een  van 
die  stigterslede  van  die  tak.  Sy  het  gereeld  by 
elke  takvergadering  verslag  gedoen  van  al  die 
siekes  en  watter  reëlings  getref  is  om  hulle  te 
besoek.  Soms  moes  sy  rapporteer  dat  sy  van- 
weë  haar  eie  gesondheidstoestand  nie  almal 
kon  besoek  nie,  maar  met  die  belofte  daarby 
dat  sy  sodra  sy  self  beter  was  weer  haar  plig 
sal  doen. 

Op  31  Januarie  1952  het  die  poskoets,  as 
deel  van  die  Van  Riebeeckfees  of  driehon- 
derdjarige  fees  van  blanke  beskawing  in  Suid- 
Afrika,  Kempton  Park  besoek.  Hieraan  het 
die  Zuurfontein-tak  op  versoek  van  die 
ATKV  deelgeneem  en  was  verantwoordelik 
vir  die  stalletjie  waar  koffie  en  tee  bedien  is. 

In  breër  verband  as  die  gemeente  is  ge- 
reeld  fondse  ingesamel  en  aangestuur  vir  die 
Oue  Tehuise,  die  Weeshuis  en  die  Ondersteu- 
ningsraad. 

Op  die  vergadering  van  13  Augustus  1952 
kon  die  lede  die  bouplanne  van  die  nuwe 
kerkgebou  inspekteer.  Almal  was  baie  tevrede 
met  wat  hulle  gesien  het  en  nou  kon  hulle  aan 
die  werk  spring  om  geld  in  te  samel  vir  die 
kerkbanke  wat  hulle  aandeel  ten  opsigte  van 
die  kerkbouprojek  sou  wees. 

Op  allerlei  wyse  is  geld  nou  ingesamel.  ’n 

Interessante  metode  was  dat  van  elke  suster 
verwag  is  om  een  Sondag  per  maand  twee 
persone  vir  ete  te  nooi  waarvoor  hulle  dan 
drie  sjielings  per  maaltyd  moes  betaal.  Verder 
is  ook  van  tyd  tot  tyd  persone  na  uitverkopings 
van  verlore  goedere  deur  die  Suid-Afrikaanse 
Spoorweë  en  ander  instansies  gestuur,  wat 
dan  weer  teen  ’n  wins  herverkoop  is.  Nog  ’n 
nuwe  metode  van  fondsinsameling  op  daardie 
stadium  was  die  bediening  by  huweliks- 
onthale. 

Met  sowel  die  hoeksteenlegging  op  18 
April  as  inwyding  van  die  kerkgebou  op  17 
Oktober  het  die  NHSV-tak  die  verantwoor- 
delikheid  gehad  om  vir  die  verversings  te  sorg. 
Dit  het  noukeurige  beplanning  en  baie  harde 
werk  gevra.  Op  10  November  1953  kon  die 
susters  vir  die  eerste  keer  in  die  konsistorie 
van  die  nuwe  kerkgebou  vergader. 

’n  Enkele  keer  het  dit  gebeur  dat  susters 
onderling  ’n  bietjie  teen  mekaar  geskaaf  het. 
Nadat  ds  Van  Staden  op  die  vergadering  van 
13  Maart  1953  skerp  en  duidelik  oor  die  saak 
standpunt  ingeneem  het,  het  die  spangees  en 
spanwerk  van  vroeër  weer  na  vore  gekom. 

Op  11  Junie  1954  het  die  takvergadering 
besluit  om  in  twee  groepe  te  verdeel.  Een 
groep  wat  in  die  oggend  sou  vergader  en  een 
groep  wat  in  die  aand  sou  vergader.  Van  tyd 
tot  tyd  sou  daar  dan  ’n  algemene  vergadering 
gehou  word.  Daar  sou  net  een  bestuur  wees 
met  twee  hulptesouriere,  een  vir  elke  groep, 
wat  weer  by  die  hooftesouriere  sou  afdra. 

Op  die  eerste  vergadering  van  Januarie 
1955  het  dit  geblyk  dat  nog  ongeveer  agt- 
honderd  pond  op  die  kerkbanke  verskuldig 
was.  Allerlei  planne  is  toe  bedink  om  te 
probeer  om  die  bedrag  voor  die  einde  van 
1955  af  te  betaal. 

Aangesien  ds  Van  Staden  op  die  tydstip 
besluit  het  om  ’n  beroep  te  aanvaar,  het  mev 
Van  Staden  op  15  Maart  1955  vir  die  laaste 


keer  voorgesit  op  die  vergadering.  By  die 
geleentheid  het  die  lede  van  haar  afskeid  ge- 
neem  en  haar  hartlik  bedank  vir  die  opoffe- 
ringe,  leiding  en  liefde  van  haar  kant. 

MEV  (DS)  ROOS  1955 

Na  die  vertrek  van  mev  Van  Staden  het  die 
tak  blykbaar  ietwat  laat  slaplê.  Of  hulle  ooit 
vergader  het  is  nie  bekend  nie.  In  elke  geval  is 
daar  geen  notule  van  enige  vergadering  tussen 
15  Maart  en  3 Augustus  1955  nagelaat  nie.  Op 
3 Augustus  het  mev  Roos  voorgesit  op  ’n  be- 
stuursvergadering  en  op  5 Augustus  op  die  al- 
gemene  vergadering  van  die  tak.  By  die  ge- 
leenthede  het  sy  dit  as  haar  wens  uitgespreek 
dat  net  so  aangenaam  saamgewerk  sou  kon 
word  as  by  die  vorige  geleentheid  toe  sy  in  die 
gemeente  werksaam  was. 

Groot  skok  en  verslaenheid  het  die  tak 
egter  getref  toe  mev  Roos  skielik  en  onver- 
wags  oorlede  is.  Op  9 September  het  sy  nog 
vol  entoesiasme  die  takvergadering  gelei  waar 
allerlei  bedrywighede  beplan  is.  Kort  daarna 
egter  is  sy  oorlede.  Op  die  daaropvolgende 
takvergadering  van  14  Oktober  1955  het  mev 
M Duvenage,  wat  toe  moes  oorneem  as  voor- 
sitster,  in  die  lig  van  die  tragiese  gebeure  ’n 
beroep  op  die  susters  gedoen  om  saam  te 
staan,  mekaar  te  verdra  en  lief  te  hê  ‘onder 
die  moeilike  omstandighede  waarin  ons  ons 
bevind,  want  ons  is  soos  skape  sonder  ’n 
herder’. 

Die  werk  het  egter  nie  tot  stilstand  gekom 
nie  en  die  doelwit  om  die  skuld  op  die  kerk- 
banke  af  te  betaal  is  op  ’n  paar  pond  na  voor 
die  einde  van  1955  bereik.  Vroeg  in  1956  is 
ook  die  ontbrekende  bedrag  ingesamel  en  aan 
die  kerkraad  afgedra.  Skaars  was  dit  gedoen 
of  die  tak  het  ’n  orrelfonds  gestig  om  ’n  nuwe 
pyporrel  in  die  kerkgebou  te  installeer. 

MEV  AE  ROOS  1956  - 1957 

In  die  loop  van  Julie  1956  is  ds  Roos  weer 
getroud  en  die  lede  van  die  NHSV  het  hulle 
nuwe  predikantsvrou  op  4 Augustus  gesellig 
by  die  pastorie  gaan  ontvang.  Op  8 Augustus 
1956  het  mev  Roos  haar  eerste  bestuursver- 
gadering  gelei  en  op  10  Augustus  haar  eerste 
algemene  takvergadering.  Op  beide  hierdie 
vergaderings  het  mev  M Duvenage  namens  al 
die  lede  vreugde  en  dankbaarheid  uitgespreek 
omdat  daar  weer  ’n  predikantsvrou  in  hulle 
midde  was  om  die  leiding  te  kan  neem. 

Tot  met  die  vertrek  in  Junie  1957  van  ds 
en  mev  Roos  na  die  gemeente  Pretoria-Wes, 
waarheen  ds  Roos  ’n  beroep  aanvaar  het,  het 
die  tak  flink  gefunksioneer  en  het  al  die 
normale  aangeleenthede  voortdurend  aandag 
gekry. 

MEV  (DS)  CH  MúLLER  1958  - 1965 

Tot  met  die  ontvangs  van  ds  en  mev  Múller 
oor  die  naweek  van  17,  18  en  19  Januarie 

1958  het  mev  M Duvenage  weer  as  voorsitster 
leiding  geneem.  Op  24  Januarie  1958  het  mev 
Múller  weer  by  haar  oorgeneem. 

Nadat  aan  mev  Múller  op  dieselfde  verga- 
dering  verduidelik  is  dat  die  orrel  wat  tans  in 
die  kerkgebou  is,  nie  so  goed  is  nie  en  bowen- 
dien  van  die  begin  af  as  ’n  tydelike  orrel  be- 
skou  is  en  dat  die  rlan  is  om  die  orrel  tesame 
met  die  ‘ou  klein  orreltjie  wat  nog  op  hande 
is’  te  verkoop  en  die  geld  dan  in  die  orrel- 
fonds  te  stort,  het  sy  die  saak  opgeneem  en 
die  susters  aangemoedig  om  dadelik  hard  te 
begin  werk  om  dié  doel  te  bereik  om  fondse 
vir  ’n  nuwe  orrel  in  te  samel.  Uiteindelik  is  die 
orrel  op  16  Oktober  1959  in  gebruik  geneem. 

Op  die  bestuursvergadering  van  22  April 

1959  is  kennis  geneem  dat  mej  C Marais,  dog- 


ter  van  mev  M Marais  en  agterkleindogter 
van  Johannes  Stephanus  Marais,  eerste  eie- 
naar  van  die  plaas  Zuurfontein,  in  die  huwelik 
getree  het  met  ds  JJ  Engelbrecht  van  Prim- 
rose-Oos.  Die  bestuur  het  besluit  om  op  die 
algemene  takvergadering  van  8 Mei  1959  aan 
haar  ’n  trougeskenk  te  gee.  Later  sou  sy  self 
predikantsvrou  in  die  gemeente  word. 

Vir  die  res  van  die  dienstyd  van  mev  (ds) 
Múller  het  die  patroon  wat  reeds  gevestig  ge- 
raak  het  voortgegaan.  Voortdurend  was  daar 
op  allerlei  wyses  fondsinsameling  vir  een  of 
ander  projek.  Die  versorging  van  armes,  die 
besoeke  aan  siekes,  en  veral  op  aandrang  van 
mev  Múller  ook  besoeke  aan  bejaardes,  ver- 
sorging  van  behoeftiges  en  die  verpligtinge  na 
buite  het  voortdurende  aktiwiteite  by  die  tak 
noodsaaklik  gemaak.  By  die  afstigting  van 
Kemptonpark-Oos  het  ds  Múller  die  beroep 
na  die  nuwe  gemeente  aanvaar  en  op  15  Janu- 
arie  1965  het  mev  Múller  afskeid  geneem  van 
die  NHSV-tak  Zuurfontein.  By  die  geleent- 
heid  het  tant  Malie  Duvenage  die  volgende 
afskeidswoorde  tot  mev  Múller  gerig: 

‘Ons  het  met  die  jare  saam  ryper  geword 
en  ons  het  hulle  leer  liefkry.  Ons  wens 
hulle  Gods  rykste  seën  toe,  mag  die  Here 
met  hulle  wees  in  hulle  nuwe  wyk  en  hulle 
die  krag  gee  vir  die  werk.  Ons  sê  baie 
dankie  dat  mev  Múller  so  ’n  goeie  voor- 
sitster  was  en  vir  die  sewe  jaar  wat  verby 
is’. 


MEV  (DS)  AJ  CONRADIE  1966 

Nadat  proponent  AJ  Conradie  in  Februarie 
1964  as  tweede  predikant  van  Zuurfontein  be- 
vestig  is,  het  hy  en  mev  Conradie  vir  minder 
as  ’n  jaar  in  die  gemeente  gewerk  voordat  hy 
’n  beroep  na  die  gemeente  Heilbron  aanvaar 

het.  In  die  tyd  het  mev  Conradie  gereeld  die 
takvergaderings  bygewoon,  by  geleentheid 
ook  die  leiding  geneem  en  getrou  die  take  wat 
aan  haar  opgedra  is,  uitgevoer. 

MEV  (DS)  JH  KOEKEMOER 

Dit  sou  byna  elf  maande  duur  voordat  ’n  vol- 
gende  predikantsvrou  weer  die  leiding  van  die 
tak  sou  opneem.  In  die  tyd  het  sake  egter  hul- 
le  normale  verloop  gehad  onder  leiding  van 
mev  JJ  Marnewick  as  voorsitster  en  mev  M 
Liebenberg  as  sekretaresse.  In  die  tyd  is  ook 
al  meer  gekonsentreer  op  spysenering  by  hu- 
weliksonthale  as  ’n  bron  van  inkomste.  Presies 
wanneer  die  subtak  ontstaan  het,  is  nie  duide- 
lik  nie,  maar  in  die  notule  word  slegs  verwys 
na  die  subtak  te  Birchleigh  wat  ook  self  met 
spysenering  besig  was. 

Op  3 Januarie  1965  het  mev  (ds)  Koe- 
kemoer  die  eerste  keer  ’n  takvergadering  by- 
gewoon  en  die  stoel  ingeneem. 

Soos  reeds  in  die  tyd  van  mev  Miiller,  is 
nou  net  meer  gebruik  gemaak  van  PATS  (Pre- 
toria  Amateur  Toneel  Spelers)  om  gereeld 
opvoerings  aan  te  bied,  ook  ter  wille  van  die 
fondse  wat  sodoende  geïn  kon  word. 

Spysenering,  nie  alleen  by  huweliks- 
onthale  nie,  maar  ook  by  ander  onthale  soos 
die  van  die  burgemeestersvrou  en  die  dames- 
kring,  het  ook  geblyk  ’n  goeie  bron  van 
inkomste  te  wees. 

Daar  is  nou  ook  gereeld  by  begrafnisse 
teebeurte  waargeneem,  die  bejaardes  en  kate- 
gesekinders  is  onthaal. 

Verder  het  sake  ’n  gelykmatige  gang  ge- 
gaan  en  het  die  lede  van  die  tak  uitgeblink 
deur  onbaatsugtige  dienswerk  aan  die  ge- 
meente. 

So  het  dit  gebly  tydens  die  hele  dienstyd 
van  mev  Koekemoer  wat  op  27  Februarie 


1972  tot  ’n  einde  gekom  het,  nadat  ds  Koe- 
kemoer  ’n  beroep  na  die  gemeente  Pretoria- 
Suid  aanvaar  het. 

MEV  (DS)  JJ  ENGELBRECHT  1970  -1976 

Gedurende  Augustus  1970  is  ds  JJ  Engel- 
brecht  as  tweede  predikant  van  die  gemeente 
beroep.  Op  die  wyse  het  mev  Engelbrecht,  ’n 
dogter  uit  hierdie  gemeente,  nou  predikants- 
vrou  geword  en  ook  mede-voorsitster  van  die 
NHSV-tak.  Op  die  takvergadering  van  12  Ja- 
nuarie  1970  is  ’n  spesiale  woord  van  verwel- 
koming  aan  haar  gerig  deur  mev  Koekemoer. 

Die  feit  van  die  saak  was  dat  mev  Engel- 
brecht  toe  reeds  vir  geruime  tyd  lid  van  die 
tak  was  en  selfs  as  vise-sekretaresse  op  die 
bestuur  gedien  het.  Dit  is  meegebring  deur 
die  feit  dat  sy  en  ds  Engelbrecht  reeds  vir 
ongeveer  twee  jaar  binne  die  gemeentegrense 
woonagtig  was,  terwyl  hy  besig  was  met 
verdere  studie  in  die  teologie. 

In  ’n  onderlinge  reëling  tussen  mevroue 
Koekemoer  en  Engelbrecht  het  mev  Koeke- 
moer  nog  die  eerste  helfte  van  1971  die 
leiding  behou,  waarna  mev  Engelbrecht  op  8 
Junie  1971  by  haar  oorgeneem  het  as  voor- 
sitster. 

Op  die  takvergadering  van  11  Mei  1971  is 
die  saak  oorweeg  om  die  moederskamer  op  te 
knap  en  nuwe  matte  in  die  kerk  te  lê.  Dadelik 
is  daar  aan  die  werk  gegaan  en  reeds  op  12 
Oktober  kon  kennis  geneem  word  dat  die  mat 
gelê  is  teen  ’n  bedrag  van  R2, 100-00. 

Intussen  het  die  instansies  wat  die  tak  om 
steun  genader  het  ook  steeds  toegeneem.  So  is 
op  die  vergadering  van  9 November  1971  aan 
nie  minder  nie  as  23  ander  instansies  donasies 
gemaak.  Twee  jaar  later  het  dit  al  aangegroei 
na  35  instansies.  Dit  was  bo-en-behalwe  die 
normale  verpligtinge  binne  die  gemeente  self. 

By  die  beplanning  van  die  jaarprogram 
van  1973  is  besluit  om  vir  die  betrokke  jaar 
nie  ’n  onthaal  vir  die  bejaardes  te  reël  nie, 
maar  om  te  reël  dat  telkens,  tydens  die  ver- 
jaardag  van  ’n  bejaarde,  twee  van  die  lede 
daar  ’n  besoek  sal  aflê.  Hierdie  besoeke  is 
baie  hoog  deur  die  bejaardes  waardeer. 

Benewens  die  gewone  werksaamhede  by 
vergaderings,  is  gepoog  om  gereeld  praatjies 
oor  een  of  ander  aktuele  onderwerp  te  reël  of 
ook  demonstrasies  van  een  of  ander  aard. 

In  verband  met  die  afstigting  van  die  ge- 
meente  Kempten  op  28  Mei  1972  het  die  tak 
op  9 Mei  1972  soos  volg  besluit: 

‘Die  vergadering  besluit  eenparig  om  eers 
saam  te  werk  tot  die  einde  van  die  jaar. 
Die  finansies  sal  dan  gedeel  word  met  in- 
agneming  van  ’n  RIOOO  wat  Zuurfontein 
reeds  ontvang  het.  Zuurfontein  hou  ook 
al  die  breekgoed  en  ’n  gelykwaardige  be- 
drag  in  kontant  sal  dan  aan  die  nuwe  ge- 
meente  betaal  word.  Saam  betaal  ons  dan 
die  uitbetalings  aan  Hoofbestuur.  Dit  sal 
egter  weer  bespreek  word’. 

Op  ’n  vergadering  van  22  Augustus  1972  is  eg- 
ter  besluit,  op  versoek  van  ds  Freek  van  der 
Merwe  van  Kempten,  om  nie  meer  voort  te 
gaan  om  die  susters  van  Kempten  by  die  tak 
van  Zuurfontein  te  hou  nie,  maar  om  aan  die 
susters  die  geleentheid  te  gee  om  so  gou 
moontlik  ’n  eie  tak  te  stig  en  aan  die  te  stigte 
tak  ’n  skenking  van  RIOOO  te  maak. 

By  die  bestuursvergadering  van  14  Maart 
1974  is  ’n  besluit  geneem  wat  deur  die  tak- 
vergadering  van  19  Maart  1974  bekragtig  is 
om  ’n  brief  aan  die  kerkraad  te  skryf  met  die 
versoek  dat  die  kerkraad  nog  in  daardie  selfde 
jaar  met  die  bou  van  ’n  saal  sou  begin.  Die  tak 
sou  die  inrig  van  die  kombuis  op  hulle  neem. 
Om  die  21  jarige  bestaan  van  die  kerkge- 


bou  te  vier  het  die  tak  die  verversings  vir  ’n 
kaas  en  appelsap  onthaal  in  die  stadsaal  van 
Kempton  Park  op  24  Oktober  1974  voorberei. 
Die  NHSV-tak  het  saam  met  die  kerkraad  in 
dankbaarheid  teruggekyk  na  die  inwyding  van 
die  kerkgebou  in  Oktober  1953. 

Op  die  bestuursvergadering  van  30  Junie 
1975  is  ’n  uitvoerige  stel  huishoudelike  reëls 
opgestel.  Hierdie  reëls  wat  oor  al  die  aktiwi- 
teite  van  die  tak  gehandel  het,  het  ’n  onskat- 
bare  bydrae  gelewer  dat  die  werksaamhede 
van  die  tak  gedissiplineerd  en  glad  sou 
verloop. 

Met  die  aanstelling  van  ds  Engelbrecht  by 
die  Universiteit  van  Pretoria,  is  mev  Engel- 
brecht  se  verbintenis  met  die  NHSV-tak  ver- 
ander. 

Sy  was  nou  nie  meer  die  predikants-vrou 
van  die  gemeente  nie,  tog  het  sy  nog  in  die 
gemeente  bly  woon  en  het  sy  nog  steeds  haar 
gewig  by  die  tak  se  aktiwiteite  ingegooi. 

MEV  (DR)  MJ  DU  P BEUKES  1976  - 1982 

Waar  die  gemeente  een  week  van  ds  en  mev 
Engelbrecht  afskeid  geneem  het,  het  hulle  die 
volgende  week  dr  en  mev  Beukes  ontvang. 
Die  gevolg  was  dat  mev  Beukes  ook  by  die 
NHSV-tak  direk  by  mev  Engelbrecht  kon  oor- 
neem. 

Op  daardie  tydstip  het  mev  Muller  die 
weduwee  van  wyle  ds  CH  Muller,  en  dus  ook 
’n  vorige  predikantsvrou  van  die  gemeente, 
reeds  vir  etlike  jare  weer  binne  die  gemeen- 
tegrense  gewoon  en  ook  aktief  aan  die 
NHSV-tak  se  bedrywighede  deelgeneem. 
Trouens,  sy  het  toe  reeds  vir  ’n  paar  jaar  as 
onder-voorsitster  van  die  bestuur  gedien. 

Aan  die  begin  van  1977  is  sekere  veran- 
deringe  aan  die  huishoudelike  reëls  aange- 
bring  wat  deur  nuwe  omstandighede  nood- 

saaklik  geword  het.  Die  pryse  ten  opsigte  van 
spysenering  moes  noodwendig  aangepas  word 
en  verder  is  die  bestuur  uitgebrei  na  nege 
lede. 

In  November  1977  het  die  Tembisa  ge- 
meente  van  die  Hervormde  Kerk  in  Suidelike 
Afrika  hulle  kerkgebou  en  pastorie  ingewy. 
Die  takvergadering  van  7 November  1977  het 
daarop  besluit  om  ’n  donasie  van  R 100-00  aan 
die  gemeente  te  ma^k  sodat  hulle  daarmee  ‘’n 
Nagmaalbeker  of  iets  wat  hulle  kon  gebruik, 
aan  te  koop’.  Later  het  die  gemeente  aan  die 
NHSV-tak  laat  weet  dat  hulle  dit  sou  gebruik 
vir  hulle  moederskamer. 

Vir  die  volle  tyd  wat  mev  Beukes  predi- 
kantsvrou  was,  was  daar  voortdurend  allerlei 
bedrywighede  in  die  NHSV-tak.  Behalwe  die 
talle  bekende  verantwoordelikhede  van  die 
tak  is  ’n  resepteboek  beplan  en  in  1978  uit- 
gegee  onder  die  titel  Spys-n-Nering. 

Op  die  vergadering  van  8 Januarie  1979  is 
besluit  dat  daar  weer  geroer  moes  word  aan 
die  bou  van  ’n  saal.  Mev  Beukes  is  afgevaar- 
dig  om  by  die  volgende  gemeentevergadering 
namens  die  NHSV  ’n  pleidooi  te  lewer  vir  die 
bou  van  ’n  saal. 

Voortdurend  is  daar  gepoog  om  by  die 
takvergaderings  een  of  ander  aktuele  onder- 
werp  te  laat  bespreek.  Dr  Beukes  het  dikwels 
in  die  verband  diens  gelewer.  Sake  soos  die 
huwelik,  rasseverhoudinge,  kerk  en  geld  is  on- 
der  andere  sake  wat  aan  die  orde  gekom  het. 
Sommige  van  hierdie  praatjies  is  ook  in  Die 
Anker  gepubliseer. 

Op  13  Augustus  1979  is  daarom  ook  ’n 
bedrag  van  RIOOO  vir  saalbou  bewillig.  Met 
die  inwyding  van  die  saal  op  18  Oktober  1980 
het  die  NHSV-tak  ook  weer  hulle  plek  volge- 
staan  en  veral  gesorg  vir  versierings  en  ver- 
versings. 

Toe  dr  Beukes  aan  die  begin  van  1982  ’n 
aanstelling  as  een  van  die  direkteure  van  Kital 


aanvaar  het,  het  mev  Beukes  se  verbinding 
met  die  NHSV-tak  van  Zuurfontein  ook  na 
ses  jaar  as  voorsitster  tot  ’n  einde  gekom. 

MEV  (DR)  HT  VAN  DEVENTER  VANAF 
7 NOVEMBER  1982 

Na  die  vertrek  van  mev  M Beukes,  het  mev  I 
Hefer,  vise-voorsitster  van  die  tak,  die  leiding 
geneem  totdat  mev  Van  Deventer  op  24  Janu- 
arie  1983  as  voorsitster  oorgeneem  het.  By  die 
bepaalde  geleentheid  is  van  mev  Hefer  af- 
skeid  geneem  omdat  sy  uit  die  gemeente  ver- 
huis  het. 

Vir  die  afgelope  ses-en-’n-half  jaar  staan 
mev  Van  Deventer  aan  die  leiding  van  ’n 
steeds  bedrywige  NHSV-tak.  Vir  dieselfde 
tydspan  is  mev  Calie  Engelbrecht,  eggenote 
van  prof  JJ  Engelbrecht  en  agterkleindogter 
van  Johannes  Stephanus  Marais,  as  onder- 
voorsitster  van  die  tak  die  regterhand  van  mev 
Van  Deventer. 

Hoe  aktief  hierdie  tak  steeds  is,  blyk  dui- 
delik  as  die  lys  van  donasies  nagegaan  word 
wat  die  afgelope  jare  aan  verskeie  instansies 
gegee  is.  Benewens  die  eie  gemeente  wat  ge- 
reeld  groot  bedrae  ontvang  het  en  die  eie 
kerklike  inrigtings  en  instansies  wat  jaarliks 
hulle  deel  ontvang  het,  het  ook  ander  instan- 
sies  soos  bejaardesorg,  blindesorg,  dowesorg, 
kindersorg,  kreupelsorg,  die  Suid-Afrikaanse 
gidshondvereniging,  Famsa,  die  Nasionale 
Kankervereniging,  die  Connie  Mulder  Oplei- 
dingsentrum,  die  Pretoriase  Vereniging  vir  die 
versorging  van  vertraagdes,  die  sending  aan 
melaatses  en  nog  meer,  gereeld  finansiële 
ondersteuning  ontvang. 

Om  al  hierdie  verpligtinge  te  kon  nakom 
het  beteken  dat  die  susters  getrou  hard  moes 
werk  en  dit  het  hulle  inderdaad  gedoen.  Spy- 
senering  by  allerlei  funksies,  móremarkte,  ba- 

saars  en  nog  allerlei  ander  projekte  is  gereeld 
aangepak  en  met  groot  ywer  en  baie  sweet 
suksesvol  afgehandel.’ 

Hierbenewens  was  daar  voortdurend  be- 
dagsaamheid  teenoor  al  die  lidmate  van  die 
gemeente  in  die  algemeen  en  lede  van  die  tak 
in  die  besonder.  Die  vreugde  was  daar,  onge- 
lukkig  die  hartseer  ook.  Altyd  was  daar  egter 
die  geloof. 

Om  die  balans  te  bewaar  dat  daar  nie 
altyd  maar  net  oor  die  insameling  van  fondse 
op  vergaderings  gepraat  sou  word  nie,  is 
gereeld  ook  een  of  ander  aktuele  saak  op 
vergaderings  bespreek.  Gewoonlik  is  ’n  kun- 
dige  genooi  om  ’n  bepaalde  onderwerp  te 
behandel.  Uiteindelik  kan  van  die  NHSV-tak 
Zuurfontein  gesê  word  dat  dit  hulle  erns  was 
om  die  leuse  van  die  NHSV  ‘Wees  ’n  seën’ 
ten  volle  uit  te  leef. 


SLOT 

Om  hierdie  geskiedenis-oorsig  af  te  sluit, 
word  een  van  die  oudste  lidmate  aan  die 
woord  gestel  soos  sy  haar  herinneringe  in  Die 
Anker  van  September  en  Oktober  1988  mee- 
gedeel  het,  met  die  slotwoord  aan  die  einde 
van  haar  vertelling  deur  mev  Sarie  Holtz- 
hauzen,  die  redaktrise  van  die  blad: 

‘SO  ONTHOU  ONS 

Die  wit  Kerksaaltjie  in  Kerkstraat  is,  en 
bly  vir  menige  gemeentelid  nog  ’n  tere 
herinnering  uit  vervloë  dae.  Die  jare  toe 
Zuurfontein  gemeente  nog  klein  en  jonk 
was.  Vir  baie  jare  was  dit  ons  huis  van 
aanbidding,  ons  toevlugsoord  wanneer 
ons  bedruk  of  bedroef  was,  daar  het  ons 


NHSV Bestuur  (1989) 

Agter:  Mew  S Nice,  R Kruger  en  F van  der  Merwe  (Addisionele  lede).  Voor:  Mev  A Roets  (Tesourier), 
mev  S Anfield  (Sekretaresse),  men  I van  Deventer  (Voorsitster),  mev  C Engelbrecht  (Vise-Voorsitster) 
en  mev  D Wiggens  (Vise-Sekretaresse).  Inlasfoto:  Mev  W Anderson  (Addisionele  lid). 

vertroosting  gevind.  Soveel  gelukkige 
paartjies  is  daar  in  die  huwelik  bevestig 
en  dan  later  as  dankbare  ouers  hulle  kind- 
jie  ten  doop  gebring.  Ook  is  dit  uit  hierdie 
saal  wat  ’n  dierbare  gedra  word  na  sy 
laaste  rusplek.  So  is  in  hierdie  saaltjie 
beleef,  Liefde,  Vreugde  en  Smart. 

In  daardie  jare  was  hier  ook  nog  nie  ’n 
vaste  predikant  nie.  Die  dienste,  troues  en 
begrafnisse  is  waargeneem  deur  die  kon- 
sulent  naamlik:  Ds  Du  Plessis  van  Ger- 
miston. 

So  onthou  Heilie  van  Zyl  van  ’n  troue  wat 
moes  plaasvind.  In  daardie  jare  was  die 
plegtigheid  in  die  kerk  ’n  lang  uitgerekte 
seremonie,  en  het  die  mense  ook  vroeg  in 
die  middag  getrou  sodat  alles  kon  inpas 
met  die  tyd.  Om  1.30  was  die  bruidegom 
en  strooijonkers  al  by  die  kerk.  Twee  uur 
is  die  bepaalde  troutyd.  Die  gaste  is  almal 
teenwoordig  en  die  kerk  is  stampvol.  Stip- 
telik  twee  uur  stap  die  opgewonde  bruid 
en  haar  gevolg  die  kerk  binne.  Op  daardie 
tydstip  nog  geen  predikant  nie.  Spreek- 
woordelik  mag  die  bruid  laat  wees  - maar 
nou  die  predikant?  Die  gaste  begin  rond- 
skuif,  kyk  na  mekaar,  want  dit  is  al  amper 
half  drie.  Die  bruidspaar  staan  in  span- 
ning  die  opgewondenheid  het  verdwyn. 
Stil  het  twee  van  die  gaste  wat  ook  as 
ouderlinge  gedien  het,  die  saal  verlaat, 
om  die  predikant  te  gaan  bel  en  uit  te 
vind  wat  die  uurlange  vertraging  dan  is. 
Die  predikant  wat  heel  ontspanne  in  die 
tuin  werk  het  skoon  vergeet  van  die  troue. 

So  onthou  Mev  Calie  Engelbrecht  ook  uit 
haar  kinderjare  van  die  saaltjie.  Dieselfde 
ds  Du  Plessis  het  op  Sondag  middae  kom 
diens  hou.  Onnodig  om  te  sê  vir  ’n  kind 


was  dit  seker  nie  die  aangenaamste  om  in 
die  middag  so  stil  te  sit  nie.  Sy  het  vir  haar 
’n  teken  gemaak,  as’die  son  op  ’n  sekere 
plek  in  die  paadjie  skyn,  het  sy  geweet  die 
lange  uur  is  amper  verby  en  het  sy  dan 
doodstil  gesit  en  wag  op  die  slotgesang.  Sy 
vertel  ook  van  ’n  familie  met  ’n  woelige 
seuntjie  wat  voor  hulle  gesit  het.  Die  ban- 
ke  se  rugleunings  was  sporte.  Dié  seuntjie 
het  sy  kop  deur  die  opening  gesteek  en 
teruggetrek  tot  groot  vermaak  vir  mev 
Engelbrecht.  Die  seuntjie  se  speletjie  het 
aangehou,  toe  besluit  hy  om  sy  nek  te 
draai,  toe  sit  sy  kop  vas.  Dit  was  vir  mev 
Engelbrecht  te  komies  en  het  sy  haar  lag- 
bui  nie  kon  keer  nie.  Haar  moeder  wat  ’n 
streng  vrou  was  het  haar  ’n  geniepsige 
knyp  gegee.  Dié  seuntjie  dien  vandag  as 
ouderling  in  die  Kempten  gemeente. 

In  daardie  jare  was  die  elektrisiteit  nie  so 
betroubaar  nie,  op  die  mees  onmoontlike 
tyd  kon  die  ligte  net  uitgaan.  Sarie  Holtz- 
hauzen  vertel  van  een  aand  net  toe  die 
diens  begin  het,  het  die  ligte  ook  net  ver- 
dof.  Haar  moeder,  tant  Sarie  Venter  het 
bykans  die  hele  uur  psalms  en  gesange 
gespeel.  Gelukkig  was  dit  ’n  traporrel.  Dit 
was  heerlik  om  so  in  die  donker  te  sing. 

Sy  vertel  ook  dat  die  kateder  wat  in  die 
saaltjie  gebruik  was,  ’n  ou  radio  van  haar 
oupa  was  wat  vir  die  doel  geskep  is.  Die 
gedenkstuk  is  in  haar  besit. 

Tant  Malie  Duvenage  vertel  dat  sy  in  die 
begin  jare  van  die  gemeente  die  orrel  op 
versoek  van  Ds  Du  Plessis  gespeel  het.  Sy 
het  geen  opleiding  gehad  nie  en  het  haar 
self  leer  speel.  Sy  het  dit  op  die  voor- 
waarde  aanvaar,  dat  dit  bekende  Psalms 
en  Gesange  moet  wees. 

Die  gemeente  het  met  die  tyd  gegroei  en 
sterker  geword.  In  die  jare  was  ons  ge- 
kombineerd  met  Primrose  en  Ds  Gert 
Roos  was  vir  ’n  tyd  ons  predikant.  Die  be- 
hoefte  was  groot  na  ’n  eie  predikant  en 
kerkgebou. 

In  1947  is  ’n  beroep  uitgebring  en  Ds  JH 
van  Staden  het  dit  aanvaar.  Hy  is  jonk,  vol 
geesdrif  en  baie  entoesiasties  vir  hierdie 
jong  gemeente.  Hy  was  ’n  wonderlike  pre- 
ker  en  het  die  gemeente  geboei  met  sy  vu- 
rige  preke.  Later  is  hy  getroud  met  Ria 
Minnaar. 

Een  Sondag  oggend  was  daar  bitter  min 
van  die  kerkraad  teenwoordig.  Dominee 
het  sy  preek  kort  geknip  en  in  sy  kar 
geklim  en  na  die  betrokke  kerkrade  gaan 
soek  - sommige  nog  deur  die  slaap,  ’n 
ander  besig  met  herstelwerk  aan  ’n  motor. 
Onnodig  om  te  sê,  die  volgende  Sondag 
was  die  swartspan  voltallig.  Hy  was  ook  ’n 
tranetrekker  en  was  ook  bewus  dat  die  ge- 
meente  lief  is  vir  hulle.  As  hy  ’n  beroep  na 
’n  ander  gemeente  gekry  het,  het  hy  dit  so 
ingevleg  in  sy  preek  dat  hy  die  beroep 
gaan  aanneem.  Dit  is  dan  ook  nie  lank  nie 
of  die  hele  gemeente  vee  ’n  traan  weg  en 
netnou  snikkend,  hoe  meer  ons  snik,  hoe 
meer  preek  die  predikant.  Op  die  laaste 
van  sy  preek  sê  hy  dan  dat  hy  die  beroep 
nie  aanneem  nie.  Na  al  die  jare  wonder  ’n 
mens  hoe  die  predikant  miskien  gevoel 
het  om  na  die  snikkende  gemeentelede  te 
kyk. 


Met  trots  kan  ek  ook  meld  dat  vyf  seuns 
van  die  gemeente  hulle  bekwaam  het  as 
predikante,  naamlik:  Ds  Sakkie  Joubert, 
ds  Theuns  Snyman,  ds  JPB  Blignaut,  ds 
JJC  du  Plooy  en  ds  Viljoen,  ongelukkig 
weet  ek  nie  wat  sy  voorletters  is  nie. 

Ons  het  hard  gewerk  deur  móremarkte  en 
basaars  te  hou  om  fondse  intesamel  vir 
die  kerk  wat  ons  in  gedagte  gehad  het  om 
te  bou.  Pannekoek  is  vir  ’n  tiekie  een  ver- 
koop,  koeksisters  vir  twee  sjielings  of  ’n 
halfkroon  ’n  dosyn.  Vandag  se  kinders 
weet  nie  een  wat  ’n  tiekie  is  nie. 

Tant  Truia  du  Plessis  was  die  baas  pan- 
nekoek  bakster,  sy  het  met  een  slag  drie 
panne  beheer  en  haar  skerp  oog  was  op 
almal  gerig,  ons  moes  werk  en  nie  gesels 
nie.  Dit  was  harde  werk  maar  ook  lekker 
werk,  ons  het  vir  ’n  doel  gewerk  vandag 
pluk  ons  die  vrugte. 

Henna  (Joubert)  Bester. 

Baie  dankie,  tant  Henna,  u bring  ’n  knop 
in  die  keel,  ons  kan  nie  help  om  terug  te 
verlang  na  daardie  tyd  toe  ons  klompie 
Hervormers  nog  soos  een  groot  familie 
was  nie. 

Tant  Henna  werk  nog  steeds  vir  die  kerk, 
op  hoë  ouderdom  is  sy  nog  ’n  aktiewe  lid 
van  die  N.H.S.V. 

Red’ 

Ampsdraers  en  funksíonarisse  oor  die  afgelope  vyftig  jaar 

moer,  FC  Hefer,  BP  van  den  Berg,  SW  Pieter- 
se,  DJ  van  Tonder,  C Jacobs,  P Geldenhuys, 
W van  den  Berg,  J Heyneke,  Corrie  Wol- 
faardt,  D Henderson,  H Prinsloo,  M Booyse, 
PPJ  Vorster,  CB  Swart,  DJ  van  Staden,  RB 
Ayres,  WJ  Clark,  PJ  Deysel,  AL  Meyer,  PT 
Meyer,  GM  du  T Smith,  JC  Marnewick,  TP 
Liebenberg,  CSM  Rossouw,  JC  Botha,  JH 
Theron,  H van  Tonder,  DS  van  Dyk,  J Annan- 
dale,  J Jordaan,  B van  Wyk,  M Terblanche,  J 
Nortjé,  JD  Steinmann,  RJ  Steenkamp,  FE  van 
Eeden,  ML  van  Straaten,  FG  Mong,  SJ  Ma- 
rais,  P Blignaut,  CL  Botha,  HF  Mellet,  MP 
Nice,  WJ  van  Zyl,  PT  Meyer,  OL  Jurgens,  N 
Pascoe,  MHJ  van  der  Merwe,  DJ  van  Staden, 
a Engelbrecht,  HJ  Bouman,  M Strydom,  JL 
Hattingh,  A Jacobson,  J Swanepoel,  NJ  de 


Nysschen,  SA  Scheffer,  PD  Bronkhorst,  JCH 
Strohmenger,  GJ  Labuschagne,  HJ  Botma,  JE 
Briedenhann,  JJ  Jordaan,  S Budricks,  LJ 
Holtzhauzen,  CL  Engelbrecht,  dr  W van 
Rensburg,  CJ  Cronje,  PJ  de  Jager,  H Rede- 
linghuys,  TA  Earle,  JC  Pietersen,  WC  Marais, 
AW  Buitenweg,  D van  Niekerk,  HAD  van 
Rensburg,  W Vledder,  PAC  Vermeulen,  AJ 
Swart,  MJ  Buitendag,  SJ  Klopper,  PDJ  Putter, 
JJ  Scheepers,  M Serfontein,  AW  Wolfaardt, 
SA  Potgieter,  PCJ  Matthews,  L Novella,  DJ 
Terblanche,  DPJR  Oosthuizen,  WJ  Hatting, 
M Serfontein,  EH  Anfield,  DR  Opperman,  SJ 
Opperman,  P van  der  Merwe,  P Herbst,  GA 
Liebenberg,  JG  Louw,  PT  Riekert,  EP  Craf- 
ford,  AA  Cronje,  CJ  Cronje,  HS  Erasmus,  P 
Botha,  JCW  Oudegeest,  M Evert,  S Budricks, 
GR  Stewart,  JAC  Bezuidenhout,  HJ  Visser, 
WM  du  P Strydom,  JH  van  Schalkwyk,  I de  F 
Branco,  HL  Fourie. 


DIAKENS 

MJ  van  Rensburg,  J Lourens,  J Botha,  W 
Botha,BP  du  Plessis,  F Marais,  IW  Vosloo, 
WH  Nel,  NJ  Prinsloo,  JA  Duvenage,  JA 
Cronje,  JA  Burger,  H de  Wet,  C Strydom,  PP 
Rossouw,  SJ  Pretorius,  JS  de  Villiers,  Z 
Prinsloo,  WJ  Vermeulen,  P Botha,  M Zwaan, 
HG  Joubert,  FWC  van  der  Merwe,  T Mostert, 
C Wolfaardt,  JJ  Botha,  KJC  van  der  Berg, 
HM  Jacobs,  P Smit,  P Kruger,  LJ  Holtz- 
hauzen,  SJ  Nel,  J Nel,  JA  Venter,  J Annan- 
dale,  JG  Oosthuizen,  G Strydom,  I Staats,  I 
Mostert,  P Blom,  JJ  van  Staden,  R Duvenage, 
GJ  Erasmus,  DC  Mostert,  PS  Bronkhorst,  J 

Viljoen,  J van  Wyk,  JH  Botha,  AS  van  Staden, 
SP  Bronkhorst,  SJ  Duvenage,  W van  Zyl,  IJJ 
Breedt,  PHB  Heckroodt,  DP  Bierman,  CJSP 
Janse  van  Vuuren,  SP  Venter,  AD  Wessels, 
GA  Hubner,  JP  Viljoen,  JF  van  Wijk,  HJJ 
Botha,  FC  Range,  SP  du  Toit,  GC  van  der 
Berg,  PC  Prinsloo,  L Beukes,  J Gunther,  TP 
Leeson,  BJ  Breedt,  B Nel,  P Snyman,  HM 
Janse  van  Vuuren,  SJ  de  Beer,  SP  Janse  van 
Vuuren,  OL  Fourie,  BJ  Prinsloo,  LI  van 
Rooyen,  MJ  Oberholzer,  PJ  Schutte,  AJ 
Knoetze,  T van  Nieuwenhuysen,GP  van  den 
Berg,  HS  van  Aswegen,  JF  Massijn,  TH 
Duvenage,  H le  Roux,  CD  van  Eck,  JA  Ven- 
ter,  BJ  Erasmus,  J Kruger,  WB  Botha,  GNG 
Basson,  AL  Meyer,  HJ  Roux,  DC  Labuschag- 
ne,  DJ  Engelbrecht,  ES  Smit,  HA  Roets,  G 
van  den  Berg,  JMC  van  Tonder,  CL  Botha, 
LF  de  Lange,  DJ  Pretorius,  G Swanepoel,  O 
Jurgens,  L Stephens,  T Goosen,  P Fleisch- 
mann,  JPAE  Swanepoel,  CJP  Niemand,  MJ 
Prinsloo,  JC  Kruger,  CG  Coetzee,  JH  Visser, 
AG  Blignaut,  PJ  Rudolph,  LJ  van  der  Nest, 
MPJ  Nice,  SPF  du  Plessis,  PW  Prinsloo,  TI  de 
Vos,  BJA  du  Plessis,  RJ  Botha,  PJ  Campher, 
CG  Bronkhorst,  CWP  Steyn,  NF  Herbst,  C du 
Preez,  C Blignaut,  F Stuart,  L Botha,  A 
Opperman,  P O’Niel,  W Groenewald,  H 
Green,  P Blignaut,  J de  Vries,  Z van  der 
Merwe,  AA  Cronje,  AP  Venter,  CL  Engel- 
brecht,  DJ  Bornman,  WJ  Swart,  DJ  Horn,  G 
Pieterse,  I van  Dyk,  N Pascoe,  CD  Coetzee, 
CG  van  Wyk,  B Jordaan,  PJ  Scheepers,  AW 
Wolvaardt,  C Marnewick,  D Hefer,  JL  Hat- 
tingh,  P Montgomery,  HJ  Pienaar,  MP  Rau- 
tenbach,  JJ  Jordaan,  AZ  de  Beer,  H van 
Rensburg,  J Atkinson,  WJ  Swart,  IM  Pot- 
gieter,  R van  Wyngaardt,  CJF  Beukes,  AD 
Blom,  SDW  du  Plessis,  JJH  Engelbrecht,  CG 
Britz,  E Beyers,  CIJ  van  der  Merwe,  EH 
Anfield,  MG  Marais,  JM  van  Niekerk,  A Ras, 
WD  Heuckert,  JJ  Smith,  P Vermeulen,  DL 


Broodryk,  HJC  van  den  Heever,  T Beneke, 
AE  Grimbeeck,  CA  Piater,  J Pitout,  PE  Klue, 
J C Blignaut,  JJ  Mew,  JA  Myburgh,  H Vil- 
joen,  MP  Badenhorst,  D Cameron,  AA  Cron- 
je,  HL  Fourie,  NJS  Kock,  C Marais,  AJ  Post- 
huma,  AJ  Wolmarans,  HU  Annandale,  JG 
Mclaghlan,  FJ  Meyer,  GF  van  Tonder,  JA 
Naude,  EP  Oberholzer,  HO  Wiggens,  CE 
Erasmus,  AC  Pietersen,  U Erasmus,  NJ 
Joubert,  RH  van  Heerden,  HS  Liebenberg, 
EH  Huggett,  BJJ  Steenkamp,  PA  (Andre) 
Geldenhuys,  GTD  Holtzhauzen,  J Anderson, 
N Badenhorst,  D de  Villiers,  B Kachelhoffer, 
dr  MA  Kruger,  NW  Lindford,  JN  O’Kelly, 
PBH  Potgieter,  CF  Strydom,  A van  der  Mer- 
we,  HC  van  der  Merwe,  FJC  Maartens,  Mej 
M Bosch,  Mev  M Cronje,  Mev  C Hattingh,  JC 
Huyser,  AB  Kruger,  Mev  J Opperman,  Mev 
AC  Pietersen,  Mev  P Roos,  F Snyders,  DS 
Stone,  H Valkenburg,  Mev  HJ  van  Heerden, 
B van  Vuuren,  Mev  CJ  Fourie,  D Brey- 
tenbach,  PJ  Hartog,  CJ  Ras,  G Germishuys, 
WJJ  Botha,  MC  Espach,  MF  Hiibner,  CEG 
Smit,  SF  Holtzhauzen,  CC  Potgieter,  JC 
Klopper,  PJJ  Venter,  HF  Breytenbach,  D du 
P Bester,  DJG  Bosman,  JB  Dorfling,  JC 
Dreyer,  J Geller,  MG  Roos,  CH  Strydom,  AA 
van  der  Merwe,  E van  der  Merwe,  JP  Watson. 


SKRIBAS 

Izak  J Joubert,  BP  du  Plessis,  FC  Venter,  IW 
Vosloo,  U Holtzhauzen,  JC  van  den  Berg,  JC 
Pietersen,  PCJ  Matthews,  WM  du  P Strydom. 

KASSIERE 

MJ  Marais,  IJ  Joubert,  JMJ  Steyn,  WW 
Pieterse,  JSJ  Visser,  M Zwaan,  W Marais,  PJ 
Blignaut,  HJ  Venter,  HL  Fourie. 

SKRIBAS  VIR  REGISTRASIE 

FC  Venter,  IW  Vosloo,  Mev  S Venter,  LJ 
Holtzhauzen,  JG  Oosthuizen,  JC  van  den 
Berg,  Mev  S Holtzhauzen. 

SUPERINTENDENT  VIR  KATEGESE 

J Jacobs,  BP  du  Plessis,  AM  Jacobs,  CJ 
Marais,  IW  Vosloo,  JSJ  Labuschagne,  JC 
Marnewick,  MHJ  van  der  Merwe,  TP  Lieben- 
berg,  AM  Hefer,  AF  Opperman,  AJ  Goosen, 
JA  Myburgh. 

ORRELISTE 

Mev  D van  Heerden,  Mej  C Jacobs,  Mev  M 
Duvenage,  Mev  C Robberts,  Mev  S Venter, 
Mev  E Janse  van  Vuuren,  JA  Potgieter,  Mej 
M van  Staden,  Mev  M Steenkamp,  Mev  IM 
Koekemoer,  Mev  FM  Botha,  Mev  M van 
Wyk,  Mev  P Oosthuizen. 

KOSTERS 

F O’Kelly,  JC  Steyn,  JAJ  du  Plessis,  Mev  C 


Robberts,  Mev  E van  Vuuren,  Mev  M van 
Staden,  Mev  L van  Wyk,  Mnr  AL  Meyer,  Mev 
D Groenewald,  Mev  SM  du  Preez,  Mnr  WA 
Potgieter. 

OUDERLING  VIR  JEUGWERK 


MC  van  Staden,  AP  du  Plooy,  CJ  Wolfaardt, 
NJ  van  Wyk,  CJJ  Basson,  MJ  Prinsloo,  TP 
Liebenberg,  AM  Hefer,  AF  Opperman,  TA 
Liebenberg,  ABJ  van  Vuuren,  HL  Fourie,  N 
du  Plessis. 


KOLPORTEUR 

MC  van  Staden,  CJ  Wolfaardt,  LJ  Holtz- 
hauzen,  GA  Hiibner,  AF  Opperman,  JG 
Oosthuizen. 

SEKRETARIëLE  BEAMPTE  / SKRIBA 
VIR  REGISTRASIE  / KOLPORTEUR  / 
KOSTER 

Mev  CJ  Fourie 

Hoofstuk  4 


Herinneringe  van  oudpredikante  en  oudpredikantsvroue 


DSGJJROOS 

Ons  verblyf  in  die  gemeente  word  verdeel  in 
twee  tydvakke: 

1.  Vanaf  1945-1947  in  kombinasie  met  Prim- 
rose.  Zuurfontein  was  toe  nog  maar  klein  as 
gemeente.  Eredienste  het  plaasgevind  in  die 
ou  Kerksaal.  Jan  Smuts  Lughawe  was  in  dié 
tyd  in  aanbou.  Dit  was  die  begin  van  groot 
uitbreiding.  Die  gemeentetjie  het  ook  maar  in 
baie  opsigte  geworstel  om  kop  bo  water  te 
hou. 

2.  Vanaf  1955-1957  toe  die  gemeente  self- 
standig  was  met  ’n  eie  pastorie  (Lilystr  1)  en 
die  huidige  kerkgebou:  Wyle  ds  JH  van  Sta- 
den  het  in  1947  daar  predikant  geword  en  on- 
der  sy  bekwame  bediening  het  die  gemeente 
gegroei  en  is  pastorie  en  kerk  opgerig. 

My  eerste  eggenote  is  daar  oorlede  in  1955. 
Ek  is  weer  daar  getroud  met  my  huidige  eg- 
genote  in  1956.  In  1957  het  ons  verhuis  na 
Pretoria  Wes.  Dit  was  dus  ’n  tyd  van  smart, 
eensaamheid  en  blydskap  vir  my  persoonlik. 

Ek  herinner  my  die  gewaardeerde  meelewing 
van  die  hele  gemeente  in  daardie  tyd.  Hoewel 
ons  verblyf  daar  kort  was,  het  die  gemeente 
vinnig  gegroei  en  uitgebrei. 

In  my  herinnering  leef  die  nagedagtenis  van 
baie  wat  reeds  heengegaan  het  - Venters, 
Marais,  du  Plessis  en  die  Duvenhages  en  nog 
baie  ander.  Hulle  was  almal  steunpilare  en 
staatmakers  in  diens  van  die  kerk. 


Ons  is  dankbaar  dat  ons  pad  ook  deur  die  ge- 
meente  Zuurfontein  geloop  het  en  wens  haar 
die  allerbeste  toe  vir  die  tyd  wat  voorlê.  Mag 
die  Here  u instand  hou  en  dra  deur  sy  liefde. 

MEV  (DS)  JH  VAN  STADEN 

Proponent  Jan  Hendrik  van  Staden  is  op  5 
Januarie  1948  te  Kemptonpark  georden  en 
ontvang  as  predikant  van  die  jong  gemeente 
Zuurfontein. 

’n  Baie  gelukkige  en  geseënde  verbintenis  het 
so  ontstaan. 

Ons  is  op  12  Junie  1948  getroud.  Die  gemeen- 
te  het  vir  ons  ’n  groot  boere-bruilof  gegee  met 
perdekommando  en  ereboog  - gasvry  en  ro- 
manties! 

Dit  was  ’n  heerlike  voorreg  om  die  pas  vol- 
tooide  pastorie  te  betrek. 

Die  NHSV  het  my  bederf  en  oorlaai  met  lief- 
de.  Daar  was  baie  vrolike  en  wonderlike  dae. 
Daar  was  basaars  en  gemeente  dae  en  boere- 
sport.  Met  sterwes  en  hartseertye  was  daar 
gedeelde  smart. 

Die  hele  gemeente  was  soos  een  groot  familie. 
En  die  kerkgebou,  ’n  saal,  was  Sondae  stamp- 
vol  en  te  klein.  Daar  is  spoedig  beplan  vir  ’n 
nuwe  kerkgebou  en  met  die  kerkraad  aan  die 
voorpunt  het  die  gemeente  saam  daarvoor  ge- 
werk.  Die  inwyding  was  ’n  groot  fees  en 
mylpaal. 

Ons  seun  is  gebore  en  hy  is  daardie  vroeë 
Kersfeesoggend  1950  gedoop.  Na  sewe-en-’n- 
half  baie  gelukkige  jare  het  my  man  die  be- 
roep  na  Krugersdorp-Oos  aangeneem. 

Daarmee  is  ’n  kosbare  periode  vir  ons  be- 
eïndig.  Ons  het  ons  eerste  liefde  verlaat  maar 
nooit  vergeet  nie. 

Dankbare  gedagtes  dwaal  steeds  na  die  liewe 
gemeente  Zuurfontein  en  die  bekende  fami- 
lies  wat  soveel  rose  op  ons  pad  gestrooi  het. 

Hartlike  gelukwense  met  u halfeeufeesviering. 

MEV  (DS)  CH  MuLLER 

Ek  voldoen  graag  aan  u vriendelike  uitno- 
diging  om  herinneringe  oor  ons  betrok- 
kenheid  by  u gemeente  op  skrif  te  stel. 

Toe  ons  meer  as  30  jaar  gelede  vanuit  Otji- 
warongo  in  die  verre  Suidwes-Afrika,  gedu- 
rende  Januarie  1958  in  Kempton  Park  in  die 
destydse  pastorie  in  Lilystraat  ingetrek  het, 
het  ek  nooit  kon  dink  dat  ’n  mens  so  vas  kan 
groei  aan  ’n  gemeente  en  ’n  dorp  nie. 

Herinneringe  vertroetel  ’n  mens  graag  en 
wanneer  ek  terug  dink  waardeer  ’n  mens  in 
die  besonder  mooi  vriendskappe  wat  gesluit  is 
en  vandag  nog  bestaan.  Dit  is  daardie  vriend- 
skapsbande  wat  ’n  mens  deur  vreugde  en  pyn 
gedra  het,  wat  die  diens-termyn  vanaf  1958  tot 
1965  by  die  Gemeente  Zuurfontein  aange- 
naam  en  verrykend  gemaak  het. 

Wanneer  ek  dus  aan  herinneringe  dink,  dan 
kan  ’n  mens  dit  net  in  breë  trekke  doen.  Ek 
dink  met  dankbaarheid  terug  aan  die  beson- 
dere  wyse  waarop  ons  as  pastoriepaar  deur 


die  gemeente  vanaf  die  begin  aanvaar  is,  vir 
die  mooi  samewerking  wat  ek  altyd  van  die 
susters  van  die  gemeente  in  die  algemeen  en 
die  lede  van  die  N.H.S.V.  in  die  besonder 
ontvang  het.  Dankie  daarom  dat  u my  gedra 
en  verdra  het. 

Gedurende  ons  dienstydperk  te  Zuurfontein, 
het  ons  ’n  nuwe  pastorie  in  Heliotropestraat 
kon  betrek  en  was  ons  ook  dankbaar  om  groei 
in  die  gemeente  te  kon  ervaar. 

Dit  het  dan  ook  tot  gevolg  gehad  dat  die 
gemeente  Kempton  Park-Oos  in  1965  tot 
stand  gekom  het. 

Dit  was  inderdaad  mooi  jare  te  Zuurfontein  - 
’n  gemeente,  ’n  kerkraad,  ’n  sustersvereniging, 
’n  jeugvereniging  en  Sondagskoolkinders  wat 
vir  ons  as  pastoriepaar  met  ywer  en  liefde  by- 
gestaan  het,  ons  taak  vir  ons  maklik  gemaak 
het  in  die  lewering  van  diens  tot  uitbreiding 
van  die  Koninkryk  van  God  op  aarde. 

Namens  hom  wat  nie  meer  daar  is  nie,  en  ons 
kinders,  wil  ek  graag  langs  hierdie  weg  dankie 
sê  dat  ons  betrokke  kon  wees  met  die  groei  en 
bloei  van  die  Gemeente  Zuurfontein. 

By  geleentheid  van  die  halfeeufeesvieringe, 
dra  ons  graag  ons  hartlike  gelukwense  aan  die 
Gemeente  oor  - mag  hierdie  sieraad  van  ons 
Kerk  steeds  van  krag  tot  krag  gaan  en  mag  die 
Seën  van  die  Here  altyd  op  u rus. 

PROF  DR  JH  KOEKEMOER 

Mag  ek  begin  deur  ons  gesin  se  hartlike  geluk- 
wense  aan  die  kerkraad  en  gemeente  van 
Zuurfontein  oor  te  dra  met  hierdie  half- 
eeufeesviering. 


90 


Prof  en  mev  JH  Koekemoer 


Ons  dink  terug  aan  ’n  aangename  verblyf  in 
die  gemeente.  Tussen  die  jare  1965-1972  was 
dit  ons  vorreg  om  die  gemeente  op  ’n  deel  van 
sy  halfeeu  te  vergesel.  Dit  was  onvergeetlike 
jare.  Die  hartlikheid  en  warmte  van  die  ge- 
meente  het  ons  oorrompel.  Die  finansiële 
kommissie  vergaderings  by  die  Marais  op  die 
plaas  en  die  gemeentefunksies  by  oom  Jan  en 
tant  Malie  Duvenage  was  onvergeetlike  hoog- 
tepunte. 

Hier  het  ons  te  doen  gekry  met  ’n  kerkraad  en 
gemeente  vol  inisiatief  en  werkywer,  ’n  NHSV 
vol  aksie  en  ’n  lewendige  jeugvereniging. 
Geen  wonder  nie,  dat  die  gemeente  steeds 
van  krag  tot  krag  kon  gaan.  Daar  was  immers 
altyd  mense  wat  bereid  was  om  leiding  te  gee 
en  mense  wat  bereid  was  om  hard  te  werk. 


In  ’n  terugblik  kan  ook  nie  nagelaat  word  nie 
om  melding  te  maak  van  die  feit  dat  hier,  vir 
die  eerste  keer  in  my  bediening,  ’n  ouderling 
gereeld  by  die  pastoriegesin  kom  huisbesoek 
doen  het.  Hier  is  ons  jongste  kind  gebore  en 
hier  het  ons  oudste  twee  kinders  se  skool- 
loopbane  begin.  Hier  het  ons  die  vorreg  ge- 
smaak  om  ’n  nuwe  pastorie  te  betrek,  met  al 
die  opgewondenheid  wat  daarmee  gepaard 
gegaan  het. 

Laat  ons  egter  in  gedagte  hou  dat  vyftig  jaar 
in  die  lewe  van  ’n  gemeente  nie  lank  is  nie.  En 
tog  het  daar  in  die  lewe  van  die  gemeente 
Zuurfontein  so  baie  gebeur.  Sommige  dinge 
was  belangrik,  sommige  was  minder  belang- 
rik.  Sommige  was  vreugdevol  en  ander  smart- 
lik.  En  hulle  is  almal  in  die  geskiedenis  van 
die  gemeente  opgeteken.  Die  belangrikste 
saak  is  egter  dat  die  evangelie  van  Jesus 
Christus  nou  al  vir  vyftig  jaar  in  die  gemeente 
verkondig  word.  Die  evangelie  het  mense  se 
lewens  verander,  verryk  en  verdiep.  Dit  het 
mense  bemoedig,  vertroos  en  koers  gebied. 
En  dit  is  tog  immers  waarom  dit  in  die  kerk 
gaan.  Die  kerk  is  en  bly  kerk  onder  die 
Woord. 

Mag  u steeds  hieraan  getrou  bly:  Dat  u,  nie- 
teenstaande  die  teenstand  van  die  wêreld, 
nooit  sal  ophou  om  u lewens,  wat  deur  die  le- 
wende  God  vasgegryp  is,  in  sy  diens  deur  te 
bring  nie.  Hierin  is  ons  vreugde,  dat  God  ons 
vasgegryp  het. 

PROF  DR  JJ  ENGELBRECHT 

Die  vyf  jaar  van  my  predikantskap  in  Zuur- 
fontein  was  in  die  geheel  gesien,  soet  jare. 
Met  ons  gesin  het  dit  goed  gegaan:  my  vrou  en 

Profen  mev  JJ  Engelbrecht 


ek  het  hard  gewerk  saam  met  hardwerkende 
kerkraadslede,  NHSV  lede  en  ander  gemeen- 
telede,  en  ons  kinders,  Adria  en  Johannes,  het 
hier  geloofsbelydenis  afgelê.  Aan  waardering, 
geduld  met  ons  swakhede  en  aan  liefde  van 
die  kant  van  die  gemeente,  het  ons  geen  te- 
kort  gehad  nie. 

lets  wat  besondere  vermelding  verdien,  is  die 
hartlike  wyse  waarop  my  vrou  wat  in  hierdie 
gemeente  gebore  is  en  groot  geword  het,  deur 
die  gemeente  as  die  vrou  van  hulle  predikant 
aanvaar  is.  Ook  dit  word  met  groot  dankbaar- 
heid  onthou. 

Ek  is  hier  bevestig  as  tweede  predikant  saam 
met  Ds.  JH  Koekemoer.  Ons  twee  se  geaard- 
hede  verskil  in  baie  opsigte  soos  dag  en  nag 
van  mekaar,  en  tog  stem  ons  saam  dat  ons 
tydjie  saam  in  Zuurfontein  van  ons  aange- 
naamste  jare  in  die  bediening  was. 

In  so  ver  as  wat  die  Here  van  die  kerk  mense 
in  sy  diens  gebruik,  dink  ek  dat  ons  gelukkige 


saamwerk  in  een  gemeente  grootliks  moontlik 
gemaak  is  deur  die  volgende: 

* Daar  was  van  die  begin  af  ’n  duidelike 
werkverdeling  waarvan  die  kerkraad  en 
gemeente  bewus  was  en  wat  deur  ons  al- 
bei  gerespekteer  is. 

*Ons  het  mekaar  nie  as  ’n  bedreiging 
beskou  nie. 

* Ons  en  ons  goeie  vrouens  het  mekaar  se 
andersheid  aanvaar  en  gerespekteer. 

Aan  die  begin  van  1972  het  Ds  Koekemoer  uit 
die  gemeente  vertrek  en  ’n  paar  maande  later 
is  die  gemeente  Kempten  van  Zuurfontein  af- 
gestig. 

Die  huidige  kerkgebou  is  in  Oktober  1953  in 
gebruik  geneem  en  gedurende  Oktober  en 
November  1974,  21  jaar  later,  is  dit  feestelik 
herdenk. 

Kortom,  ons  onthou  ons  tyd  as  pastoriepaar  in 
Zuurfontein,  as  ’n  tyd  toe  ons  begaafde  en 
toegewyde  kerkraadslede  en  ander  gemeente- 
lede  leer  ken  en  waardeer  het.  Dit  was  ’n 
voorreg! 

PROF  DR  MJ  DU  P BEUKES 

Die  jare  1976-1982  was  besondere  jare  in  die 
lewe  van  my  en  my  huisgesin  vanweë  die  feit 
dat  ons  die  voorreg  gehad  het  om  in  die 
Nederduitsch  Hervormde  gemeente 
Zuurfontein  te  kon  werk.  In  die  gemeente  het 
ons  ’n  besondere  geborgenheid  beleef.  Ons 
het  die  gemeente  beleef  as  ’n  gemeente  wat  ’n 
sterk  behoefte  het  om  die  woord  van  die  Here 
te  hoor  en  uit  te  leef.  Dit  het  meegebring  dat 

Profen  mev  MJ  du  P Beukes 

ons  in  die  gemeente  die  voorreg  gehad  het  om 
saam  te  werk  met  mense  wat  bereid  is  om  op 
te  offer  vir  die  Here  en  sy  kerk.  Omdat  hulle 
lief  is  vir  die  Here  en  sy  kerk  het  ons  gevind 
hulle  gee  ook  op  ’n  besondere  wyse  om  vir  die 
mense  wat  leiding  neem  in  die  Here  se  kerk 
en  het  hulle  ons  verblyf  in  die  gemeente  ge- 
volglik  baie  aangenaam  gemaak. 

Gedurende  ons  verblyf  in  die  gemeente  het 


baie  gebeur  wat  vir  die  groei  van  die  ge- 
meente  belangrik  was.  Die  gemeente  se  ge- 
reelde  opkoms  na  die  erediens  het  daartoe 
aanleiding  gegee  dat  die  kerkgebou  te  klein 
geword  het  en  vergroot  moes  word  tot  die 
huidige  kerkgebou  en  saal. 

In  ons  tyd  het  ons  beleef  dat  baie  lidmate 
saam  met  die  ampsdraers  betrokke  wil  raak 
by  die  werk  van  die  Here  in  die  kerk.  Die 
daarstelling  van  werkgroepe  en  diensgroepe 
het  daartoe  gelei  dat  hierdie  lidmate  betrokke 
kon  raak  op  baie  tereine  van  die  gemeente  se 
werk.  Hierdie  bedieningpatroon  het  meege- 
help  dat  die  gemeente  ontwikkel  het  tot  ’n 
gemeente  waar  dit  nie  nodig  is  dat  die  pre- 
dikant  en  ’n  paar  kerkraad  feitlik  alles  in  die 
gemeente  moet  doen  nie.  Die  groei  het  tot  ge- 
volg  gehad  dat  meerdere  bediening  in  die  per- 
soon  van  dr.  D.J.C.  van  Wyk  as  pastorale  hulp 
nodig  geword  het.  Met  die  oog  op  instandhou- 
ding  van  hierdie  bedieningpatroon  het  dit  vir 
die  gemeente  ook  nodig  geword  om  ’n  sekre- 
tariële-beampte  in  die  persoon  van  mev.  C. 
Fourie  te  benoem. 

A1  ons  herinneringe  aan  die  gemeente  is  baie 
aangenaam.  Van  harte  geluk  met  die  halfeeu- 
fees.  Ons  bede  is  dat  die  Here  u ryklik  sal 
seën. 

Hoofstuk  5 


Díe  huídige  predikante 


DR  HT  VAN  DEVENTER 

Sedert  ons  in  Oktober  1982  in  Zuurfontein- 
gemeente  aangekom  het,  het  ons  nog  net 
vreugde  gesmaak.  Die  gemeente  en  die  kerk- 
raad  bestaan  uit  gelowige  mense  wat  die  dub- 
bele  liefdesgebod  daadwerklik  uitleef.  Ons 
ervaar  dit  nog  steeds  dat  die  liefde  vir  God  en 
die  liefde  vir  mekaar  (en  daarom  ook  vir  ons 
as  gesin)  die  deurslaggewende  beginsel  is 
waarvolgens  die  gemeente  funksioneer.  Selfs 
die  enkele  kere  toe  daar  onderlinge  verskille 
was,  kon  dit  nog  altyd  rustig  en  kalm  opgelos 
word. 

Ons  het  heel  lekker  in  die  vorige  pastorie  in 
Tsessebeweg  gewoon.  Die  enigste  werklike 
nadele  was  die  kwaai  koue  in  die  winter  en 
die  dak  wat  in  die  somer  gelek  het.  Tans  woon 
ons  in  seker  een  van  die  mooiste  en  doelma- 
tigste  pastorieë  in  die  kerk  waarvoor  ons  die 
gemeente  innig  dankbaar  bly. 

Van  ons  mooiste  herinneringe  is  die  onder- 
steuning  en  voorbidding  tydens  siektes  en 
veral  tydens  operasies  wat  ek  en  my  vrou  (en 
Amelia)  moes  ondergaan.  Die  belangstelling 
in  ons  wel  en  weë  was  nog  altyd  hartlik  en 
spontaan.  Ek  herinner  my  nog  goed  die  klomp 
geskenke,  kaartjies  en  eetgoed  romdom  die 
geboorte  van  ons  vierde  en  laaste  knaap. 

Sedert  1982  het  ’n  ou  vriendskap  met  Dr 
Daan  van  Wyk  en  sy  gesin  opnuut  gebloei  en 
dit  bly  steeds  ’n  voorreg  om  saam  met  hom  en 
die  span  ouderlinge  en  diakens  te  werk.  My 
vrou  is  eindeloos  gelukkig  in  die  NHSV  en  die 


ondersteuning  wat  sy  en  ek  van  Prof  en  mev 
Engelbrecht  en  mev  Muller  ontvang  is  vir  ons 
baie  meer  werd  as  wat  hulle  ooit  sal  besef. 

Daar  was  in  die  afgelope  jare  baie  momente 
van  vreugde  soos  geboortes,  doopgeleenthede, 
huwelike,  ens.  Daar  was  ook  die  hartseeroom- 
blikke  van  siektes,  dood  en  ander  traumatiese 
gebeure.  In  alles  kan  ons  steeds  bewus  wees 
van  die  Heer  van  die  kerk  se  genade  en  teen- 
woordigheid. 

Ek  bring  graag  dankbaar  hulde  aan  geërde 
voorgangers,  kerkraadslede  en  gemeentelede 
wat  aan  die  gemeente  Zuurfontein  help  bou 
het  op  die  enigste  fondament  Jesus  Christus. 


Dr  en  mev  H T van  Deventer 


94 


DRDJCVANWYK 


Dr  en  mev  DJC  van  Wyk:  Huidige  Voorsitter 
van  die  Algemene  Kommissie,  Redakteur  van 
Die  Hervormer  en  Pastorale  hulp  van  die 
gemeente  Zuurfontein. 


Ek  is  diep  dankbaar  vir  die  geleentheid  wat 
die  afgelope  11  jaar  as  pastorale  hulp  in 
Zuurfontein  aan  my  gegun  is.  Die  verhouding 
en  voorbeeld  van  samewerking  en  kolle- 
gialiteit  met  die  twee  predikante  van  die 


gemeente  in  dié  tyd,  prof  MJ  du  P Beukes  en 
dr  HT  van  Deventer  met  hulle  gesinne,  sal 
altyd  vir  my  ’n  onvergeetlike  herinnering  bly. 

Dieselfde  geld  vir  my  en  my  hele  gesin  se 
verbintenis  met  die  kerkraad  en  gemeente  van 
Zuurfontein.  Die  hartlikheid  en  die  liefde 
teenoor  ons  bly  steeds  ’n  besieling.  Die 
warmte  en  die  belewing  van  die  gemeenskap 
van  die  gelowiges,  die  hartelike  gemeentesang 
en  die  ontvanklikheid  vir  die  prediking  van 
die  Woord  is  uitstaande  kenmerke  in  die  lewe 
van  dié  gemeente. 

Die  wyse  waarop  die  kerkraad  en  die  gemeen- 
te  bereid  is  om  intens  met  kerkwerk  besig  te 
wess  en  nie  tyd  te  mors  met  beuselagtighede 
nie,  is  vir  baie  ’n  voorbeeld. 

Ons  vertrou  dat  die  Heer  van  die  kerk  die 
verdere  pad  van  dié  gemeente  gelyk  en  be- 
gaanbaar  sal  maak  en  dat  Hy  krag  sal  gee  om 
in  die  geloof  vol  te  hou  tot  by  die  einde. 

Baie  geluk  met  die  eerste  vyftig  jaar! 

Hoofstuk  6 

Herinneringe  en  groete  van  gemeenteseuns  wat  predikante  van 
die  Nederduitsch  Hervormde  kerk  van  Afrika  is 


DSJAVIUOEN 

' * 


DsJA  Viljoen 

Jacobus  Adriaan  Viljoen  was  reeds  aan  die 
einde  van  die  tweede  jaar  BA  toe  sy  ouers  op 
’n  kleinhoewe  te  Bredell  gaan  woon  het.  Sy 
vader  het  ook  ouderling  van  die  wyk  Bredell 
geword  en  het  by  geleentheid  (1957)  as  af- 
gevaardigde  van  Zuurfontein  die  Algemene 
Kerkvergadering  bygewoon. 

Student  Viljoen  het  in  sy  derde  jaar  daagliks 
per  bus  en  trein  tussen  Bredell  en  die  Uni- 
versiteit  van  Pretoria  gereis.  A1  drie  sy  BD- 
jare  was  hy  egter  in  Voortrekker  tuis.  Teen 
die  einde  van  Januarie  1951  is  hy  te  Zuur- 
fontein  georden  en  twee  weke  later  in  Wind- 
hoek  deur  prof  HP  Wolmarans  as  predikant 


van  die  gemeente  Gobabis,  Windhoek  en  van 
Drimmelen  bevestig.  Na  ’n  dienstyd  van  sewe- 
en-dertig  jaar  in  Windhoek  het  hy  op  1 Junie 
1988  siekte-emeritaat  aanvaar. 

Ds  Viljoen  wens  die  gemeente  Zuurfontein 
van  harte  geluk  met  sy  vyftigste  verjaardag  en 
bid  die  gemeente  seën  toe. 


DS  JPB  BLIGNAUT 


Ds  JPB  Blignaut 


Ek  groet  die  gemeente  Zuurfontein  met  dank- 
baarheid  dat  ’n  baie  belangrike  deel  van  my 
lewe  aan  u gemeente  verbonde  was.  U fees- 
vieringe  dwing  my  om  herinneringe  van  42 
jaar  gelede  te  gaan  opsoek  en  te  bedink.  Hoe 
langer  ek  die  span  van  1946  tot  1965,  toe  ek 

self  die  bediening  as  predikant  betree  het 
deurleef  het  het  ek  tot  die  besef  gekom  dat  as 
’n  gemeente  vir  jou  werklik  ’n  geestelike  tuiste 
bied  soos  Zuurfontein  dit  gebied  het  dinge 
met  jou  moet  gebeur.  Veral  het  twee  beson- 
dere  omstandighede  en  optredes  so  sterk  op 
my  kindergemoed  ingewerk  dat  dit  miskien, 
ek  weet  nie,  maar  dit  kon  my  gelei  het  om 
predikant  te  word. 

Die  jare  1946  en  daarna  het  baie  min  motor- 
voertuie  geken.  Selfs  trapfietse  was  skaars  en 
busse  was  net  op  hoofroetes  as  spooraan- 
sluiting  bedrywig.  Stap  om  jou  bestemming  te 
bereik  was  ook  die  Blignauts  se  voorland. 

Vanweë  werksomstandighede  was  dit  meestal 
aan  die  hand  van  ons  moeder  dat  Johan,  Chris 
en  ek  Sondag  vir  Sondag  kerk  toe  gestap  het. 
In  myle  het  dit  destyds  nader  geklink  maar  dit 
was  ’n  hele  paar  en  aan  die  duskant  van  die 
dorp  was  ons  van  die  verstes.  Die  opwindende 
was  hoe  Sondag  vir  Sondag,  baie  keer  papnat 
gereën  kerkgangers  langs  die  pad  aangesluit 
het  in  ’n  amper  weeklikse  ‘pelgrimstog’  kerk 
toe.  Werkgeleenthede  in  Kempton  Park  was 
destyds  baie  skaars  en  dit  het  veroorsaak  dat 
baie  mense  van  treinvervoer  gebruik  moes 
maak. 

Omdat  my  Vader  die  Stasiekafee  besit  het  het 
hy  feitlik  al  die  mense  geken  en  vreemdelinge 
dadelik  opgemerk.  Na  die  ou  ‘Boeregemeen- 
te’  is  met  nuwe  mense  gou  kennisgemaak  en 
die  eerste  vraag  van  my  Vader  was  altyd:  ‘aan 
watter  kerk  behoort  jy’.  As  die  persoon  ’n 
Hervormer  was  is  ’n  huurmotor  nader  geroep, 
’n  halfkroon  (25  sent)  betaal  en  die  nuweling 
moes  teen  wil  en  dank  eers  die  predikant  gaan 
ontmoet.  Op  ’n  keer  het  ek  my  Vader  oor  die 
gebruik  van  hom  uitgevra  en  sy  antwoord  was: 
‘as  jy  in  ’n  dorp  wil  woon  en  jy  ken  nie  die  pad 


na  die  huis  van  die  Here  nie,  dan  is  jy  miskien 
daar,  maar  jy  het  nog  nie  regtig  ingetrek  nie. 
Hy  help  maar  net  die  mense  om  in  te  trek  en 
te  begin  woon’. 

Ek  vertrou  en  wil  die  wens  uitspreek  dat  dit 
vandag  nog  so  in  die  gemeente  Zuurfontein 
gaan.  Ontvang  my  hartlike  gelukwense  met  u 
feesvieringe.  Ek  is  in  1966  getroud  met  Aima 
Oelofse  en  ons  het  ’n  dogter  en  twee  seuns. 
Ons  woon  tans  te  Marikana. 


DSJJCDUPLOOY 


Ds  JJC  du  Plooy 


My  verbintenis  met  die  gemeente  Zuurfontein 
strek  vanaf  my  tiende  jaar  toe  my  ouers  na 
kleinhoewes  te  Pomona-landgoed  verhuis  het. 
My  ouers  was  lidmate  van  Zuurfontein  totdat 
Kempton  Park-Oos  in  1965  van  Zuurfontein 
afgestig  het. 

As  ek  terugdink  aan  my  lewe  in  die  gemeente 
moet  ek  as  hoogtepunt  noem  die  voorreg  om 
te  mag  opgroei  in  ’n  huis  waar  daar  groot  erns 
gemaak  is  met  die  kerk  en  met  godsdiens.  My 
ouers,  oom  At  en  tannie  Kassie,  was 
toegewyde  kerkmense.  Pas  nadat  ons  in  die 
gemeente  ingetrek  het,  is  my  vader  as 
ouderling  verkies.  Met  nougesetheid  en  met 
trou  het  hy  ononderbroke  in  die  amp  gedien 
totdat  Kempton  Park-Oos  afgestig  het.  Hy 
was  lid  van  die  finansiële  kommissie,  van 
verskeie  ander  kommissies  en  ook  vir  ’n  tyd 
die  jeugouderling.  Daarby  was  hy  ook  nou 
betrokke  by  die  kategese,  en  dan  veral  die 
finalejaar  katkisante. 

My  moeder  het  gereeld  allerlei  gebak  en  klere 
gemaak  wat  sy  dan  verkoop  het  om  vir  die 
gemeente  geld  in  te  samel.  Ek  onthou  so  goed 
dat  sy  ’n  ‘Black  Cat’  grondboontjiebotteltjie  in 
haar  klerekas  gebêre  het  waarin  al  die  kerk  se 
geld  gebêre  is,  sodat,  wanneer  die  diaken 
(oom  Chris  Wolfaardt  en  later  oom  Jannie 
Oosthuizen)  gekom  het,  die  geld  altyd 
beskikbaar  was.  Hierdie  dinge  het  ’n 
blywende  indruk  om  my  gemaak  waarvoor  ek 
vandag  nog  baie  dankbaar  is. 

’n  Ander  hoogtepunt  in  my  lewe  as  gemeente- 
seun  was  my  voorbereidende  kategese.  My 
kategetiese  onderrig  het  ek  in  ’n  huisie  van 
oom  Gert  Rossouw  onder  leiding  van  ouder- 
ling  JJ  Kachelhoffer  ontvang.  Die  veertien- 
daagse  kategese  het  ons  in  die  kerkgebou 
onder  leiding  van  ds  Gert  Roos  en  twee 
ouderlinge  ontvang.  Saam  met  my  in  die  kate- 
geseklas  was  onder  andere  ds  Theuns  Sny- 
man.  Graag  wil  ek  hier  beklemtoon  dat  ds 
Roos  tydens  hierdie  kategese  ’n  besondere 
indruk  op  my  gemaak  het  en  van  my  katkisa- 
sie  en  belydenisaflegging  werklik  ’n  hoog- 
tepunt  in  my  lewe  gemaak  het. 


Vergun  my  om  langs  hierdie  weg  my  opregte 
dank  en  waardering  te  betuig  teenoor  wyle  ds 
JH  van  Staden,  ds  GJJ  Roos  en  wyle  ds  CH 
Miiller,  kerkraadslede  en  gemeentelede  wat 
my  help  vorm  en  gelei  het  sodat  ek  ook  van- 
dag  in  diens  van  die  Nederduitsch  Hervormde 
Kerk  kan  staan. 


DS  THEUNS  SNYMAN 


Ds  Theuns  Snyman 


Vir  my  was  dit  nog  altyd  ’n  eer  om  te  kan  sê  : 
Zuurfontein  is  my  tuisgemeente.  As  dooplid- 
maat  - sedert  1941  - was  hierdie  gemeente  vir 
my  die  Nederduitsch  Hervormde  Kerk.  Aan 
haar  hart,  die  erediens,  het  my  liefde  vir  ons 
kerk  beslag  gekry  en  gegroei,  is  my  geloof 
gewek  en  instand  gehou. 

Ek  herinner  my  vaagweg  die  eredienste  in  die 
ou  kerk,  suid  van  Kreftskool.  Vir  my  as  kind 
was  dit  ’n  heilige  plek  - die  tempel  van  die 
Here.  Agter  die  deure  wat  vanuit  die  kerk- 
ruimte  na  die  konsistorie  lei  - het  ek  vas  geglo 
was  die  binneste  heiligdom  - die  allerheiligste. 

Ek  onthou  die  eerbiedwaardige  kerkraad,  die 
voorleser  oom  Frikkie  Venter  - wat  so  mooi 
‘Esjipteland’  gelees  het. 

Ek  onthou  die  ontvangs  van  ons  eerste  pre- 
dikant  ds.  J.H.  van  Staden.  Ek  was  saam  met 
die  gemeente  ’n  gas  op  die  jong  dominee  se 
troue.  Ek  onthou  die  bruidsmotor,  ’n  ligblou 
Hudson  Terraplane  - die  perdekommando 
daarvoor  - ons  perd  ‘Klinker’,  ’n  blou  skim- 
mel,  het  homself  uit  die  optog  geskop,  onge- 
lukkig  ook  die  bruidskar  se  een  koplamp,  ... 
van  skrik  vir  die  getoeter. 

Danksy  kerkvaste  ouers  kon  ek  elke  gebeur- 
tenis  in  die  gemeente  meemaak  - elke  ge- 
meentevergadering,  elke  erediens. 

Ek  onthou  die  beplanning  van  die  huidige 
kerkgebo u,  die  hoeksteenlegging,  die  in- 
wyding.  Ek  onthou  hoedat  ek  een  aand  tydens 
’n  jeugbyeenkoms  stilletjies  weggeglip  het  en 
in  die  skemerdonker  kerkgebou  op  die  kansel 
gaan  staan  het  - ek  onthou  nog  die  vreemde 
tintelende  gevoel  wat  ek  ervaar  het. 

Ek  dank  ons  Hemelse  Vader  wat  my  in  die  ge- 
meente  Zuurfontein  geroep  het  tot  sy  diens. 
Mag  hierdie  gemeente  Hom  altyd  verbly.  Mag 
nog  baie  mense  in  haar  tot  geloof  kom  en 
groei  - die  geloof  in  die  enigste  ware  God,  wat 
vir  ’n  halfeeu  reeds  Sondag  na  Sondag  in  die 
gemeente  Zuurfontein  gedien  en  geëer  word. 

DS  EVERT  JAN  VLEDDER 

‘Kinders,  neem  die  opvoeding  wat  ’n  vader 
julle  gee,  ter  harte;  slaan  daarop  ag,  sodat 
julle  kan  leer  wat  insig  is,  want  wat  ek  julle 
leer  is  goed;  moenie  die  onderrig  wat  ek  gee, 
versmaai  nie’  (Spreuke  4:  1 en  2). 


Ds  Evert-Jan  Vledder 


Spesifieke  gebeurtenisse  uit  my  kinderjare  ten 
opsigte  van  die  gemeente  Zuurfontein,  skiet 
my  nie  te  binne  nie.  Tog  weet  ek  dat  die 
gemeente  vir  my  in  baie  opsigte  soos  die 
vader  was  waarvan  Spreuke  praat.  Daar  het 
ek  die  basiese  geloofswaarhede  geleer.  Daar 
het  ek  belydenis  van  geloof  afgelê  en  Christus 
deel  van  my  lewe  gemaak. 

Die  gemeente  Zuurfontein  het,  benewens  die 
finansiële  steun,  my  geïnspireer  om  vir 
dominee  te  leer.  Vir  my  was  die  gemeente  ’n 
geestelike  tuiste.  Die  voordurende  navraag  en 
belangstelling  in  my  studies  was  ’n  bron  van 
krag.  Hoe  trots  het  wyle  oom  Blackie  Swart 
altyd  na  my  verwys  dat  ek  voor  hom  opgegroei 
het.  Ek  eer  sy  nagedagtenis  en  almal  wat  soos 
hy,  my  onderskraag  het  oor  baie  jare  heen. 

In  Zuurfontein  het  ek  onderrig  ontvang  wat 
ek  nooit  sal  versmaai  nie. 

Hoofstuk  7 


Die  sekretariële  beampte 


MEV  CJ  FOURIE 


Mev  CJ  Fourie 

In  Oktober  1987  is  die  eerste  sekretariële  be- 
ampte  in  Zuurfonteingemeente  aangestel,  en 
sedertdien  tot  huidiglik  werk  en  leef  ek  en  my 


huisgesin  baie  nou  saam  met  die  gemeente. 

Gedurende  hierdie  tydperk  was  daar  somtyds 
baie  moeilike  tye  en  gewigtige  besluite  wat 
geneem  moes  word,  soos  bv  die  aanbou  van 
die  kerksaal  asook  die  bou  van  ’n  nuwe  pas- 
torie,  maar  deur  geloof  en  voorbidding  is  daar 
elke  keer  die  regte  besluit  geneem. 

A1  was  daar  in  die  verlede  soms  verskille  in 
die  kerkraad,  en  sal  daar  seker  in  die  toekoms 
nog  wees,  was  en  is  dit  nog  steeds  ’n  plesier  en 
voorreg  om  saam  met  die  predikante  en  kerk- 
raad  van  Zuurfontein  te  werk. 

Dank  en  waardering  aan  die  predikante,  kerk- 
raad  en  gemeente  wat  almal  hulle  ondersteu- 
ning  aan  die  kerk  gee  sodat  dit  nog  moontlik 
is  om  die  Woord  van  die  Here  te  kan  verkon- 
dig  en  voort  te  gaan  met  Sy  waardevolle  werk. 

Krag  en  sterkte  word  die  Gemeente  Zuur- 
fontein  toegebid  en  mag  die  werk  van  die 
Heer  in  die  toekoms  met  dieselfde  ywer  en 
toewyding  geskied. 

